ސުނަން އަންނަސާއީ (އަލްމުޖުތަބާ) – DhiSalafiyyah\nޙަދީޘްތައް ޖަމާކުރެވިފައިވާ ފޮތްތަކުގެ ތެރެއިން އަލްއިމާމް އަންނަސާއީ ރަޙިމަހުﷲ ލިޔުއްވާފައިވާ ޙަދީޘްފޮތަށް ޢިލްމުވެރިން ތަފާތު ނަން ކިޔައެވެ. އޭގެ ތެރޭގައި:\n1. “الْمُجْتَبَى”: ޢިލްމުވެރިންގެ ތެރެއިން ވަރަށްގިނަ ބޭކަލުން މިފަދައިން މިފޮތަށް ނަންދެއްވާފައިވެއެވެ. މިފަދައިން ވިދާޅުވެފައިވާ ބޭކަލުންގެ ތެރޭގައި، ނަސާއީ ކިބައިން މިފޮތް ރިވާކުރެއްވި މުޙައްމަދު ބުން މުޢާވިޔަތުލް އަޙްމަރު (އ. 365ހ.)، އަބޫ ޢަލީ އަލްޣައްސާނީ، އިބްނުލް އަޘީރު (އ. 606ހ.)، އައްޛަހަބީ (އ. 748ހ.)، އައްސަޚާވީ (އ. 902ހ.)، ފަދަ ބޭކަލުން ހިމެނެއެވެ. މިފަދައިން ނަންދެއްވުމުގެ ސަބަބެއްކަމުގައި ޢިލްމުވެރިން ވިދާޅުވަނީ، “އަލްމުޖުތަބާ” އަކީ އިމާމް ނަސައީގެ ސުނަނުލް ކުބުރާއިން އިޚްތިޔާރުކުރައްވާފައިވާ ޚާއްޞަ ޙަދީޘްތަކަކަށް ވުމެވެ. އަދި އައްޒަރުކަޝީ (އ. 794ހ.) އާއި އިމާމް އައްޛަހަބީ ގެ “ސިޔަރުއަޢުލާމުއް ނުބަލާ” ގައި “الْمُجْتَنَى” (އަލްމުޖުތަނާ) މިފަދައިން ކިޔުއްވާފައިވެއެވެ.\n2. “السُّنَنُ”: އިބްނުލް އަޘީރު ރަޙިމަހުﷲގެ ސަނަދުން ރިވާކުރައްވާފައިވާ ގޮތުގައި، އިމާމް އަންނަސާއީ ކިބައިން މިފޮތް ރިވާކުރެއްވި އިބްނު ސުންނީ ރަޙިމަހުﷲ (އ. 364ހ.) އާއި އިބްނު ޠާހިރު އަލްމަޤްދިސީ (އ. 507ހ.) އާއި އައްސަޚާވީ (އ. 902ހ.) މިފަދައިން ނަންދެއްވާފައިވެއެވެ. މުޙައްދިޘުންގެ އަރިހުގައި “السُّنَنُ” އަކީ ކޮބައިކަން ސުނަން އަބީދާވުދުގެ ތަޢުރީފުގައި އިސްވެހިނގައްޖެއެވެ.\n3. ” السُّنَنُ الصُّغْرَى”: މިފަދައިން ވިދާޅުވާ ބޭކަލުންގެ ތެރޭގައި އައްޒައިލަޢީ (އ. 762ހ.) އާއި އައްސުޔޫޠީ (އ. 911ހ.) ހިމެނިވަޑައިގަންނަވައެވެ. މިނަމުގެ އަސްލު ބޭނުމަކީ އިމާމް އަންނަސާއީގެ “ސުނަން އަލްކުބުރާ” އާ މިފޮތާ ފަރަޤުކުރުމެވެ. އެހެންކަމުން، ނަމަކަށްވުރެ މިއީ ޞިފައެކެވެ. “ސުނަން އަލްކުބުރާ” ގެ މާނައަކީ ސުނަނުގެ ބޮޑުފޮތެވެ. “ސުނަން އައްޞުޣުރާ” ގެ މާނައީ ސުނަނުގެ ކުޑަފޮތެވެ.\n4. “سُنَنُ النَّسَائِي”: މިއީ މިފޮތުގެ ޗާޕުތައް ނުކުތުމަށްފަހު މަޝްހޫރުވެފައިވާ ނަމެކެވެ. “سُنَنُ النَّسَائِي” އޭ ބުނެވިއްޖެނަމަ އެއީ “الْمُجْتَبَى” އެވެ.\n5. “الصَّحِيحُ”: އަލްއިމާމް އައްޛަހަބީ ރަޙިމަހުﷲ “އަލްކާޝިފު” އޭ ކިޔުނު ފޮތުގައި މިފަދައިން ވިދާޅުވެފައިވެއެވެ. އަދި މިފަދައިން ވިދާޅުވެފައިވާ ބޭކަލުންގެ ތެރޭގައި އައްދާރަޤުޠުނީ (އ. 385ހ.) އާއި، އަލްޙާކިމް (އ. 405ހ.) އާއި، އިބްނު ޢަދިއްޔު (އ. 365ހ.) އާއި، އަލްޚަޠީބު އަލްބަޣްދާދީ (އ. 463ހ.) ފަދަ ބޭކަލުން ވެއެވެ. ނަމަވެސް ޢާއްމުގޮތެއްގައި މިބޭކަލުން “ޞަޙީޙް” އޭ ވިދާޅުވެފައިވަނީ އިމާމް އަންނަސާއީގެ “ސުނަނު އަލްކުބުރާ” އަށެވެ.\nއަލްއިމާމް އަންނަސާއީ ރަޙިމަހުﷲގެ ފުރިހަމަ ނަންފުޅަކީ އަޙްމަދު ބުން ޝުޢައިބު ބުން ޢަލީ ބުން ސިނާން ބުން ބަޙުރު އަލްޚުރާސާނީ އަންނަސާއީއެވެ. ކުންޏާއަކީ އަބޫ ޢަބްދުއްރަޙްމާނެވެ. އަންނަސާއީ ރަޙިމަހުﷲ ދުނިޔޭގެ އަލިކަންދެކެވަޑައިގެންފައިވަނީ ހިޖުރައިން 215 ވަނަ އަހަރު ޚުރާސާނުގެ “ނަސާ” އޭ ކިޔުނު ރަށަކަށެވެ. އެކަލޭގެފާނަށް “އަންނަސައީ” ކިއިފައިވަނީ މިރަށަށް ނިސްބަތްކޮށެވެ. ބުނެވިފައިވާގޮތުގައި، އެރަށަށް “ނަސާ” އޭ ކިއިފައިވަނީ މުސްލިމުން އެރަށް ފަތަޙަކުރުމަށްޓަކައި ދިޔަހިނދު، އެރަށުގެ ފިރިހެނުންތައް ފިލައި، ހަނގުރާމަކުރަން ތައްޔާރުވެގެން ތިބީ އަންހެނުންނެވެ. މިސަބަބާހުރެ، މުސްލިމުން އެބައިމީހުންގެ ފިރިހެނުންތައް އައުމުން ހަނގުރާމަކުރުމަށްޓަކައި ފަސްކުރީއެވެ. އަދިވެސް ބުނެވިފައިވާގޮތުގައި، އެރަށުގައި ހަނގުރާމަތަކަށް ނިކުންނަނީ ފިރިހެނުންގެ ބަދަލުގައި އަންހެނުންނެވެ. އެކަލޭގެފާނު އަވަހާރަވެފައިވަނީ ހިޖުރައިން 303 ވަނަ އަހަރު ފަލަސްޠީނުގައެވެ. ‘ކުތުބުއްސިއްތާ’ ގެ ނަމުން މަޝްހޫރުވެފައިވާ ފޮތްތައް ލިޔުއްވި ބޭކަލުންގެ ތެރެއިން އެންމެ ފަހުން އަވަހާރަވި ބޭކަލަކީ އަންނަސައީއެވެ. ‘ކުތުބުއްސިއްތާ’ ގެ ނަމުން މަޝްހޫރުވެފައިވާ ފޮތްތަކަކީ، ޞަޙީޙް ބުޚާރީ އާއި، ޞަޙީޙް މުސްލިމް އާއި، ސުނަން އަބޫދާވުދާއި، ޖާމިޢުއް ތިރުމިޛީ އާއި، ސުނަން އަންނަސާއީއާއި، ސުނަން އިބްނުމާޖާ އެވެ.\nއެކަލޭގެފާނު ޢިލްމު ޙާޞިލުކުރެއްވި ބޭކަލުންގެ ތެރޭގައި: ޤުތައިބާ ބުން ސަޢީދު އަލްބަޣްލާނީ (އ. 240ހ.)، މުޙައްމަދު ބުން ބައްޝާރު (އ. 252ހ.)، މުޙައްމަދު ބުނުލް މުޘައްނާ (އ. 252ހ.)، ފަދަ ބޭކަލުން ހިމެނިވަޑައިގަންނަވައެވެ. ހަމައެކަނި މިފޮތުގައިވެސް (އެބަހީ: އަލްމުޖުތަބާގައި) އިމާމް އަންނަސާއީ ޢިލްމު ޙާޞިލުކުރެއްވި 337 ބޭކަލުން ވެއެވެ. އެކަލޭގެފާނުގެ ކިބައިން ޢިލްމު ޙާޞިލުކުރެއްވި ބޭކަލުންގެ ތެރޭގައި: އަބޫ ޢަވާނާ އަލްއިސްފަރާޔީނީ (އ. 316ހ.)، އަބޫޖަޢުފަރު އައްޠަޙާވީ (އ. 321ހ.)، އިބްނު ޙިއްބާން (އ. 354ހ.)، އައްޠަބަރާނީ (އ. 360ހ.)، އިބްނުއްސުންނީ (އ. 364ހ.) ފަދަ ޢިލްމުވެރިކަމުގައި ފުންނާބުއުސް ބޭކަލުން ހިމެނިވަޑައިގަންނަވައެވެ.\n“އަލްމުޖުތަބާ” ގެ އިތުރަށް އަލްއިމާމް އަންނަސާއީ ލިޔުއްވާފައިވާ ފޮތްތަކުގެ ތެރޭގައި: އައްސުނަނު އަލްކުބުރާ، ތަފްސީރުލް ޤުރުއާން، ޚަޞާއިޞް ޢަލީ ރަޟިޔަﷲ ޢަންހު، ޢަމަލުލް ޔަވްމު ވަލްލައިލާ، ފަޟާއިލުލް ޤުރުއާން، އަލްޟުޢަފާއު ވަލްމަތުރޫކީން ފަދަ އެތައް ފޮތެއް ހިމެނެއެވެ. ﷲ ސުބުޙާނަހޫ ވަތަޢާލާ އިމާމް އަންނަސައީއަށް ރަޙުމަތް ލައްވާށި!\nސުނަން އަންނަސައީއަށް އަވަސް ނަޒަރެއް:\nއިމާމް އަބޫދާވުދު ރަޙިމަހުﷲ ފަދައިން އިމާމް އަންނަސާއީ ރަޙިމަހުﷲގެ ޝަރުޠުކުރައްވާފައިވަނީ އެކަލޭގެފާނުގެ ސުނަނުގައި ފިޤުހާގުޅޭ ޙަދީޘްތައް ގެންނެވުމަށެވެ. ޞައްޙަ ޙަދީޘްތައް ޖަމާކުރެއްވުމަށް ޝަރުޠެއް ނުކުރައްވައެވެ. ބައެއްފަހަރަށް ޙަދީޘްތަކުގެ ތަފާތު ރިވާޔަތްތަކާއި، ޟަޢީފް ޙަދީޘެއްކަން ބަޔާންކުރުމަށްޓަކައި ގެންނަވާފައިވެއެވެ.\nއިމާމް އަންނަސާއީ ރަޙިމަހުﷲ ސުނަން އާއި ސުނަނުލްކުބުރާ އަތުރުއްވާފައިވަނީ ފިޤުހީ ބާބުތަކުގެ މައްޗަށެވެ. މިހާރު ސުނަން އަންނަސާއީގެ ނަމުން މަޝްހޫރުވެފައިވާ ފޮތަކީ، އިމާމް އަންނަސާއީގެ ސުނަނުލްކުބުރާއިން އެކަލޭގެފާނު ޚާއްޞަކުރައްވާފައިވާ ޙަދީޘްތަކެކެވެ. ފޮތް ފައްޓަވާފައިވަނީ ކިތާބުއްޠަހާރާއިންނެވެ. އަދި ނިންމަވާފައިވަނީ ކިތާބުލް އަޝްރިބާ އަށެވެ. މިގޮތުން މުޅި ޖުމްލަ ފަންސާސް ތިން ކިތާބު ގެންނަވާފައިވެއެވެ.\nއިމާމް އަންނަސާއީ ޙަދީޘްތައް އެތުރުއްވުމުގައި، އެޙަދީޘްތަކުން ނެގޭ ފިޤުހީ ޙުކުމުގެ މައްޗަށް ބާބުތަކަށް ނަންދެއްވާފައިވެއެވެ. މިގޮތުން ބައެއްފަހަރަށް އެއްޙަދީޘެއް ތަފާތު ލަފްޒުތަކުން ވާރިދުވެފައިވާތީ، ބާބުގެ ނަން ތަފާތުކުރައްވާފައިވެއެވެ. ބާބުތަކުގައި އެންމެ ފުރަތަމަ ގެންނަވާފައިވާނީ އެކަލޭގެފާނާ އެންމެ ކައިރި ސަނަދެއްގެ ޙަދީޘެވެ. އެއަށްފަހު، ދުރު ސަނަދުގެ ރިވާޔަތްތަކެވެ. އަދި ބައެއްފަހަރަށް ސަނަދުގައި ވާ ރާވީންނަކީ ކޮންބައެއްކަން އިތުރަށް ތަފްޞީލުކުރައްވައި، ޙަދީޘާމެދު ވާހަކަފުޅު ދައްކަވާފައިވެއެވެ.\nކުރިން ދެންނެވުނު ފަދައިން، އިމާމް އަންނަސާއީގެ ފޮތުގައި ޞައްޙަ ޙަދީޘްތައް ޖަމާކުރެއްވުމަށް ޝަރުޠުނުކުރައްވައެވެ. އެފޮތުގައި ޞައްޙަ ޙަދީޘާއި، ޙަސަން ހަދީޘްތައް ވެއެވެ. ހަމައެފަދައިން، ޟަޢީފް ޙަދީޘާއި، މުންކަރު ޙަދީޘްވެއެވެ. ނަމަވެސް މިޙަދީޘްތައް އެކަލޭގެފާނު ބަޔާންކުރައްވާފައިވެއެވެ. ނުވަތަ އެފަދަ ޙަދީޘްތައް ގެންނަވާފައިވަނީ އެ ޙަދީޘްތަކުގެ ޟަޢީފުކަން ބަޔާންކުރެއްވުމަށެވެ. ސުވާލަކީ ސުނަން އަންނަސައީގައި މަޢުޟޫ ޙަދީޘެއް (އެބަހީ، ރަސޫލާގެ މައްޗަށް ދޮގުހަދާފައިވާ ހަދީޘެއް) ވޭ ހެއްޔެވެ؟\nއިބްނުލްޖަވްޒީ ރަޙިމަހުﷲ ‘އަލްމަޢުޟޫޢާތު’ އޭ ކިޔުނުފޮތުގައި، ސުނަން އަންނަސާއީގެ އެންމެ ޙަދީޘެއް މަޢުޟޫކަމަށް ގެންނަވާފައިވެއެވެ. އެއީ ޢަބްދުﷲ ބުން ޢަމްރު ރަޟިޔަﷲ ޢަންހުމާގެ ކިބައިން “ރާބޯމީހާގެ ޖަޒާ” އާ ބެހޭގޮތުން އައިސްފައިވާ ޙަދީޘެވެ. (ޙަދީޘް ނަންބަރު: 5669). ނަމަވެސް މިޙަދީޘަށް ބާރުދޭ ޙަދީޘްތައް ވާރިދުވެފައިވުމާއެކު، މިއީ މަޢުޟޫ ޙަދީޘަކަށް ވުމަށްވުރެ ޟަޢީފް ޙަދީޘެކެވެ. މިފަދައިން “ޟަޢީފުއް ނަސާއީ” ގައި ޝެއިޚް އަލްއަލްބާނީ ޙުކުމް ކުރައްވާފައިވެއެވެ. އެހެންކަމުން، ޚުލާޞާއަކީ ސުނަން އަންނަސާއީގައި މަޢުޟޫ ޙަދީޘެއް ވާރިދުވެފައެއް ނުވެއެވެ.\nސުނަނުގެ އެހެން ފޮތްތަކާއަޅާ ބަލާއިރު (އެބަހީ، ސުނަން އަބޫދާވުދާއި، ތިރުމިޛީއާއި، އިބްނު މާޖާ އާ އަޅާ ބަލާއިރު) ސުނަން އަންނަސާއީއަކީ، އެންމެ ގިނައިން ޞައްޙަކަންބޮޑު ޙަދީޘްތައް ވާރިދުވެފައިވާ ފޮތެވެ. އަދި އެންމެ ޟަޢީފް ޙަދީޘްތައް މަދު، ބަލި ރާވީން އެންމެ މަދު ޙަދީޘްފޮތެވެ. ނަމަވެސް، ސުނަން އަންނަސައީއަށްވުރެ ސުނަން އަބީދާވުދު ޚާއްޞަވެފައިވަނީ ބާބުތަކުގައި ޙަދީޘްތައް ގިނަކަމާހުރެއެވެ. އެހެނީ، ސުނަން އަންނަސައީގެ ޙަދީޘްތައް ގިނަނަމަވެސް، ތަކުރާރުވެފައިވާ ޙަދީޘްތައް ނުލައި ބަލައިފިނަމަ ސުނަން އަބޫދާވުދުގައި ޙަދީޘްތައް ގިނައެވެ.\nސުނަން އަންނަސާއީގެ ބައެއް ޝަރަޙަތައް:\n1. ޒަހުރުއްރުބާ ޢަލަލްމުޖުތަބާ: ޖަލާލުއްދީން އައްސުޔޫޠީ (އ. 911ހ.).\n2. ޙާޝިޔަތުއް ސިންދީ ޢަލާ ސުނަން އަންނަސައީ: އައްޝައިޚް އަބުލްޙަސަން އައްސިންދީ (އ. 1138ހ.).\n3. ޛަޚީރަތުލް ޢުޤުބާ ފީ ޝަރަޙިލްމުޖުތަބާ: މުޙައްމަދު ބުން ޢަލީ އާދަމް އަލްޢަޘްޔޫބީ. މިއީ ވަރަށް ފަހުން ޗާޕްކުރެވިފައިވާ ވަރަށް ފުރިހަމަ ދިގު ޝަރަޙައެކެވެ.


ގާސިމް އިބްރާހިމަށް ވީމާ ގޯސްވީ ދެއްތޯއެވެ.\nދިވެހި ރައްޔިތުން މިހާރު ތަހައްމަލް ކުރަމުންމިދާ އަނިޔާވެރި ވެރިކަމުން އެ ރަށްޔިތުން ސަލާމަތް ކުރުމަށް އުމްމީދީ ކޯލީޝަނެއް ހަތަރު ލީޑަރަކުވެގެން އެކުލަވާލި ދުވަހަކީ އެއީ މާޔޫސް ކަންމަތީގައި ތިބި އެތަކެއް ދިވެހިންނަކަށް ހިނިތުންވުމެއް ގެނުވާ، އުމްމީދުތަކެއް އާކޮށްދިން ދުވަހެެކެވެ. އެ ހަތަރު ލީޑަރުންގެ ތެރެއިންވެސް އިސްލާހީ ހަރަކާތުގައި އެންމެ ބޮޑު ގުރުބާނީއެއް ވަމުން ގެންދަވާ އެއްބޭފުޅަކީ ޖުމްހޫރީ ޕާޓީގެ ލީޑަރު ގާސިމް އިބްރާހިމް ކަމީ އެއީ ހަގީގަތެވެ. މިކަމުގައި ހިތާ އެެއްކޮޅުވުމެއްވެސް އަދި ދެކޮޅުވުމެއްވެސް ނެތެވެ. އެއީ ހަގީގަތެވެ. ދިވެހި ގައުމަށް މެދުވެރިވި މިކަހަލަ ހުރިހާ ކަމަކުންވެސް އެ ދިވެހި ރައްޔިތުން ސަލާމަތް ކުރުމަށް އެންމެ ފުރަތަމަ އަތް އޮޅާލާ ފަރާތަކީވެސް ގާސިމް އިބްރާހިމެވެ. ކުރު ގޮތަކަށް ބުނާނަމަ ގާސިމް އިބްރާހިމްއަކީ، ފަރުވާއަކަށް ބޭނުން ޖެހިއްޖެ ހިނދެއްގައި ފަސްޓް އެއިޑެވެ.\nމި ގައުމުގައި ގާސިމް ބިނާ ކުރި ވަރަށް ތައުލީމީ ގާބިލް މީހުން ބިނާ ކުރި ފަރުދަކުވެސް ނެތެވެ. އަދި ގާސިމް އެހީވެދެއްވި ވަރަށް މިއަދާ ހަމަޔަށްވެސް ދިވެހި ރައްޔިތުންނަށް އެހީތެރިވެދެއްވި ފަރުދަކު ނެތެވެ. ދަތި އުނދަގޫ ކަމެއް ދިމާވެއްޖެ ހިނދެއްގައި ގާސިމް އިބްރާހިމެވެ. ބޭސް ފަރުވާއަށް ބޭނުންވެއްޖެ ހިނދެއްގައިވެސް ގާސިމް އިބްރާހިމެވެ. ތައުލީމަށް ބޭނުންވެެއްޖެ ހިނދެއްގައިވެސް ގާސިމް އިބްރާހިމެވެ. ވެރިކަމެއް، ބާރެއް ބޭނުންވެއްޖެ ހިނދެއްގައިވެސް ގާސިމް އިބްރާހިމެވެ. މި ގައުމުގައި ވެރިކަމަށް ކުރިމަތި ލައިގެން މިހާތަނަށްވެސް އެންމެ ފުރިހަމަ މެނިފެސްޓޯއެއް ހުށަހެޅި ފަރާތަކީވެސް ގާސިމް އިބްރާހިމެވެ. މި ހުރިހާކަމެއް މިހެން ހުރި އިރުވެސް ގާސިމް އިބްރާހިމް ވެރިކަމަށް ކުރިމަތިލާ ކޮންމެ ފަހަރަކު ތިޔަ އަމާޒުކޮށްލާ ފާޑު ކިއުންތަކަކީ އެއީ ހަމަ ކިޔާ ހިތުން ކިޔާ އެއްޗެހިތަކެއް ބާވައެވެ. ގާސިމަށް ވީމާ ރުޅި އަންނަންވީ ބަޔަކު އެގޮތަށް ބޭނުންވީމާތޯއެވެ. ގާސިމް އަކީ، އެމަނިކުފާނަކީ މި ގައުމު ހިންގޭނެ ކަން ހުރިހާ ދިވެހި ރައްޔިތުންނަށް ސާބިތު ކޮށްދެއްވާފައިވާ ބޭފުޅެކެވެ. ފުރުސަތު ނުދެއްވަންވީ ކޮންކަމަކާތޯއެވެ؟\nދެން މިއޮތީ ގާސިމް އެކުލަވާ، ކުރައްސާލެއްވި ހިޔަނި ކެބިނެޓްގެ ވާހަކައެވެ. ގާސިމް އެ ބޭބޭފުޅުންނާއި މަޝްވަރާ ނުކުރައްވާ ނަންތައް އިއުލާން ކުރެއްވުމުން ލަދޭ ހަޔާތޭ ކިޔާ ފާޑުކިޔަމުން ދުވާ މީހުންގެ ވާހަކަތަކެވެ. ގާސިމް އިބްރާހިމް ވިދާޅުވީ ފަސްޓް ޕްރިއޯރިޓީއަކީ، ކޯލިޝަނުން އެއް ކެނޑިޑޭޓަކު ނެރުން ކަމަށެވެ. ހިޔަނި ކެބިނެޓަކީ އެކަން އެ މަގުން ނުހިނގައިފި ކަމަށްވާނަމަ ދެން އަމަލު ކުރައްވާނެ ގޮތުގެ ވާހަކައެވެ. ގާސިމް އެކުލަވާލެއްވި ކެބިނެޓަށް ފާޑުކީ ހަމަ ހަގީގަތުގައިވެސް އެ ކެބިނެޓްގައި އެ މަގާމުތައް އަދާ ކުރެވޭނެ ވަރުގެ ގާބިލިއްޔަތުކަން ހުރި މީހުން ނެތީމަބާއެވެ. ނޫނީ އެ ބޭފުޅުންވެސް އެ މަގާމުތަކަށް ކުފޫ ހަމަ ނުވާކަމަށް ހަގީގަތުގައިވެސް އަމިއްލަ ފުޅަށް ގަބޫލުފުޅު ކުރައްވަނީ ބާވައެވެ. ހަމަ ގައިމުވެސް ގާސިމްގެ ޗޮއިސްތަކަކީ ހަމަ އެއްވަނައިގެ "ހެސްކިޔާފަސަޅީ" ޗޮއިސްތަކެކެވެ. ކެބިނެޓްގައި ހިމެނުއްވީ، މުޅިންވެސް ކަމަށް ކަމޭހިތައިގެން ކަން ކުރެވޭނެ ވަރުގެ ތައުލީމީ ގާބިލް ބޭބޭފުޅުންނެވެ. ވަކި ޕަޓީއަކަށް ނުވަތަ ބަޔަކު ފާޑު ކިޔާފާނެ ކަމަށް ބިރުން އެބޭބޭފުޅުން އެކަމަށް އާނބަސް ނުބުނުމަކީ އެެެއީ އަދި މުޅީން އެހެންވާހަކައެކެވެ.\nދެން އޮތީ ލަދުގެ ވާހަކައެވެ، ހޭޝްޓެގް ލަދު ދެއްތޯއެވެ. އެހެން ކިޔާތީ މީސް މީޑިއާއިން ފެނެއެވެ. އެހެންނަމަވެސް ހަގީގަތުގައި މިއަދު ލަދު ގަންނަންވީ އެހެން ކިޔާ މީހުންނެވެ. ފުރަތަމަ ކަމަކަށް ވެރިކަންވެސް ތިޔަ ބަޔަކަށް ލިބުނީ ގާސިމް އިބްރާހިމްގެ ތާއިދާ އެކުގައެވެ. އޭގެ ފަހުން ތިޔަ ބަޔަކު ގާސިމްއާ ދޭތެރޭ އަމަލު ކުރި ގޮތުން ގަތް ލަދުގެ ވާހަކަ ބާއްވަމާ ދެއްތޯއެވެ. މި ވަގުތަކަށް މި ވާހަކައާއިގެން ކުރިޔަށް ދާނީއެވެ. ފާޑު ކިޔަން ތިޔަ ފެށީ ހަތަރު ލީޑަރުން ކެނޑިޑޭޓެއް ނެރެން މަސައްކަތް ކުރަމުންދަނިކޮށް، ގާސިމް އެމަނިކުފާނަށް ފެނިވަޑައިގަންނަވާ ގޮތް ހާމަ ކުރެއްވީމާ ދެއްތޯއެވެ. ހަތަރު ޕާޓީގެ ތެރެއިން އެންމެ ފުރަތަމަވެސް އެ ކޯލީޝަނާއި މަޝްވަރާނުކޮށް، ކެނޑިޑޭޓަކު ކަނޑައަޅައި "ޖަޒީރާ" ކެމްޕެެެއިން ފަށައިގަތީވެސް ގާސިމް ތޯއެވެ. ވެރިކަމަށް އަންނާނީ ތިމާކަމަށްބުނެ، ބައިނަލް އަގުވާމީ މީޑިއާގައްޔާއި، ދިވެހި މީޑިއާތަކުގައި އެވާހަކަތައް ދެއްކެވީވެސް ގާސިމްތޯއެވެ. އެވާހަކަ ދެއްކެވި އިރު މަޝްވަރާ ކުރެއްވިތޯއެވެ؟ އެއްކެނޑިޑޭޓަކު ނެރެން މަސައްކަތް ކުރާތާވެސް ލައްކަ ދުވަސް ވެއްޖެއެވެ. އަލިމަގެއް އަދިވެސް އެކަމަށް އޮތީ ނުފެނިއެވެ. ގާސިމް އިބްރާހިމް ޕާޓީގެ ލީޑަރުގެ ހައިސިއްޔަތުން ފެނިވަޑައިގަންނަވާ ތަސައްވަރު އިއުލާން ކުރެއްވީމާ އަނެއްކާވެސް ތިޔަ އިއްވާލީ ކުރިމިނަލް ކޯޓުން އިއްވި ހަމަނުޖެހޭ ހުކުމުގެ ދެވަނަ ހުކުމެވެ. ގާސިމް ގޯސްވީއެވެ. ދެންތިބި މީހުން ރަނގަޅުވަނީ ކޮން ހައިސިއްޔަތަކުންތޯއެވެ.\nއެހެން ނަމަވެސް ޖުމްހޫރީޕާޓީއަކީވެސް ސިޔާސީ ޕާޓީއެކެވެ. އެ ޕާޓީންވެސް މަސައްކަތް ކުރާނީ އެ ޕާޓީއަށް ވެރިކަން ހޯދުމަށެވެ. އެހެން ނޫންނަމަ ޕާޓީ އޮތުމުގެ ބޭނުމަކީ ކޮބާ ބާވައެވެ. ޕާޓީގެ ލީޑަރުގެ ހައިސިއްޔަތުން ގާސިމް އެކުރެއްވި ކަން ކުރަން މާ ލަސްވެސް ވެއްޖެ އެވެ. ޖުމްހޫރީޕާޓީގެ ކުރިމަގު ކުރަހާނީ އެ ޕާޓީންނެވެ. ބައިގިނައީ ތިމަންނަމެންގެއޭ ވެރިކަމަކީ ތިމަންގެ ހައްގެގޭ ބުނުމަކުން، އެދެއްކެނީކީއެއް ސިޔާސީ ގޮތުން ކުފޫ ހަމަވާކަހަލަ ވާހަކައެއް ނޫނެވެ. ޖުމްހޫރީޕާޓީ އަދިވެސް އޮތީ ހަތަރު ލީޑަރުންނާއެކު ވެވުނު އެއްބަސްވުމާއި އެއްކޮށް ކުރިޔަށްދާންކަން އެޕާޓީން ހާމަކޮށްފައިވާއިރު، އަދިވެސް ޖޭޕީން މަސައްކަތް ކުރާނީ ހަތަރު ޕާޓީގެ ތެރެއިން "އެއް" ކެނޑިޑޭޓަކު ނެރެންކަމީ ޝައްކެތް އޮތް ކަމެއް ނޫނެވެ. އެހެނީ ޖުމްހޫރީ ޕާޓީގެ ލީޑަރަކީ ކޮންމެ ކަެއްގައިވެސް އަބަދުވެސް ރައްޔިތުން އިސްކުރައްވާނެ ބޭފުޅެކެވެ.


MDP Ge Dhaairaa Thakuge Inthihaab May 29 Gai Ohnaane - Vaguthu\nއެމްޑީޕީގެ ދާއިރާތަކުގެ އިންތިހާބު މެއި މަހުގެ 29 ވަނަ ދުވަހު އޮންނާނެ ކަމަށް އެޕާޓީން ބުނެފިއެވެ.\nއެމްޑީޕީ އިން މިރޭ ކުރި އިއުލާނެއްގައި ބުނެފައި ވަނީ ދާއިރާތަކުގެ ހިންގާކޮމިޓީތަކާއި ޕްރޮވިންސްތަކުގެ އިންތިޚާބު އޮންނާނީ 29 މެއި ވާ ހޮނިހިރު ދުވަހު ކަމަށެވެ.\nމިއިންތިޚާބުގައި ވޯޓުލުމަށް ހަމަޖެހިފައިވަނީ ދާއިރާތަކުގައި ހިމެނޭ މިޕާޓީގެ އާންމު މެންބަރުންނެވެ. އެގޮތުން މިއިންތިޚާބުގައި ވޯޓުލެވޭނީ މިއަދު، 18 އޭޕްރީލް 2021 (އާދީއްތަ) ދުވަހާ ހަމައަށް އެމްޑީޕީގެ މެންބަރުންގެ ގޮތުގައި ހިމެނިފައިވާ ފަރާތްތަކަށް ކަމަށް ވެސް އެޕާޓީން ބުނެއެވެ.\nއެމްޑީޕީ އިން ބުނީ މިއަދުގެ 14:00 އިން ފެށިގެން 29 މެއި 2021 ގެ ނިޔަލަށް ޕާޓީން މެމްބަރޝިޕް ފޯމު ބަލައިގަތުން ވަނީ ވަގުތީ ގޮތުން ހުއްޓާލާފައިވާ ކަމަށެވެ.\nއެމްޑީޕީގެ ދާއިރާތަކުގެ އިންތިހާބަށް މިހާރު ވެސް ބައެއް ބޭފުޅުން އަންނަނީ ކެމްޕޭން ކުރައްވަމުންނެވެ. މިހާރު ކެމްޕޭން ފައްޓަވާފައިވާ ބޭފުޅުންގެ ތެރޭގައި ރައްޔިތުން މަޖިލީހުގެ ބައެއް މެންބަރުންނާއި، ސަރުކާރުގެ ސިޔާސީ މަގާމުތަކުގައި ތިއްބެވި ބައެއް ބޭފުޅުންނާއި އަދި ސަރުކާރު ހިއްސާވާ ކުންފުނިތަކުގެ މެނޭޖިން ޑިރެކްޓަރުން ވެސް ހިމެނެއެވެ.\nއެމްޑީޕީގެ ދާއިރާތަކުގެ އިންތިހާބަކީ އެޕާޓީގެ އެންމެ ބާރުގަދަ ގުނަވަން ކަމަށްވާ ގައުމީ މަޖިލީހަށް މެންބަރުން އިންތިހާބު ކުރާނެ އިންތިހާބެވެ. ގައުމީ މަޖިލީހުގައި ޕްރޮވިންސްތަކުގެ ސެކްރެޓޭރިއަޓް ރައީސުންނާއި ޕްރޮވިންސްތަކުގެ ސެކްރެޓޭރިއަޓް ރައީސުން ތިއްބަވާނެއެވެ.\nއޭޕްރީލް 18, 2021 22:00\nމި ގައުމުގައި ދެ ކަމެއްނުކުރޭ... ހުސް އިންތިހާބު ދޯ.......\nއޭޕްރީލް 18, 2021 22:31\nތި ފަނާކުރަނިވި ހަލާކުގެ ފިކުރެއް މިގައުމަށް ޖެހިފާ އޮތް ބަލާވެރިކަމެއް ގައުމަށް ގައްދާރު ވުންނޫންކަމެށް ނޭގޭނެ ކުރާކަށް ވެރިކަމުގަ ތިބޭއިރުވެސް އިދިކޮޅުގަ ތިބޭ އިރުވެސް ގައުމުގެ އިޖުތިމާއީ ފޭރާން ވީދާ ސުންނާފަތި ކުރުން ނޫންކަމެށް ކުރާކަށް ނޭގޭނެ މިގައުމުން ފެއްސިހެން ދޭބަލަ މީ އިސްލާމީ ގައުމެއް\nއޭޕްރީލް 19, 2021 04:38\nދެން ބޮއްޅަބޭ ހިންހަމަ ޖެހޭ މީހަކު ހަވާލުކުރާ ފޯމްތަށް ބަލައިގަންނާނީ ބާކީ އޮށް ދުވަސްކޮޅު. ނަމެއްގަ އޮންނާނީ ވަގުތީގޮތުން ފޯމް ބަލައިގަތުން މެދުކަނޑާފަ\nއޭޕްރީލް 19, 2021 06:50\nބޭކާރު އިންތިހާބެއް.. އެމްޑީޕީ އަށް ކުރެވޭނެހާ ކަމަކީ ދޮގުވައުދު ބުނުމާއި ވައްކަންކުރުން\nއޭޕްރީލް 19, 2021 06:51\nވީ ޑޯންޓް ކެއަރ.. ކޮމިއުނިސްޓް ސަރުކާރު އިސްތިއުފާ\nއޭޕްރީލް 19, 2021 10:43\nކީއްކުރަން ބާއްވާ އެއްޗެއް... މާކުރިންވެސް އެނގޭ އިންތިހާބުގެ ނަތީޖާ... ހަހހަަހަހހަހަަހަ ކާފަރު ބުއްޅަބޭ ފިޔަވައި އިތުރު މީހަކު ނާންނާނެ\nއޭޕްރީލް 19, 2021 12:01\nޢެމް.ޑީ.ޕީ އިން އިއުލާނު ކުރިއްޔޭ ބުނީމަ އޭގެ މާނައަކީ އަންނި އިއުލާނު ކުރިއްޔޭތަ....އޭނަ ގަދަ ދޯ


Ei Dhivehinge Thereyn Emme Dheen Veri Meehunneve | Dhiislam\nއަހުމަދު ހާޝިމް ޖެނުއަރީ 11, 2015\n”އާ ބާރެއް“ މިނަމުގައި ކާނިވަލުގައި ބޭއްވި އެމްޓީޕީން ބޭއްވީ ޖަލްސާ - ދިއިސްލާމް ފޮޓޯ: އިބްރާހިމް އަސްވާގް\nހަނދުބަލާންވެގެން ރަށުތެރޭ މީހަކު ނޫޅުނަސް ހެއުތާއެވެ. އަމުދުން އެކަން ސަރުކާރުގެ ފަރާތުން ކުރާނެތާއެވެ. ފިކުރެއް އެކަމަކު ވާ ނެތެވެ. ދިވެހިން ދީނަށް މިދޭ ގަދަރެއްގެ ބޮޑުކަމެއްތާއެވެ. ދޮންފަސްލައި ގޯތިދޮށް ނަލަ ކޮށްލާނެއެވެ. ފާރުގަލާ ކުލަވެސް އެހެރަގެން އައުކޮށްލަނީއެވެ. މިހެން ގޮސް ގޭ ފަހާފޮށީ އިން ތިނޯސްވެސް ބަދަލު ނުކޮށްފިނަމަ ރޯދަމަހެއް ނުވެސް އަންނާހެން ހީވެދެއެވެ. މިއީ ސާފު ދިވެހީން ދީނަށް އޮންނަ ގަދަރުގެ ބޮޑުކަމުގެ ވާހަކައިގެ އެއްބައެވެ.\nމުލަރޯދަ ހިފާލީމާ ވާ ބައްޔެއްގެ ބޮޑަސް، މިސްކިތްތަށް ކުޑަވެގެންދަނީކީ ނޫނެވެ. ތަރާވީސް ނަމާދާ ދަމުނަމާދު ކުރާ ހިތްވާލެއް ދިވެހި ދީނީ ގަދަރުވެރިންގެ ބޮޑީއެވެ. ކުނާތަކާއި މުސައްލަތައް އިސްޓޯރުތަކުން ހުސްވާހާވެސް އަޅުކަމުގައި ފޯރި ބޮޑުވެގެން ދާތީ ފެންނާނުއެވެ. ނޫނެކެވެ. އެއީ ހަމަ ހީވާގޮތެވެ. މަހުން ދިހައެއް ވެއްޖެ ނަމައީ ސަފުން ދިހައެއް މަދުވެގެން ދާތީވެސް ފެންނާނެއެވެ. އަދި އެހެންގޮސް ފަހު ދިހައިގައި ނުވެސް ފެންނާނެއެވެ. މަ މިހެން ބުންޏަސް، ދީނަށް ގަދަރު ކުރާމީހުން ހަތާވީސް ވިލޭރޭ މިސްކިތް ޖާގަ ފިސާރި ކުޑަކޮށްލާނެއެވެ. އެއީ ދީނަށް ލޯބި ކުރާ ދީނީ ދިވެހިންނެވެ.\nއީދު ގެ ހަނދު ނުބަލައިގެން ހީވަނީ އެހެން ފަދަ ކަމެއް ލައިގަނެގެން އުޅޭހެންނެވެ. ވާނީވެސް އެހެންތާއެވެ. ރޯދަ މަހު ދުވާލު ކައި ސުއްޓާބޮއި ރިސޯޓްތަކުގައި ކްލަބް ހަދައިގެން ނާޗަރަންގީ ހެދި މީހުންނަށް އަންނަ އީދެއް ވިއްޔާއެވެ. ދަމު ނަމާދު ކުރީ ސަފުގައި ހުރެފައި މިިހާރު އެހުރީ މަގުމަތީގައި ބޮޑުބެރު ޖަހާންވެސް ހަމަ ދަންވަރުވާންދެން ފިސާރި ދީން ވެރިވީމަތާއެވެ. ނޫނީ ވިއްޔާ ސުވަރުގެ ދެވޭނެކަން ޔަޤީންވީމަތާއެވެ. އެންމެ ދީންވެރި މީހުން ވާ އެ ކަމެއް ނުކުރިޔަސް އެތަން ބަލާންދާނެއެވެ. އަތްތިލަ ބަޑިވެސް ޖަހާނެއެވެ.\nޤުރުއާން ކިޔަން ނޭންގުނަސް، އެ ޢިލްމަށް ވެސް އެންމެ އެހުވަރު ކަމަށް ބުނާނެއެވެ. ތިމާގެ އައުރަ ދިމާއަށް ފެންނަށް އޮތަސް އެއީ ފޮތާއި ގޮތުގައި އޮތް ގޮތޭ ބުނެލާއިރު އެއީ ހަމަ ހުސް ޝެއިޚުންނެވެ. ދީނުގެ ޢިލްމު ވެރިންނަށް ވުރެ ބޮޑަށް ދީނުގެ ހުކުމްތައް ދަންނަލެއް ބޮޑުވެފައި ގަދަރުވެރި ދިވެހި ދީންވެރިންގެ ފިޤުހުވެރިކަން އަދި މާބޮޑެވެ. ޙަރާމަސް ޙަލާލަސް ފައްކާވާނެ ކޮންމެ ގޮތެއް ކިޔައި ނަސޯރާއިން ވެސް ފަހަށް ޖައްސާހައި ފަންނުވެރިވެސް ވާނެއެވެ.\nފޯޅަވަހި ދިޔައީއެވެ. ދީންވެރި ޒަމާން ދިޔައީއެވެ. އެމީހަކާ އެމީހެކެވެ. މިސްކިތަށް މުސްލިމުންނަށް ހަވާލެވެ. ކަމެއް ނެތިއްޔާ ތިމަންނާމެން ހުކުރު ދުވަހު މިސްކިިތަށް އަންނާނަމެވެ. ވަގުތެއް ވިއްޔާ ނަމާދެއްވެސް ކޮށްލާނަމެވެ ބުނާ ހެން ހީވާނެވެ. އާއެކެވެ. އެއީ ދިވެހިންގެ ތެރެއިން އެންމެ ދީންވެރި މީހުންނެވެ.\nފަށްވެގެން ދުވަސްތައް އެހެރަ ފައިބައިގެން ދަނީއެވެ. ދިވެހި ދީބަށް މާ ފައްކާ ޢީދެއް ގެންނާންވެގެން މާ ކުޅަދާނަ މީހެކޯލާއެވެ؟ މީނާއަށް ނުވާނެ ކަމެއް މިދީބަކު ނޯންނާޔޯލައެވެ؟ ރަށުތެރޭ މީހުން ކުޅަހައި ތުހުމަތެއް ބޮލުއަޅައިގެން ހުރެ ބަޔާންކުޅަ ދިވެހި ދީންވެރިންގެ ތަޤުވާވެރިކަން އިތުކުރާން ވެގެން މާސިންގާ ނާޗަރަންގީ ކުޅޭންވެގެން ޖެހިލުމެއް ނެތި އޭނާ އެމަކެއް ކުރީއެވެ. މުޅި ތަންފުރައިވެސް ހަމަ އެއްކަލަ ގަދަރުވެރި ދީނީމީހުން އެތާވެސް ތިބީއެވެ.\nލާދީނީ ބަޔަކުވެސް އެބަޔަކާ އެކުވެ. ދީނީ ގަދަރުވެރި މީހުންނާ ވެގެން މި ހިންގައިލި އީދަކީ ދިވެހި ދީބުގެ ޒުވާނުން 'ހަންކަނޑާންވެގެން' ހިންގި ހައިޖާނެކެވެ. ވުޟޫކޮށް ހިނައި ތޯހިރުވާން ނޭނގޭ ބަޔަކު ދިވެހި ގަދަރުވެރި ދީންވެރިން ތެރޭ ތިބިކަން ދަނެ ތިބެ މިބާވަތު ހައިޖައިނުތައް ހަދައިލުމަކީ މިމީހުން ކޮށްފައިނެ ކަމެއްކަން މިހާރު އެއޮތީ ފެންނާންތާއެވެ.\nޒުވާނުންނަކީ ޤައުމެއްގެ ރައުސުލްމާލޭ، އަވަހަށް ހޭލައިގެން އޮފީހަށް ދާންވީބަޔެކޭ، ނުބޯން ޖެހޭ އެއްޗެއް ބޮއެގެން ނުވާނެއޭ ކިޔައިގެން އަޑު އުފުލާފައި މިހިރަގެން ދިމާ އިދިކީލަކޮށް ޒުވާނުން "ބީތާ" އަރުވާލަން މި ދީބުގެ ބަޔަކު މަސައްކަތް ކުރަނީ އަޅެ ހާދަހައި ގަދަރުވެރި ދީންވެރި ވީމަތާއެވެ. ޝެއިޚަކަށް ބޭހަކަށް ނުގުޑާފަދަ ޢަޒުމެއްގައި ހުރި މީހަކު ކުރީންވެސް މިދީބު ދެކެ ހިނގައިއްޖެކަން ހަނދާނުގައި ނެތްނަމަ ހައުދަހައި ހަނދާންވެސް ބަލީއެވެ. ނިކަން ހުރެ ހަނދާންނެތޭ މީހުންނަށް ހަނދާކޮށްދޭން ދަންނަ މީހުންވެސް މިދީބުގައި މާތްﷲ ގެ އިރާދަފުޅުން އަދި އެބަ ތިއްބެވެ.\nޙަސްނާ އަޙްމަދު އޮކްޓޯބަރ 23, 2020\nމިއަދެއް ނީވޭނެ :\n12 ޖެނުއަރީ, 2015 | 9:10\nއަދާލަތު ޕާޓީގެ ކުއްތާއެއްފާ ކުރައްވަން ދުޢާކުރާމީހުންގެ ޖަލްސާއެއްގެ ފޮޓޯ ނުލީ ކީއްވެތަ؟ އެއީ މާދީންވެރި ބަޔަކަށް ވީމަތާދޯ؟ މިއާޓިކަލްގަ އޮތީ ހައްތަހާވެސް މިސަރުކާރުން ޒުވާނުންނަށް ކުރާ ކަންތައްތައް\n12 ޖެނުއަރީ, 2015 | 9:16\nނަމުގައި ހަސަނާއި މުހައްމަދު އަހުމަދު ފާތިމަތު އާއިޝާ ޖެހުމަކުން އަސްލު ސޫރައެއް ނޯޅޭ މިއޮތީ މިބައިމީހުންގެ އަސްލު ސޫރަ ފެނިފައި، އެތެރޭގައި ހުރީ ކޯޗެއްކަން މިހާރު ވަރަށް ސާފު، އިސްލާހު ފަށަންވީ ހިސާބުވެސް މިއޮތީ ހަމަފެންނަން!\n15 ޖެނުއަރީ, 2015 | 9:53\nޖިހާދަކަށް ނަފްސުގެ އަދި ގައުމުގެ އިސްލާކޮއްލަން ދަމާހެ އެންމެންނޭ އިސްލާމްދީނަށްޓަކައި ފިދާވާން !!!!! ނެތޭ މަހިތަކުން ގޮތެއް ދެވަނަ މިއަކުގައިމޭ…..ދެތޭމިއީ ކަންއޮތްގޮތް ބަލާފަ ހީވާ…


Shifa ge isthashigandah bodu badhaleh! – Iru\nދިވެހި ފިލްމު އިންޑަސްޓްރީއަށް އަލަށް ނުކުމެގެން އުޅޭ ޒުވާން ބަތަލާ މަރިޔަމް ޝިފާގެ އިސްތަށިގަނޑަށް ބޮޑު ބަދަލެއް ގެނެސްފިއެވެ.\nޝިފާ އިންސްޓަގްރާމް ސްޓޯރީގައި ހިއްސާކޮށްފައިވާ ބޫމަރެންގް ވީޑިއޯކޮޅުން ފެންނަގޮތުގައި، ކުރިން އޮތް ދިގު އިސްތަށިގަނޑު މިހާރު އޮތީ ކޮނޑަށްވުރެ މައްޗަށް ކޮށާލައިފައެވެ. މިއީ ފިލްމަކަށް ގެނައި ބަދަލެއް ކަމެއް، ނޫނީ އެހެން ބަދަލެއް ކަމަށް އަދި ހާމައެއް ނުކުރެއެވެ.\nޓިކްޓޮކުން ބޮޑު މަޝްހޫރުކަމެއް ހޯދި ޝިފާގެ ކުރިން އޮތް ދިގު އިސްތަށިގަނޑަކީ، އޭނާގެ “ސިގްނެޗާ ލުކް”ގެ ގޮތުގައި ކުރިން ފޭނުން ވަނީ ބަލައިގަނެފައެވެ. އަދި އެ އިސްތަށިގަނޑަށް ގިނަ ބައެއްގެ ތަޢުރީފު ލިބިފައި ވެއެވެ. މިހާރު އުފެދޭ ސުވާލަކީ ކުއްލިއަކަށް ބޯ ކޮށައިލުމުން، ފޭނުންނަށް ޝިފާގެ އާ ލުކް ކަމުދާނެ ހެއްޔެވެ؟\nA post shared by Mariyam Shifa.🌙 (@sshifaa.__)\nޝިފާ މިހާތަނަށް ކޮށްފައިވާ ފިލްމީ މަސައްކަތްތަކަށް ބަލާލާއިރު، “40+” އަދި “ދެވަންސޫރަ” ހިމެނެއެވެ. މީގެ އިތުރުން ބައިސްކޯފުގެ “ހާސާ” އަދި “ހުވާކޮށްފައި ބުނަން” ގައި ވެސް ޝިފާ ފެނިގެންދިޔައެވެ. މިފަހުން ޝިފާއަށް ގިނަ ބައެއްގެ ސަމާލުކަން ލިބުނީ، ރާއްޖޭޓީވީ އިން ގެނެސްދިން ސަވައިވަލް ޕްރޮގްރާމް “ސެލެބްރިޓީ ރޭސް” ގައި ބައިވެރިވެގެން، އެ ޝޯގެ އެހެން ބައިވެރިންތަކަކާ ކުރި ޒުވާބަކާ ގުޅިގެންނެވެ.\n11716 51


ފޭސްބުކުގައި ސްޓެޓަސް ޖެހުން: ދިވެހިންގެ ފަރުދީ ޒިންމާ! – Faanooz\nފޭސްބުކުގައި ސްޓެޓަސް ޖެހުން: ދިވެހިންގެ ފަރުދީ ޒިންމާ!\nMay 1, 2019 | އަޙުމަދު އަނަސް\nހަމަ ގައިމުވެސް މީޑިޔާއަކީ ވަރަށް ބާރުގަދަ އެއްޗެކެވެ. ބައެއްގެ ސަމާލުކަމަށް ކަމެއް ގެންނަން އެންމެ ވަރުގަދަ އެއް ރޯލެއް އަދާކުރާ އެކައްޗަކީ މީޑިޔާއެވެ. ޚާއްސަކޮށް މީސް މީޑިޔާއެވެ. މުޖުތަމަޢުގައި ހުންނަ ކުދި އަދި ބޮޑެތި މައްސަލަތަކުގެ ވާހަކަ ފޭސްބުކުގައި ޖަހައި، ޚިޔާލު ފާޅުކުރުމަކީ ދިވެހިންގެ އާދައެކެވެ. ތިމާގެ މައްޗަށް ހުންނަ ފަރުދީ ޒިންމާތައް އަދާކުރުމުގެ އެއްވެސް ޚިޔާލެއް ފިކުރެއް ނުހުރެއެވެ.\nއަޅުގަނޑަށް ދިމާވެފައިވާ މިފަދަ ކަމެއް ޚިއްސާކޮށްލާނަމެވެ. އަޅުގަނޑުގެ އުފަން ރަށް ކަމުގައިވާ ލ.ފޮނަދޫ ރީތިކޮށް ސާފުކޮށް ބާއްވާ، ރަށުގެ އާބާތުރަ ފިލުވާލުމުގެ ނިޔަތުގައި ވިޒިޓް ލާމުން ރަށް ސާފުކުރުމުގެ ހަރަކާތެއް ކުރިޔަށް ގެންދިޔައެވެ. ކޮންމެ މީހަކަށްވެސް ރަށް ސާފުކޮށް ބޭއްވުމަކީ އެމީހެއްގެ ފަރުދީ ޒިންމާއެއް ކަމުގައި ދެކިގެން ކޮންމެ މީހަކަށްވެސް ބައިވެރި ވެވޭނޭ ގޮތަށެވެ. މީގެ ކުރިން ފޭސްބުކުގައި މިފަދަ ހަރަކާތްތަށް ފޮނުދޫގައި ނޯންނާތީ އެކަމާއި ކަންބޮޑުވެގެން އުޅޭ މީހުނާއި ވަކިން ވާހަކަދައްކައި، އެމީހުނަށް މި ހަރަކާތުގައި ބައިވެރިވުމަށް ދައުވަތުވެސް ދެވުނެވެ. މުޅި ރަށުތެރޭގައި މެގަފޯނު ހިފައިން ނިކުމެ ރައްޔިތު އެންމެނަށް ގޮވައިވެސް ލެވުނެވެ. އެހެނަސް މި އިވެންޓު އޮންނަ ވަގުތަށް އެތަނަށް ގޮސް މިކަމުގައި ބައިވެރިވީ އެންމެ 83 މީހުނެވެ. އިވެންޓު ނިންމާލުމުން އެކަމާއި މަލާމާތްކޮށް، “ބަޔަކު ނިކުމެ އެއް ދުވަހުން މުޅި ފޮނަދޫ ސާފުކޮށްފިޔޭ” ކިޔާ މަލާމާތްކުރާނޭ ލައްކަ ގިނަ ބަޔަކު ތިއްބެވެ.\nއެދުވަހު އަމިއްލަ ފަރުދީ ޒިންމާ އަދާކުރަން ނުނިކުމެ މަލާމަތްކުރި މީހުން މިއަދު އަނެއްކާވެސް ސްޓެޓަސް ޖަހަނީއެވެ. އޮތީ ރަނގަޅު ވާހަކައެކެވެ. ފޮނަދޫގައި ހުންނަ ކުނި ކޮށީގެ ވާހަކައެވެ. އެތަން ގޮނޑުވެ، މުޅި ސަރަހައްދު ގޮޑުވުމުން ލިބޭ އުނދަގުލުގެ ވާހަކައެވެ. ރައްޔިތު އެންމެން ނިކުމެ ފަރުދީ ޒިންމާއެއް ކަމަށް ދެކިގެން ގޮނޑު ސާފުކުރަން ޖެހޭ ވާހަކައެވެ. މީހަކު އަޅޭ ހައިރާނެއް ނުވާނެ ހެއްޔެވެ. ފޮނަދޫ ކުނިއަޅާ ކުނިގޮނޑު ސަރަހައްދަކީ ވަކި ކޯޕަރޭޝަނަކުން ބަލަހައްޓާ ތަނެކެވެ. ވުމާއެކު އެތަން ސާފުކުރުމަކީ ފަރުދީ ޒިންމާއެއް ނަމަ އަޅުގަނޑުގެ ކޮޓަރި ސާފުކުރުންވެސް ވާނީ ރަށު ރައްޔިތުންގެ ފަރުދީ ޒިންމާއަށް ނޫންހެއްޔެވެ. މައްސަލައެއް ނެތެވެ. ގޮތް ދޫނުކުރާ މީހުނަށް އެކަން ދޫކޮށްލާނަމެވެ. ކުނިގޮނޑު ސާފުކުރުމަކީވެސް ފަރުދީ ޒިންމާއެއް ކަމަށް ބަލަމާ ހިނގާށެވެ.\nފޭސްބުކުގައި އެ ބުނާ ފަރުދީ ޒިންމާ އަދާކުރަން ރަށު ތެރެއިން ޒުވާން ކުދިންތަކެއް ނިކުތުމުން އެއްކަލަ އެބުނާ ފަރުދީ ޒިންމާ އަދާކުރާ ތަނެއް ނުފެނެއެވެ. އެންމެ ގަދަޔަށް އަނގަ ފަތައިކޮށްފައި ފަރުދީ ޒިންމާގެ ވާހަކަ ދެއްކި މީހާއަށް އެެކަމުގައި ބައިވެރިއެއް ނުވެއެވެ.\nއަނެއްކާވެސް މިފަދަ އެހެން ކަމެއް ޚިއްސާ ކޮށްލާނަމެވެ. މިދިޔަ ހޮނިހިރު ދުވަހު ފޮނަދޫގައި ކައުންސިލާއި ހެލްތް ސެންޓަރާއި ފޮނަދޫ ޒުވާނުންތަކެއް އިސް ނަގައިގެން، ފޮނަދޫގައި ހަލުވި ކަމާއެކު ފެތުރެމުން އަންނަ ޑެންގީ، ކޮންޓްރޯލް ކުރުމަށް ރަށުތެރެ ސާފު ކުރުމަށް ހަރަކާތެއްވަނީ ކުރިޔަށް ގެންގޮސްފައެވެ. މިހަރަކާތުގައި ވުޒާރާތަކުން، ބަޔަކު ބައިވެރި ނަމަވެސް، ރަށުން މިކަމަށް ނިކުތީ މަދު ބައެކެވެ. ނިކުތް މީހުން ލައްކަ މަސައްކަތް ކުރިއެވެ. އެ މަސައްކަތުގައި އިސްކޮށް އަޅުގަނޑުވެސް ހަރަކާތްތެރިވެފައިވާތީ އެކަން ހަމަ ރަނގަޅަށް އެނގެއެވެ. ގޭގެއަށް ވަކިވަކިން ގޮސް ފެން ހެދިފައި ހުންނަ ތަކެތި ނައްތާލުމަށް އިރުޝާދުދީ ހެދިއެވެ. އަދި ފަޅު ގޯތިތަކުގައި މަދިރި އާލާވާ ގޮތަށް ހުންނަ ތަންތަން ބަލާ، އެތަންތަންވެސް ނައްތާލިއެވެ. މިހަރަކާތުގެ ތެރެއިން ޖުމްލަ 150 ގެއަކަށް އެދުވަހު ވަނެވެ. މަދިރި ފަނި އަޅާފައިވާ 20 ވަޅަކަށް މަސް އެޅުނެވެ. އެހެނަސް އިވެންޓު ނިންމައި ގެއަށް އައިސް ފޭސްބުކު ބަލާލިއިރު އަނެއްކާވެސް މިއޮތީ ވަރުގަދަ ކޮމެންޓެކެވެ.\nމިބުނާ “ދަންނަ މީހާ” މިކުރި ކޮމެންޓުގައި އޮތީ މަދިރި އުފެދޭ ތަންތަން ކިޔައިދީފައެވެ. އަދި އެދުވަހުގެ އިވެންޓުގައި ސާފުކުރި ތަންތަން ކަމުނުދާ ވާހަކައެވެ. މީހަކުވާ ހައިރާނެއް ނުވާނެ ހެއްޔެވެ. އިވެންޓްގެ ތެރެއިން ސާފު ކުރީ، ސިއްޙީ މަރުކަޒުގެ ލަފައާއެކު ބޮޑަށް ޑެންގީ ހުން ފެތުރިފައިވާ ސަރަހައްދެވެ. ހަމަގައިމުވެސް މަދިރި އާލާވާތަންތަން މިދެންނެވި ބޭފުޅާއަށްވުރެ، ކަމުގެ މަޢުލޫމާތު އެނގޭ އެކަންތަކުގައި ހަރަކާތްތެރިވާ ފަރާތްތަކަށް އެނގޭނެކަން ކަށަވަރެވެ. މިބުނާ ކޮމެންޓަށް މާ ގިނައިރެއް ނުވެ ރިޕްލައިތައް އޮހެން ފަށައިފިއެވެ. ރިޕްލައި ތަކުގައި އޮތީ މިމަސައްކަތް އެދުވަހު ކުރި މީހުނަށް ހަޖޫ ޖަހާ މަލާމާތް ކޮށްފައެވެ. ފަތިހާ ތެދުވެ، ނިދި ނަގާލާ، ކުރި މަސައްކަތަށް ފާޑު މިކިޔަނީ އަރާމު ނިދީގައި އޭސީ ކޮޓަރީގައި ތިބި މީހުނެވެ. މިކަންތައް ކުރި މީހުންނަކީ، “ކަން ދެއްކުމަށް” ކަމެއް ކުރި ކަމަށް ބުނާއިރު، އެއްކަމެއް ނުކޮށް ތިބެ، ކޮމެންޓްކުރާ މީހުން ފަރުދީ ޒިިންމާގެ ވާހަކަ ދައްކަން ލަދެއް ނުގަނޭ ހެއްޔެވެ؟ ދެން މި ބުނަނީ ޑެންގީ ކޮންޓްރޯލް ކުރުމަކީ ޞިއްޙީ މަރުކަޒުގެ ވާޖިބެއް ކަމަށެވެ. އެހެން ކަމަށް ވާނަމަ ކުނިގޮނޑު ސާފުކުރުމަކީވެސް އެ ކޯޕަރޭޝަނުގެ ވާޖިބެއް ނޫންހެއްޔެވެ؟\nމި ވާހަކަތައް ކުރުކޮށްލާނަމެވެ. އެކަމަކު ބުނަމެވެ. އަމަލުން ނުދެއްކޭނަމަ ސްޓެޓަސް ނުޖަހާށެވެ. އަމަލުން ދައްކާ މީހުނަށް ސްޓެޓަސް ނުޖަހާށެވެ. ދިވެހިން ސްޓެޓަސް ނުޖަހާ ކަން ކުރަން ދަސްކުރަން އެބަޖެހެއެވެ. ފަރުދީ ޒިންމާއަކީ ސްޓެޓަސް ޖެހުމެއް ނޫނެވެ. ފަރުދީ ޒިންމާއަކީ ކަން ކުރުމެވެ. ދެންވެސް ސްޓެޓަސް ޖަހަންވާނީ ތިމާގެ ޒިންމާ އަދާކޮށްފައެވެ.


Guiroanu dhamai, eygai amilla'ah jehey bayaku mi nooniyyaa nudheken\nގުއިރޯނު ދަމައި، އޭގައި އަމިއްލައަށް ޖެހޭ ބަޔަކު މި ނޫނިއްޔާ ނުދެކެން\nސިޔާސީ ގޮތުން ދައްކަވާ ކޮންމެ ވާހަކައަކުން ވަނީ ގެއްލުން\nކ. މާލެ 27 މާރޗް 2019 | ބުދަ 18:36 15,757\nރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު ޢަބްދުއްރަޙީމް ޢަބްދުﷲ - ރާއްޖެ އެމްވީ\nރައްޔިތުންގެ މަޖިލީހުގެ އިންތިޚާބު ބޯމަތިވެފައިވާއިރު މިދުވަސްވަރު މި ދައްކާ ސިޔާސީ ވާހަކަތަކުގެ ތެރެއިން އެ ވާހަކަތަކާއިމެދު އެއްޗެއް ނުބުނެ ދޫކޮށްލަން އުނދަގޫ ގިނަ ވާހަކަތަކެއް އެބަ ހުއްޓެވެ. މީގެ ތެރޭގައި ސިޔާސީ ޕޯޑިއަމްތަކުގައި ދައްކާ ވާހަކަތަކާއި، ވަކިވަކި މީޑިއާތަކަށް ސީޔާސީ ވެރިން ދެއްވާ ބަސްދީގަތުންތަކުގައި ދައްކަވާ ވާހަކަތަކާއި، ޕްރެސް ކޮންފަރެންސްތަކުގައި ދައްކާ ވާހަކަތައް ހިމެނެއެވެ.\nސިޔާސީ މަސްރަހު ހަލަބޮލިވެ، ސިޔާސީ ވާދަވެރިކަން އިތުރުވެގެންދާ މިފަދަ ކޮންމެ ދަނޑިވަޅެއްގައި ދެކެވޭ މިފަދަ ބައެއް ވާހަކަތަކުން ދެން ވެދާނެ ގޮތް ލަފާކޮށްލެވޭ ފަހަރުވެސް ދެއެވެ. މީގެ އަހަރެއްހާ ދުވަސް ފަހަތުން ފަށާނަމެވެ.\nނިމިގެންދިޔަ އަހަރުގެ ފެބްރުއަރީ މަހުގެ 1 ވަނަ ދުވަހުގެރޭ ރާއްޖެ ސިއްސުވާލީ ދިވެހިރާއްޖޭގެ ސުޕްރީމް ކޯޓުން ނެރުނު އަމުރެކެވެ. އޭރު އޮތް ސިޔާސީ ހާލަތު ފުށުންޖެހި، ސިޔާސީ މުޅި މަންޒަރު ބަދަލުކޮށްލާފަދަ އެ އަމުރާއި ގުޅިގެން އޭރު ވެރިކަމުގައި އޮތް ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ކުއްލި ހާލަތަކަށް ދިޔަ މަންޒަރު ފެނިގެންދިޔައެވެ. އެ ޕާޓީގެ އޭރުގެ ނައިބުރައީސް، އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު ޢަބްދުއްރަޙީމް ޢަބްދުﷲ ސައުވީސް ގަޑިއިރުހެން ޓީވީގައި އިންނަވައިގެން އޭރުގެ އިދިކޮޅު ފަރާތްތަކަށް ފަތިވަރު ވިދާޅުވަމުން ގެންދެވިއިރު، ޢަބްދުއްރަޙީމްގެ ވާހަކަތަކުގެ ތެރެއިން ރައީސް ޢަބްދުﷲ ޔާމީންގެ ސަރުކާރުން ކުރުމަށް ތައްޔާރުވަމުންދިޔަ ކަންކަމުގެ އިޝާރާތްތައް ކުރައްވަމުން ގެންދެވިއެވެ.\nކުއްލި ނުރައްކަލުގެ ހާލަތު އިޢުލާނު ކުރަންޖެހިދާނެ ކަމާއި، އިދިކޮޅު ހުރިހާ ސިޔާސީ ލީޑަރުން ޖަލަށް ގެންދާން އުޅޫނު ކަމުގެ އިޝާރާތްތައް ޢަބްދުއްރަޙީމް ދިޔައީ ކުރައްވަމުންނެވެ. ހަޤީޤަތުގައި ރައީސް ޔާމީންގެ ސަރުކާރުން އެ ހާލަތުގައި ކަންކުރިގޮތަށް ރައްޔިތުންގެ ކިބައިން އެންމެ ބޮޑު ރުޅިވެރިކަމެއް އަމާޒުވެގެންދިޔައީވެސް މެދުކެނޑުމެއްނެތި ޢަބްދުއްރަޙީމާއި ޕީޕީއެމްގެ މަތީފަޑިން ދައްކަމުންދިޔަ ވާހަކަތަކަށެވެ.\nއޭރުގެ އިދިކޮޅު ފަރާތްތަކާއިމެދު ރައްޔިތުންގެ ހިތްތަކުގައި ނަފްރަތު އުފެއްދުމަށް ޖެހި ގުއިރޯނުގައި އޭރު ޖެހުނުތަން ފެނުނީ ޢަބްދުއްރަޙީމާއި ޕީޕީއެމްގެ އިސް ވެރިންނެވެ.\nނިމިގެންދިޔަ ސެޕްޓެމްބަރު މަހު ރައްޔިތުން ނުކުމެ ވޯޓުން ހާލަތު ބަދަލުކުރި ނަމަވެސް، ޢަބްދުއްރަޙީމާއި، އޭނާ އާއިއެކު އޭރުވެސް ޕްރެސް ކޮންފަރެންސްތަކުގައި ފަތިވަރު ގޮވި ފަރާތްތަކަށް މާބޮޑު ބަދަލެއް ނާދެވެ. ޢަބްދުއްރަޙީމްވެސް ޕާޓީއެއްގެ ރައީސްކަން ކުރައްވާ ހިތުން ޕާޓީއެއް އުފައްދަވައި، ޕީޕީއެމްގެ ގިނަ އަދަދެއްގެ މެންބަރުންކޮޅު އެފަޅިއަށް ކަހާނުލާ ވާހަކައެއް ނޫނެވެ. ނަމަވެސް ޕޯޑިއަމްތަކާއި، ޕްރެސް ކޮންފަރެންސްތަކުގައި އަދިވެސް އެފަރާތްތަކުން ދައްކަނީ ހަމަ އެއް ޒާތެއްގެ ވާހަކައެވެ.\nމިހާރުގެ ސަރުކާރު ޖައްސަން ގުއިރޯނު ދަމާފައި އަމިއްލައަށް އޭގައި ޖެހި، ވިހަވުން ނޫން ހަމައެއްކަމެއްވެސް ނުވެއެވެ.\nދާދިފަހުން ޕްރެސް ކޮންފަރެންސެއްގައި ޢަބްދުއްރަޙީމް ދެއްކި ވާހަކަތައް ދިވެހިން އެއްސެވެ. އެމްއެމްޕީއާރްސީގެ ބޮޑު ޚިޔާނާތުގެ ފައިސާއިން ނަގުދު ފައިސާ ލިބުނު މީހުންގެ ލިސްޓެއް ސަރުކާރުން އިޢުލާނުކުރަން އުޅެނީ ޔޯލައެވެ. އެ ލިސްޓަކީ ކުރިއަށް އޮތް އިންތިޚާބަށް ނުފޫޒު ފޯރުވުމަށް އާންމުކުރާ ލިސްޓެކޯލައެވެ. އޭގައި އޮންނާނީ ރައީސް ޔާމީނާއި، އެމަނިކުފާނުގެ އަނބިކަނބަލުން ފާތުމަތު އިބުރާހީމާއި، ދެންވެސް އިދިކޮޅުގައި ތިބިއްޔާ ތިބިހާ ކެނޑިޑޭޓުންގެ ނަންތަކޯލައެވެ. ހައްތަހާވެސް ޔޯލަޔޯލަ ވާހަކައެވެ.\nފުރަތަމަ ކަމަކަމަށް، އެފަދަ ލިސްޓެއް ނެރޭނަމަވެސް ނެރޭނީ ސަރުކާރަކުން ނޫނެވެ. އެފަދަ ލިސްޓެއް ނެރޭނަމަ ނެރޭނީ އެ މައްސަލަ ތަހުޤީޤު ކުރަމުންދާ އެންޓި ކޮރަޕްޝަން ކޮމިޝަނުންނެވެ. ކުރިއާއި ޚިލާފަށް އެ ކޮމިޝަނަށް މިނިވަންކަމާއި އެކު މަސައްކަތް ކުރުމުގެ މާހައުލެއް އޮތްކަމުގެ ހެކިތައް މި ސަރުކާރު ވެރިކަމަށް އައިފަހުން ވަނީ ފެނިގެން ގޮސްފައެވެ. އެ ކޮމިޝަނުން ނެރުނު އެމްއެމްޕީއާޜްސީގެ ފުރިހަމަ ނުވާ ތަހުޤީޤުގެ ރިޕޯޓުގައި އެ ވަނީ މި ސަރުކާރުގެ މިނިސްޓަރުންނާއި ސްޓޭޓް މިނިސްޓަރުންގެ ނަންވެސް ހިމަނާފައެވެ. ސަރުކާރުގެ ނުފޫޒު އޮތް ނަމަ ސަރުކާރުގެ މަތީފަޑީގެ މީހެއްގެ ނަން ހަމަހިލާ އެ ރިޕޯޓަކު ނުއޮތީހެވެ.\nއަނެއް ކަމަކީ ކަޅު ފޮށިފޮށީގައްޔާއި، ގޯނިގޯނީގައި ބެހިކަމަށް ބަޔަކު އިއުތިރާފުވެފައިވާ ޚިޔާނާތުގެ ނަގުދު ފައިސާ ލިބުނު މީހުންގެ ތަފްޞީލު އެންޓި ކޮރަޕްޝަން ކޮމިޝަނުން ހާމަކުރުމަކުން އޭގައި ގޯހެއް ކޮބާ ހެއްޔެވެ؟ ތިމާމެންނަށް އޭގެން ފައިސާ ބޮނޑިބޮނޑި ނުލިބޭނަމަ ހާސްވެގެން ތެޅިފޮޅި ޕްރެސް ކޮންފަރެންސް ބާއްވައި މޮޔަގޮވާންވީ ސަބަބެއް ކޮބާހެއްޔެވެ؟ އެ ލިސްޓު ހާމަކުރާތީ ކުރަންވީ އުފާ ނޫންހެއްޔެވެ؟ ތިމާމެން ކޮރަޕްޝަނުގެ ފައިސާގައި ނުޖެހެމޭ ބުނާއިރު އެފަދަ ލިސްޓަކީ ތިމާމެންގެ ނަން ސާފު ކުރުމަށް ލިބޭނެ އެންމެ ފުރިހަމަ މަސްދަރަށް ނުވާނެހެއްޔެވެ؟\nތިޔަ ދައްކަވާ ވާހަކަ މިހާރު މާނަވަނީ ތިމަންނާމެން ކޭހާ ކަޅުފައިސާގެ ތަފްޞީލު ހާމަކުރަން ބަޔަކު އެބައުޅެޔޭ، އެކަން ކޮށްގެން ނުވާނޭ، ތިމަންނާމެން ރައްޔިތުންނަށް ވީ ޚިޔާނަތް ހާމަކޮށްގެން ނުވާނޭ ބުނާ ފަދައިންނެވެ.\nޓީމް ފްރީޕީއެވެ. ގުއިރޯނު ދަމައި، އޭގައި އަމިއްލައަށް ޖެހޭ ބަޔަކު ތިޔަ ނޫނިއްޔާ ނުދެކެމެވެ. ލަދުން ބޯހަލާކެވެ.


Addu ge tourism aa gulhey gothun hiyaalu hoadhumuge badhaluvunthakeh baavvanee | Mihaaru\nއައްޑޫގެ ޓޫރިޒަމާ ގުޅޭ ގޮތުން ހިޔާލު ހޯދުމަށް ބައްދަލުވުންތަކެއް ބާއްވަނީ\n10 ސެޕްޓެމްބަރ 2019 - 15:54 33 comments\nކައުންސިލުން މިއަދު ބުނީ، ފުރަތަމަ ބައްދަލުވުން އޮންނާނީ މާދަމާ ރޭ މާލޭގެ މާބަލް ހޮޓަލުގައި ކަމަށެވެ. އެ ބައްދަލުވުން ފަށާނީ 8:00 ގަ އެވެ.\nދެވަނަ ބައްދަލުވުން މި މަހުގެ 15 ވަނަ ދުވަހު ހުޅުމީދޫގައި ބާއްވަން ހަމަޖެހިފައިވާ އިރު، ތިން ވަނަ ބައްދަލުވުން އޮންނާނީ 16 ވަނަ ދުވަހުގެ ރޭ ފޭދޫގަ އެވެ. އަދި ހަތަރު ވަނަ ބައްދަލުވުން މި މަހުގެ 17 ވަނަ ދުވަހުގެ ރޭ އޮންނާނީ ހިތަދޫގަ އެވެ.\n— Addu City Council (@AdduCityCouncil) September 10, 2019\nމި ސަރުކާރުން ދާދި ފަހުން އިއުލާން ކޮށްފައިވާ ގޮތުން ޓޫރިޒަމް ސިޔާސަތުގެ ދަށުން އައްޑޫގައި 8،000 އެނދު ތަރައްގީ ކުރަން ވަނީ ނިންމައިފަ އެވެ. އެ އަދަދުގެ ދެބައި ކުޅަ އެއްބައި، އަލަށް ދޫކުރާ ބިންތަކުން ލިބޭނެ އެވެ.\nއެގޮތުން ޓޫރިޒަމް މާސްޓަ ޕްލޭނާ އެއްގޮތަށް އައްޑޫގެ ޓޫރިޒަމް ތަރައްގީ ކުރުމުގެ މަސައްކަތް ކުރިއަށް ގެންދެވިއްޖެ ނަމަ އައްޑޫގައި އަހަރަކު 600 އެނދު އިތުރުވެގެން ދާނެ ކަމަށް ވެސް ސަރުކާރުން ބުނެފައިވެ އެވެ.\nމީގެ އިތުރުން، އައްޑޫގައި ލޯކަލް ޓޫރިޒަމް ތަރައްގީކުރަން އެސްއެމްއީ ބޭންކުން 80 މިލިއަން ޑޮލަރު ވެސް ރާއްޖޭގެ އެންމެ ދެކުނުގައި އޮތް މި ސިޓީ އަށް ކަނޑައަޅާފައިވާ ކަމަށް ދާދި ފަހުން އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވި އެވެ.\nAddu gai aharaku 600 endhu ithuru kureveyne: Fayyaz\nދެ ރިސޯޓެއް މިހާރު ހިންގަމުން އަންނަ އައްޑޫގައި މިހާރު އަންނަނީ ތިން ވަނަ ރިސޯޓެއް ހުޅުވުމުގެ ފަހުގެ ތައްޔާރީތައް ވެސް ވަމުންނެވެ. އެއީ އިސްމެހެލާހެރައިގައި ތަރައްގީކޮށްފައިވާ ސައުތު ޕާމް ރިސޯޓެވެ.\nއައްޑޫ ގަމުގައި އީކްއޭޓާ ވިލެޖްގެ ނަމުގައި ސިޓީ ހޮޓަލެއް ވެސް ހިންގަމުން އަންނަ އިރު، ގެސްޓް ހައުސްގެ ވިޔަފާރި ވެސް އައްޑޫގައި އަންނަނީ ފުޅާވަމުންނެވެ.


Fahu Vaguthu Hithadhoo In Jehi Landaa Eku Champion Kudahuvadhoo Kataifi - Vaguthu\nފަހުވަގުތު ހިތަދޫ އިން ޖެހި ލަނޑާއެކު ޗެމްޕިއަން ކުޑަހުވަދޫ ކަޓައިފި\nމިނިވަން ޗެމްޕިއަންޝިޕުގެ ގުރޫޕް އޭގެ 8 ވަނަ މެޗުގައި މިއަދު ހިތަދޫ އަދި ކުޑަހުވަދޫ ބައްދަލު ކުރި މެޗު އެއްވަރު ވެގެން ނިމިއްޖެއެވެ.\nމިއަދު ކުޅުނު މެޗަކީ މިދިޔަ އަހަރުގެ މިނިވަން ޗެމްޕިއަންޝިޕުގެ ތަށި އުފުލާލި ކުޑަހުވަދޫ އަށް މުބާރާތުގައި ކުރިޔަށް ދިޔުމަށް މުހިންމު މެޗެކެވެ. ނަމަވެސް މިއަދުގެ މެޗު އެއްވަރުވުމުން ކުޑަހުވަދޫ ވަނީ މުބާރާތުން ކަޓާފައެވެ.\nމއަދު ހަވީރު ނިލަންދޫ ދަނޑުގައި ކުޅުނު މިމެޗު ފެށިގެން އައީ ވަރަށް ފޯރި ގަދަ ކޮށެވެ. ހިތަދޫ ޓީމުން ގިނަ ފުރުސަތު ތަކެއް ހޯދި ނަމަވެސް ކުޑަހުވަދޫ ގޯލައް ފޮނުވާލި އެއްވެސް ހަމަލާއެއް ގޯލުގެ ތެރެއަށް ވަންނަ ގޮތެއް ނުވިއެވެ.\nހާފުގެ ގިނަ ވަގުތު ހިތަދޫ އިން ބޯޅަ ގެންގުޅުނު ނަމަވެސް ކުޑަ ހުވަދޫ އިން ހެދި މަދު ހަމަލާތަކުގެ ތެރެއިން މެޗުގެ 40 ވަނަ މިނެޓުގައި ކުޑަހުވަދޫގެ ބިދޭސީ ކުޅުންތެރިޔާ ނެލްސަން ވަނީ ކުޑަހުވަދޫ އަށް ލީޑު ނަގާދީފައެވެ.\nދެވަނަ ހާފުގައި ދެ ޓީމުން ވެސް ކުޅުން އިތުރަށް ރަނގަޅުކުރިއިރު ގޯލްޖަހާނެ ފުރުސަތުތަށް އައީ ތަނަވަސްކުރަމުންނެވެ. އެގޮތުން މި ހާފުގައި ވެސް ކުޑަހުވަދޫ އިން ވަނީ ހިތަދޫގެ ގޯލަށް ގިނަ ހަމަލާތަކެއް ފޮނުވާލާފައެވެ. އެ ހަމަލާތަށް ދިފާއުކުރުމުގައި ހިތަދޫ ޓީމުގެ ނައިޖީރިއާ އަށް ނިސްބަތްވާ ގޯލު ކީޕަރު ލޯރެންސްގެ ހުޝިޔާރުކަން ވަނީ ފެނިގެން ގޮސްފައެވެ.\nމެޗުގެ ފުރިހަމަ ވަގުތު ހަމަވެގެން އިތުރު ވަގުތު ދައްކާފައި ވަނިކޮށް މެޗުގެ 84 ވަނަ މިނެޓުގައި ކުޅެން އެރި އިބްރާހިމް ސިރާޖު (ބެކޭ) ވަނީ ހިތަދޫ އަށް ނަތީޖާ އެއްވަރުކޮށްދީ އެޓީމަށް މި މެޗުން ޕޮއިންޓެއް ހޯދާދީފައެވެ.\nމިމެޗު އެއްވަރުވުމުން ގްރޫޕްގެ ދެވަނައިގައި އޮތް ހިތަދޫ އަށް މިހާރު ލިބިފައިވަނީ ފަސް ޕޮއިންޓެވެ. ގްރޫޕްގެ ތިންވަނައިގައި އޮތް ނިލަންދޫ އަށް ވެސް ހަމަ އެ އަދަދަށް ޕޮއިންޓު ލިބިފައިވާއިރު ހިތަދޫ އަށް ކުރި ލިބެނީ ގޯލުގެ ތަފާތުންނެވެ. މި ގްރޫޕުގެ އެއްވަނައިގައި ހަ ޕޮއިންޓާ އެކު އޮތީ ތިމަރަފުށްޓެވެ.\nމިދިޔަ އަހަރުގެ ޗެމްޕިއަން ކުޑަހުވަދޫ ކަޓާފައި ވަނީ ކުޅުނު4މެޗުން5ޕޮއިންޓު ލިބުމާ ގުޅިގެންނެވެ. ކުރިޔަތް އޮތް މެޗުތަކުގައި ނިލަންދޫ ހޯޑެއްދޫ އާއި ވާދަ ކުރާއިރު ހިތަދޫ ވާދަކުރާނީ ގުރޫޕުގެ އެންމެ ފަހު މެޗުގައި ތިމަރަފުށްޓާއެވެ.


Olympus hingan PSM aai havaalu koffi - vNews.mv\nއޮލިމްޕަސް ހިންގަން ޕީއެސްއެމްއާ ހަވާލުކޮށްފި\nއަހުމަދު ރިފާއު 13 April 2016, 09:52\nއޮލިމްޕަސް ސިނަމާގައި ފިލްމު އަޅުވައި ހިންގުމަށްޓަކައި ދައުލަތުގެ މީޑިއާ ޕަބްލިކް ސާވިސް މީޑިއާ (ޕީއެސްއެމް)އާ ހަވާލުކުރަން ނިންމައިފި އެވެ.\nޔޫތް މިނިސްޓްރީން ކޮށްފައިވާ އިއުލާނެއްގައި ބުނެފައިވަނީ އޮލިމްޕަސް ސިނަމާގައި ފިލްމު އަޅުވައި ހިންގުމަށްޓަކައި އެމިނިސްޓްރީގެ ދަށުން ހިނގަމުންދާ ނެޝަނަލް ސެންޓަ ފޮ ދި އާޓްސް (އެންސީއޭ) އާއި ޕީއެސްއެމް ގުޅިގެން އެމްއޯޔޫ އެއްގެ ދަށުން އޮލިމްޕަސް ހިންގަން ނިންމާފައިވާ ކަމަށެވެ.\nސަރުކާރުން މިގޮތަށް ނިންމުމާއި ގުޅިގެން އޮލިމްޕަސް އަމިއްލަ ފަރާތަކާއި ހަވާލުކުރަން ނިންމާ އެތަން ކުއްޔަށް ނަގަން ޝައުގުވެރިވާ ފަރާތްތައް ހޯދަން މިދިޔަ މާޗްގެ ތެރޭގައި ކުރެވުނު އިއުލާން ބާތިލްކުރެވިފައިވާ ކަމަށްވެސް ޔޫތް މިނިސްޓްރީން ވަނީ ބުނެފަ އެވެ.\nމުނިފޫހިފިލުވުމުގެ ތަފާތު ހަރަކާތްތައް ހިންގުމަށާއި އަދި ފިލްމްތައް އެޅުވުމަށް ބޭނުންކުރަމުންދާ އޮލިމްޕަސް މިހާރު ބަލަހައްޓަމުން ގެންދަނީ އެންސީއޭ އިންނެވެ.\nއޮލިމްޕަސް އަމިއްލަ ފަރާތަކަށް ކުއްޔަށް ދިނުމަށް ނިންމުމާއި ގުޅިގެން މުނިފޫހިފިލުވުމުގެ ދާއިރާގައި ހަރަކާތްތެރިވާ ބައެއް ފަރާތްތަކުން މީގެ ކުރިން ވަނީ ކަންބޮޑުވުން ފާޅުކޮށްފަ އެވެ. އަމިއްލަ ފަރާތަކުން އެތަން ކުއްޔަށް ނެގުމުން ފިލްމީ ދާއިރާގެ ފަރާތްތަކުން ބޭނުންވާ ވަގުތު އޮލިމްޕަސް ނުލިބުމާއި ފިލްމް އަޅުވަން ކުއްޔަށް ލިބޭނެ އަގު ބޮޑުވެދާނެ ކަމަށް ބުނެ ފިލްމީ ދާއިރާގެ ފަރާތްތަކުން ކަންބޮޑުވުން ފާޅުކޮށްފައިވެ އެވެ.


" ހޫނ........... އަހަރެން ގުޅާނަމޭ ............. މައި މަތިން އަހަރެން ހަނދާން ނެތޭނެތަ........ އަހަރެން އަބަދުވެސް މައި މަތިން ހަދާންކުރާނަން " އަފްލަޙް މިހެން ބުނުމުން އޯކޭ އޭ ބުނުމަށްފަހު ، މިސްވާކަމަށް ބުނެ މައިޝާ ފޯނު ބޭއްވިއެވެ. ދުވަސްތައްމިގޮތުގައި މާޟީއާއި އެކުވެގެން ދާވަރަކަށް އަފްލަޙް އާއި މައިޝާގެ ގުޅުންވެސް\nމައިޝާ ( ދެވަނަބައި )\nލިޔުނީ : ޢަބްދުލް ޙަމީދު ޢަބްދުއްﷲ / ސޫރަޖު ބ. ހިތާދޫ | 26 ފެބުރުއަރީ 2013\n" ހޫނ........... އަހަރެން ގުޅާނަމޭ ............. މައި މަތިން އަހަރެން ހަނދާން ނެތޭނެތަ........ އަހަރެން އަބަދުވެސް މައި މަތިން ހަދާންކުރާނަން " އަފްލަޙް މިހެން ބުނުމުން އޯކޭ އޭ ބުނުމަށްފަހު ، މިސްވާކަމަށް ބުނެ މައިޝާ ފޯނު ބޭއްވިއެވެ.\nދުވަސްތައްމިގޮތުގައި މާޟީއާއި އެކުވެގެން ދާވަރަކަށް އަފްލަޙް އާއި މައިޝާގެ ގުޅުންވެސް ބަދަހިވަމުން ކުރިއަށް ދެއެވެ. މިގޮތުގައި މާގިނަ ދުވަހެއް ނުވެއެވެ. އެންމެފަހުން އެ ދެމެދުގައި އޮތް އެކުވެރިކަން ލޯތްބައްބަދަލުވެގެން ދާކަށް މާގިނަދުވަހެއް ނުވިއެވެ. ކޮންމެ މަހެއްގައި ލިބޭ އޮފް ޑޭގެ ދުވަސްތައް އަފްލަހް މާލެ ގައި ހޭދަކުރަން ފަށައިފިއެވެ. ދެލޯބިވެރިންގެ ބަދަލުވުންތައް އާޓިފިޝިއަލް ބީޗުގެ އިތުރުން މާލޭގެ މަޝްހޫރު ރެސްޓޯރެންޓް ތަކުގައިވެސް ކުރިއަށް ދާން ފަށައިފިއެވެ. ދެމީހުންގެ ގުޅުން ބަދަހިވަމުން ދިޔަ ދިޔަހެން މައިޝާ މާލެއައިސް ހުރި އަސްލު ބޭނުންވެސް ހަނދާނުން ފިލައިފިކަހަލައެވެ. މައިންބަފައިން ބުރަމަސައްކަތްކޮށްގެން ކިޔަވަން މާލެ ފޮނުވުމުން އެކަމާ އިހުމާލު ވެވެން ފަށައިފިއެވެ. އަފްލަޙްގެ ލޯބީގައި ޖެހި ދީވާނާ ވެވުމުންނެވެ. އަފްލަޙް ބުނި ކޮންމެ ކަމަކަށް މައިޝާ ހުންނަނީ ތައްޔާރަށެވެ. އެންމެފަހުން އަފްލަޙްގެ އެދުމަށް މަޝްހޫރު ގެސްޓްހައުސްތަކުގައި އަފްލަޙާއެކު ރޭގަނޑުގެ ގިނަވަގުތުތައް މައިޝާ ހޭދަކުރެވެން ފަށައިފިއެވެ. މައިޝާ އުޅޭ ގޭގައި ގެ ދައްތައަށް އެތައް ދޮގެއް ހެދުމަށްފަހުގައެވެ.\nބޭރުގައި ގިނަވަގުތު ހޭދަކުރާތީވެ، އެކަމާ ހިތްހަމަނުޖެހިގެން އެވާހަކަ މައިޝާ މާލޭގައި މައިޝާ ހުންނަ ގޭގެ ދައްތަ ދައްކައިފިއެވެ. އަދި ރަށަށް ގުޅާފައި މައިޝާގެ މައިންބަފައިން ކައިރީގަވެސް އެވާހަކަ ބުނެފިއެވެ. އެހެންކަމުން މައިޝާގެ މަންމަ ގުޅާފައި މައިޝާއަށް އެތަކެއް ނަޞޭހަތެއް ދިނެވެ. ކިޔެވުންނޫން އެހެންކަމަކާ ނޫޅުމަށް ނަޞޭހަތްތެރިވިއެވެ. ކިޔަވައިގެން ރަގަނޅުކުއްޖަކަށްވުމަށް އެދުނެވެ. ދައްތަމެންގެ ބަސްއަހައިގެން އުޅުމަށް ތަކުރާރުކޮށް ނަޞޭހަތްދިނެވެ.\nއެހެނަސް މައިޝާ ވަނީ އަފްލަޙްގެ ލޯބީގެ ޖާދޫގައި ރަގަނޅަށް ކަސްތޮޅުއެޅިފައެވެ. އެދެމީހުންވަނީ ދުވަހަކު ވަކިނުވެވޭނެފަދަ ގުޅުމަކުން ގުޅި ފައެވެ. އެހެންކަމުން މަންމަ ދެއްކިވާހަކައަކީ ކަހިރުވަކެކޭވެސް މައިޝާ ހިތަކަށް ނޭރިއެވެ.\n" ހަލޯ ... އަފޫ ........... ކޮބާ މިރޭ އާދެވޭތަ؟ ... " މައިޝާ ގުޅީ އޭނަގެ ލޯބިވެރިޔާ އަފްލަޙް އާއެވެ. ހީވަނީ އަފްލަޙް އާއި ބައްދަލުނުވެގެން ކެތްކުކުރެވިފައި ހުރި ހެންނެވެ. ވާނީވެސް އެހެންނެވެ. މިހާރު އަފްލަޙް އާއި ދުރުގައި ހުރުމަކީ މައިޝާއަށް ކުރެވޭނެ ކަމެއް ނޫނެވެ. އެހާވެސް ބޮޑަށް މައިޝާ އަފްލަޙް ދެކެ ލޯބިވެއެވެ. ނޫނެކެވެ. އޭނާގެ ލޯބީގެ ފިރުމުންތަކަށް އެދެވެއެވެ.\n" ހޫނ... ދެން ކޮންމެގޮތެއް ހަދާފަވެސް އަފޫ ދާނެއެއްނު މައި ކައިރިއަށް .......... އަފޫ ނުލާހިކު ލޯބިވޭ ވީއްޔަ މައި ދެކެ....... އެހެންވީމަ މިއުޅެނީ މިހާރުވެސް ރެޑީވާން ..... އެއިޓް ތާޓީގައި އަފޫ ހުންނާނީ އެތާގަ .. މިބުނީ އެއްކަލަ ގެސްޓް ހައުސްގައޭ .......... މައި އާދޭ އެގަޑިއަށް އެތަނަށް "\n" އަހަރެން އެކަނި .... އެކަމަކު ނުކެރޭނެ ..... އަފޫ އަށް އާދެވޭނެއެއްނު މައި ބަލާ ޕްލީޒް އަންނަށްޗޭ އެނގޭ ލޯބީ " މައިޝާ ބޮޑާހާކާލީ ކުޑަކުއްޖެއް ފަދައިންނެވެ.\n" ދެން އަޅެ މައީ އަންޑަސްޓޭންޑް ވެބަލަ . ޔޫގެ ދައްތަމެންނަށް ފެނުނީމަ ކަމަކު ނުދާނޭ ... އަހަރެން ބުނާގޮތް ހަދާ ބަލަ އެހެންނޫނީ ބަސްޓް ވެދާނެ " އަފްލަޙް އެތައް ގޮތަކަށް ވާހަކަ ދެއްކުމުން މައިޝާ އެންމެފަހުން އެކަން ގަބޫލުކޮށްފިއެވެ.\n"އެހެންވީމަ އަހަރެން ދާނަން އޯކޭ އެއްނު .. މިހާރު ހެޕީތަ " މައިޝާ އެހިއެވެ\n" ހޫނ އޯކޭ ... ހެޕީ .. އެހެންވީމަ މާލެ ގޮސްފަ އަހަރެން ގުޅާނަން ..... ލަވްޔޫ ބައި " އަފްލަޙް ފޯނު ބޭއްވިއެވެ.\n"އަދި ހާދަ ގިނައިރެއް އެބައޮތޭ ދޯ " ފެންވަރަން ފާޚާނާއަށް ވަންނަމުން މައިޝާއަށް ހިތާހިތުން ކިޔާލެވުނެވެ.\nމެންދަމު ބާރަގަޑި ބައި ހާކައްހާއިރެވެ. ފައިޞަލް (މައިޝާ ހުންނަގޭގެ ދައްތަގެ ފިރިމީހާ) ޑިއުޓީ ނިއްމާފައި ގެއަށް ދަނިކޮށް ، ފެނުނު މަންޒަރުން ހުއްޓުން އެރިއެވެ. މައިޝާ އާއި ކޮންމެވެސް ފިރިހެނަކު ވަރަށް ގައިގޯޅިގޮތަކަށް ގެސްޓްހައުސް އަކުން ނުކުމެގެން ދާތަން ފެނުމުންނެވެ. މައިޝާ މެން ހަދާގޮތެއް ބަލަން މަގުގެ އެއްފަރާތެއްގައި ސައިކަލު މަޑުކޮށްލައިގެން ފައިސަލް ކޮޑައިރުކޮޅަކު ހުރުމަށްފަހު ގެއާއި ދިމާއަށް ދިއުމަށް ދުއްވާލިއެވެ. އޭރު އޭނާގެ މޫނުމަތިން ހިތްހަމަނުޖެހުމުގެ އަސަރު ފާޅުވާންހުއްޓެވެ.\n"މައި ދެން އަހަރެން ދަނީ ........ ވަރަށް ލަސްވެއްޖެ އެއްނު ދޯ .......... މައި ހުންނަގޭގެ ގޯޅިގަނޑާ ހަމައަށްވެސް މިހުރީ އާދެވިފައި .... ދެންދަނީ " އަފްލަޙް ވާހަކަދެއްކީ މައިޝާ އާއެވެ.\n" އަދި މަޑުކޮށްބަލަ.....ލޯބީ .......... އަދި އެހާލަހެއް ނުވެއެއްނު............ މާދަމާ އެއީ ހުކުރޭ........ އަޅެ މިތާ ވާހަކަ ދައްކާލަން މަޑުކޮށްލާފައި ދޯ ދާނީ.." މައިޝާ ހުރީ އެހާއަވަހަށް އަފްލަޙް ފޮނުވާކަށެއް ނޫނެވެ.\n" ދެން މައީ........... މިހާރު މައި އައިފަހުންވެސް ކިހާއިރެއް ވެދާނެ ދެން ދޭ އަދި ގުޅާނަމޭ....... ލަވްޔޫ " އަފްލަޙް އެތަކެއް އާދޭހެއްކުރުމުން އެންމެފަހުން މައިޝާ ހިތާދެކޮޅަށް ނަމަވެސް ދިއުމަށް ހިނގައިގަތެވެ.\nމައިޝާ ގެއަށް ވެދުނުއިރު، އެހެން ރޭރެއާއި ޚިލާފަށް ދައްތައާއި ބޭބެ ސިޓިންރޫމްގައި ނުނިދާ ހުރުމުން ކުޑަކޮށް ސިހޭގޮތްވެ ހުއްޓުންއަރާގޮތްވިއެވެ. ދެމީހުންގެ މޫނަށް ބަލާލުމަށްފަހު މައިޝާ ހިނގައިގަތީ އޭނާގެ ކޮޓަރިއަށް ދިއުމަށެވެ.\n" މައިޝާ......... މިއޮށްދަންވަރު ކޮންތާކަށް ގޮސްފައި ތިއައީ" ދައްތަގެ އަޑަށް މައިޝާ ހުއްޓިފައި ދައްތައާއި ދިމާއަށް ބަލާލިއެވެ. ދައްތަގެ އަޑުގައި އެހެންޏާ ނުހުންނަ ހަރުކަށިކަމެއް ހުރިކަން މައިޝާ ދެނިގަތެވެ.\n" މައިޝާ ........ މައިޝާ އާއޭ ދައްތަ މިވާހަކަ ދައްކަނީ......... ކޮންތާކުންހޭތިއައީ" މައިޝާ އަގައިން ނުބުނުމުން ދައްތަގެ އަޑު ކުރިއަށްވުރެ ބާރުވިއެވެ.\n"އަ...އަ..އަހަ،،ރެން ... ދިޔައީ... ޓި...ޓިއުޝަނަށް... އެތާ ....... ރައްޓެހި ..ކުދިންނާއެކު ........ މަޖާކުރަން ތިބެވުނީ" މައިޝާ ދޮގު ހެދިއެވެ. އެދޮގު ފަޅާ އަރައިފިކަން ނޭންގި ހުރެގެންނެވެ. ދައްތަ ކައިރިން ފަސޭހަގޮތަކަށް ސަލާމަތްވެވޭނެ ކަމަށެވެ.\n" ދޮގު...... ހުސް ދޮގު ....... މައިޝާ ތިވަރަށް ދޮގުހަދަންޏާ ކިހިނެއްދެން ދައްތަމެންނަށް މައިޝާ ގެންގުޅެވޭނީީ....."\n" އަހަރެން ދޮގެއް ނުހަދަމޭ ދައްތާ ......... ކީއްކުރަންތަ އަހަރެން ދައްތަމެންނަށް ދޮގުހަދަންވީކީ " މައިޝާ ހަމަޖެހޭގޮތް ދައްކަމުން ވާހަކަ ދެއްކިއެވެ.\n" މައިޝާ ........ އަދިވެސް ދިއުޅެނީ އޮޅުވާލަންތަ ބޭބެ ދެކުނޭ މައިޝާ މިރޭ ފިރިހެނަކާއެކު ..."\n" ހޫނ... އެއީ އަހަރެންގެ ރައްޓެއްސެކޭ.......... މިތާ މަގުމަތިން ދިމާވެގެން އަހަރެން ވާހަކަ ދައްކާލަން މަޑުކޮށްލީ "\n" މައިޝާ މަޑުކުރޭ ...... ތިޔަބުނާ ރައްޓެއްސަކާ އެއްކޮށް މައިޝާ ގެސްޓް ހައުސަކަށް ދިއުމުގެ ބޭނުމަކީ ކޮބާ ........ މައިޝާ މޮޔަވީތަ....... އެއީ ތަ މައިޝާ އާއި މެދު މައިޝާގެ މައިންބަފައިން ކުރާ ފޮނި އުންމީދުތަކަކީ........ މައިޝާ ހެޔޮނުވާނެ ތިހެން އުޅޭކަށް .......... މައިޝާ މައިންބަފައިން ބުނާނީ ކީކޭ ދެނެއް އަހަންނަކަށް މައިޝާއެއް މިގެއަކު ނުބެހެއްޓޭނެ " ފާތުމަތު ފޯނުނެގިއެވެ . ދައްތަ އެއުޅޭނީ މަންމަމެންނަށް ގުޅަންކަން އެނގުމުން މައިޝާ އަކަށް ކެތެއްނުކުރެވުނެވެ.\n" ނޫން ... ނޫން .. ދައްތާ ... އެއްވެސް ވާހަކައެއް މަންމަމެން ކައިރީގައި ނުބުނައްޗޭ..... އަހަރެން ދެން ދުވަހަކުވެސް އެހެންނެއް ނޫޅޭނަން ޕްލީޒް ދައްތާ " މައިޝާ ގޮސް ދައްތަ ގައިގާ އޮޅުލައިގަތެވެ.\nއޭނާއަށް ޔަގީނެވެ. ދައްތައަށް ވަނީ ހުރިހާކަމެއް އެނގިފައެވެ. ދެން އޭނާ އެގެއަކު ނުބަހައްޓާނެއެވެ. މަންމަ މެންނަށް މިކަންތައްގަޑު އެގިއްޖެނަމަ އެމީހުންނަށް ވާނެ ގޮތްވެސް ނޭންގެއެވެ. ހިތާމައިން އެމީހުންގެ ހިތް ކުދިކުދިވެގެން ދާނެއެވެ. މައިޝާ އަށް ކުރި އުތުބާރާއި މައިޝާ އާއި މެދު ދެކުނު ހުވަފެންތަށް ވިއްސި ވިހާލިވެގެން ދާނެއެވެ. މިހުރިހާކަމެއް ހިތައްއެރުމާއެކު މައިޝާއަށް ބާރަށް ގިސްލަގިސްލާފައި ރޯންފެށުނެވެ.\nމައިޝާގެ މިއަޑެއް ފާތުމަތެއް ނޭއްސެވެ. ވާނީވެސް އެހެންނެވެ. މައިޝާގެ ވިޔާނުދާ ދިރިއުޅުމުގެ ސަބަބުން މައިޝާގެ މައިންބަފައިނާއި އެމީހުންނާއި ދެމެދުގައިވާ ދުވަސްވީ ރަޙުމަތްތެރިކަންވެސް ކިލަބުވެގެން ނުގޮސް ނުހުންނާނެކަންނޭންގެއެވެ. ރާޝިދާމެން ދެމަފިރިން ، މައިޝާ ކިޔަވަން މާލޭގައި ބެހެއްޓީ އެމީހުންގެވެސް އެދުމުގެ މަތިން ވަރަށް ބޮޑަށް އެމީހުންނަށް އިތުބާރުކުރާތީއެވެ. ފާތުމަތު ފޯނުކުރި ފުރަތަމަ ފަހަރު ފޯނު ރިންގ ވެވި ވެވިފަ ކެނޑުނީއެވެ. ވެދާނެއެވެ. ރަޝީދާ ނިދާފައި އޮތީއެވެ. އެހެންނަމަވެސް ދެވަނަ ފަހަރަށްވެސް ފާތުމަތު ގުޅާލިއެވެ. މިފަހަރު ދެތިން ފަހަރު ރިންގު ވާއިރަށް އެކޮޅުން ފޮނު ނަގައިފިއެވެ.\n" ހަލޯ . .. ރަޝީދާތަ . ވަރަށް ދެރަވޭ މިހެންބުނަންވެސް އެކަމަކު ... " ފާތުމަތު ބުނަން އުޅުނު ވާހަކަ ނުބުނެވެގެން ހުއްޓާލިއެވެ. އޭނައަށްވަނީ އެހާވެސް ފުން އަސަރުތަކެއް ކޮށްފައެވެ.\n" ކީކޭ ފާތުމަތު ބުނަންތިއުޅެނީ .... އެނެއްކަ ކިހިނެއްވީ .. މަގޭ މައިޝާއަށް ކަމެއްވީތަ " ރަޝީދާ ހާސްވެއްޖެއެވެ. ފާތުމަތު ބުނަންއެއުޅެނީ ކީއްކަމެއް ނޭންގިގެންނެވެ.\n" އަހަރެމެން ނަކަށް ... މައިޝާ މިގޭގައި ބެހެއްޓޭކަށް ނެތް . "\n" ކީކޭ ފާތުމަތު ......... ތިހެން ހަދާކަށް ނުވާނެއްނު ....... ކިހިނެއްވީތަ " ރަޝީދާ ހުރީ ވީގޮތެއް އޮޅުންފިލުވަން ކެތް މަދުވެފައެވެ.\nއެހެންކަމުން ފާތުމަތުވެސް އެއްވެސްކަމެއް ސިއްރުނުކޮއް ކަންހިގައި ދިޔަގޮތް ތަފްޞީލް ކޮށް ކިޔާ ދިނެވެ. ފާތުމަތު ވާހަކަ ދައްކައި ނިމުނު އިރު ރަޝީދާއަށް ހުރީ ހަމަރަގަނޅައްވެސް ރޮވިފައެވެ. ބުނާނެ އެއްޗެއް ނޭންގި ބަސް ހުއްޓެފައެވެ.\n" ހަލޯ . ރަޝީދާ .. ރަޝީދާއަހަރެން ދައްކާ ވާހަކަ އަޑު އެބަ އިވޭތަ " ރަޝީދާގެ ހަބަރެއް ނުވުމުން ފާތުމަތު ދެތިން ފަހަރަކު ރަޝީދާއަށް ގޮވާލިއެވެ.\n" ހޫނ .... އެކަމަކުވާދޯ ........ އަހަރެން ދިންހާ ތަރުބިއްޔަތޯ ...... ދިންހާ ނަޞޭހަތޯ ..... ކުރިހާ އާދޭ ހޯ އަހަރެމެން ދެމަފިރިން ދެކުނުހާ ހުވަފެންތަކޯ . މިކަންތައްކަނޑު ގެ ޚަބަރު ފަރުހާދަށް އެނިއްޖައްޔާ ރުޅިއައިސްގެން ހަދާނެ ގޮތެއްވެސް ނޭންގެ... ފާތުމަތު . އަޅެ މައިޝާ އެނބައުޅޭތަ މިހާރު ގޭގަ .... އޭނަ އަތަށް ފޯނު ދީބަލަ " ރޮވިފައި ވާހަކަ ދައްކަމުންދިޔަ ރަޝީދާ އެންމެފަހުން މައިޝާ އަތަށް ފޯނުދިނުމަށް އެދުނެވެ. އެހެންކަމުން މައިޝާ އަތަށް ފޯނުދިނުމަށްފަހު ،ފައިސަލަށް އައުމަށް އިސާރާތް ކޮށްލާފައި ފާތުމަތު ބަދިގެފަރާތައް ދިއުމަށް ހިނގައިގަތެވެ.\n'ހަލޯ ދަރިފުޅާ ........... " ރަޝީދާގެ ކުރަކިވެފައިވާއަޑު ޖެހުމާއެކު މައިޝާއަކަށް ކެތެއް ނުކުރެވުނެވެ. އަޑުން އަޑުނަގާފައި ރޮއިގަނެވުނެވެ. އެކަމަކުވެސް ވަގުތު ފާއިތުވީ ފަހުންކަން ގައިމެވެ.\n???????????? ???????? .. ???????????????????? ???????????????????? ???????????? .. ???????????? ???????????????????????? ???????????????????? ???????????????????????????????? ????????


Dhiraagu TV inn 4K Channel eh thaarafu kohfi\nސާބިތު ދަރަންޏެއް ނުދެއްކުމުން ކުޑަހުވަދޫ ގާޒީ މަގާމުން ދުރުކޮށްފި\nދިރާގު ޓީވީ އިން 4ކޭ ޗެނަލެއް ތައާރަފު ކޮށްފި\nދިރާގުން ތައާރަފްކުރި “ލަވް ނޭޗާ” ނަމަކަށް ކިޔާ މިޗެނަލަކީ ގުދުރަތީ ރީތި މަންޒަރުތައް ހިތްގައިމު 4ކޭ ކޮލިޓީގައި ގެނެސްދޭ ޑޮކިއުމަންޓަރީ ޗެނަލެކެވެ.\n4ކޭ ނުވަތަ އަލްޓްރާ ހައި ޑެފިނިސަން ޓެކްނޮލޮޖީ އަކީ މިހާރުގެ ސްމާޓް ޓީވީ ތަކުން ފެންނާނެ އެންމެ ފުރިހަމަ ކޮލިޓީއެވެ. ދިރާގު ޓީވީ އިން މި ތައާރަފް ކުރި ޗެނަލުން ގޭގޭގެ ސިޓިންގ ރޫމްތަކުން 4ކޭ ޓީވީތަކުގެ ފުރިހަމަކަން ތަޖްރިބާކޮށްލުވުމުގެ ފުރުސަތުލިބިގެން ދާނެއެވެ.\n4ކޭ ޗެނަލެއް ތައާރަފް ކުރުމަކީ ދިރާގުން ރާއްޖޭގެ ކޭބަލް ޓީވީ މާކެޓް އިތުރު ހަރުފަތް ތަކަކަށް ގެންގޮސް ދިނުމަށް ކުރިއަށް އެޅި އެއްފިޔަވަޅުކަމުގައި ދިރާގުން ސިފަކުރެއެވެ. އަދި މީގެ އިތުރުންވެސް ދިރާގު ޓީވީގެ ހިދުމަތް އިތުރަށް ތަރައްގީ ކޮށް ފުރިހަމަ ކުރުމަށް އިތުރު މަސައްކަތްތައް ކުރިއަށް ގެންދާކަމުގައި އެކުންފުނިން ވަނީ ފާހަގަކޮށްފައެވެ.\n“ލަވް ނޭޗާ” ޗެނަލް ތައާރަފް ކޮށްފައިވަނީ ދިރާގު ޓީވީ އިންޓްރޯ ޕެކޭޖްގެ ބޯނަސް ޗެނަލެއް ގޮތަށެވެ. މިޗެނަލް ހަމައެކަނި ބެލުމުގެ ފުރުސަތު ލިބޭނީ ފައިބަރ ކަނެކްޝަނެއް މެދުވެރިކޮށް ދިރާގު ޓީވީ ހިދުމަތް ހޯތްދަވާ ފަރާތްތަކަށެވެ.\nފުރަތަމަ މިޗެނަލް ލިބިވަޑައިގަންނަވާނީ މާލެ އާއި މާލެ ކައިރީގައިވާ ފައިބަރ ކަނެކްޝަން ހުރި ރަށްތަކަށެވެ. މިއަހަރު ނިމުމުގެ ކުރިން ދިރާގު ފައިބަރ ކަނެކްޝަން ހުރި ކޮންމެ ރަށަކަށް މިޗެނަލް ބަލާލުމުގެ ފުރުސަތު ލިބިގެންދާނެއެވެ. ދިރާގު ޓީވީގެ އިންޓްރޑަކްޓަރީ ޕެކޭޖުގެ އަގަކީ މަހަކު އެންމެ 300 ރުފިޔާ އެވެ. މި ޕެކްޖްގައި 80 އަށް ވުރެ ގިނަ ޗެނަލް ފެންނާނެއެވެ.\nދިރާގު ޓީވީ މެދުވެރިކޮށް 4ކޭ ކޮންޓެންޓް ބެލުމަށް ވަކީ ހާއްސަ ޖޯއިބޮކްސްއެއް ގަންނާކަށް ނުޖެހޭނެއެވެ. މިވަގުތު ކުރިއަށްދާ ޕްރޮމޯޝަންގެ ތެރެއިން ދިރާގު ޓީވީ ގަންނަ ފަރާތްތަކަށް އެއްވެސް އަގަކާނުލާ ޖޯއިބޮކްސް ލިބޭނެއެވެ.\nދިރާގު ޓީވީގެ ހިދުމަތް ހޯދުމަށް ބޭނުންވާނީ ދިރާގު ބްރޯޑްބޭންޑް ކަނެކްޝަނެކެވެ. ޖޯއި ބޮކްސްގެ ޒަރީއާއިން ގޭގައި ދިރާގު ޓީވީގެ ހިދުމަތް ހޯދާ ފަރާތްތަކަށް އިންޓަރނެޓް އެލަވަންސްގެ އަސަރެއް ނުކުރާނެއެވެ. އަދި ހިދުމަތް ގުޅައި ދިނުމަށް ފަހު ދިރާގުގެ ނެޓްވާރކް މެދުވެރިކޮށް ދިރާގު ޓީވީގެ އެކައުންޓް ބޭނުންކޮށްގެން އެހެން ވަސީލަތްތަކުން ވެސް (ލެޕްޓޮޕް، ޓެބްލެޓް އަދި ސްމާޓްފޯން) ރާއްޖޭގެ ކޮންމެތަނެއްގައި ކޮންމެ ވަގުތެއްގައި ޓީވީ ބެލޭނެއެވެ.


Alhugandu noolhen Arabiyya school uvaalaakah: Education Minister - vNews.mv\nރިފާޢަތު Male' | 19 December 2021, 19:28\nމާލެއިންވެސް ބިމެއް ހަމަ މި ހޯދަނީ. އިރާދަކުރެއްވިއްޔާ މި ހަފްތާގެ ތެރޭގައި އަޅުގަނޑުމެންނަށް އެއަށްވެސް ގޮތެއް ނިންމޭނެ ކަމަށް. ސްކޫލްގެ ވިޝުއަލް އެސެސްމަންޓް ހަދާފަ މިހާރު ސްޓަކްޗަރަލް އެސެސްމަންޓް މިހާރު ކުރިއަށް އެދަނީ. ދަރިވަރުން ސްކޫލަށް ނުފޮނުވުމަކީ ޗޮއިސްއެއް ނޫން. އިއްޒުއްދީން ސްކޫލުގައި ކިޔވައިދޭނީ ވަކިން ހަމަ. އެ ސްކޫލްގައި ކޭޓާ ކުރެވޭގޮތަށް އަޅުގަނޑުމެންގެ ޕްލޭންތައް ހުރީ. އެ ޕްލޭން މިހާރު ޝެއާރ ކޮށްފިން. ސޭވް އަރައްބިއްޔާ މި ބޭފުޅުން ވިދާޅުވާތީ އަސްލު އަޅުގަނޑުމެން އެއްވެސް ހާލަތެއްގައި ސްކޫލަށް ގޮތެއް ހަދާކަށް ނޫޅެން. މިތަން ދިވެހި ރާއްޖެއިން މިތަން ނައްތާލަންވެސް ނޫޅެން."\nއަޅުގަނޑު އެއްވެސް ގަބޫލުކުރާ ކަމެއްނޫން މިއީ. އަޅުގަނޑުމެން ނޫޅެން އަރަބިއްޔާ ސްކޫލް ނައްތާލާކަށް. އިޓިއިޒް އޯލްރެޑީ ސޭފް ވިތް އަޒް އޭ އަޅުގަނޑު ދަންނަވާނީ. ސޭވް އަރަބިއްޔާ އޭ ބުނީމަ އަޅުގަނޑު ވަރަށް ދެރަވޭ. އަޅުގަނޑުމެން ނޫޅެން އަރަބިއްޔާއަށް ގޮތެއް ހަދާކަަށް."\nހަމަ ދެވަނަ ފަހަރުވެސް އަރަބިއްޔާ ސްކޫލް ބޮލަށް ވެއްޓެން ގާތްވީމަ އަނެއްކާވެސް ނިކުންނަން މިޖެހުނީ. މަގުމަތިވަނީ މި. އަނެއްކާވެސް ހަމަ ދާން މިޖެހުނީ އެއްކަލަ ސްކޫލަށް. އޭރުވެސް ދިޔަ ސްކޫލަށް. އެތަނުގަ ޖާގައިގެ ދަތިކަމާ މިހުރިހާ ކަމެއް މިއީ އަރަބިއްޔާ ބެލެނިވެރިން ތަހައްމަލްކޮށްފައިވާ ކަންކަން. އެއްގޮތަކަށްވެސް އަރަބިއްޔާ ސްކޫލުގެ ބެެލެނިވެރިން ބޭނުމެއްނުވޭ އަލުން އިއްޒުއްދީނަށް ދާކަށް. ޝެއާވެގެން ބޭނުމެއް ނޫން ދާކަށް."\nޕީޓީއޭގެ ކުރީގެ ނައިބު ރައީސް ޔޫސުފް\nއަރަބިއްޔާ ސްކޫލް ތައުލީމު ރާއްޖެ\nދެން ކީއްކުރަން ތިއުޅެނީ


s.hulhudhoo gai home quarantine gai huri meehaku COVID 19 ah positive vejje\nސ. ހުޅުދޫ ހޯމް ކަރަންޓީންގައި ހުރި ...\nނޭމާ7މެޗަށް އަލްވާރޯ ގޮންޒަލޭޒް ...\nއައްޑޫސިޓީ ހުޅުދޫގައި ހޯމް ކަރަންޓީންގައި ހުރި މީހަކު ކޮވިޑަށް ޕޮޒިޓިވްވެއްޖެ އެވެ.\nހުޅުމީދޫ ސިއްހީމަރުކަޒުގެ ބޭފުޅަކު ވީއޯއެމްއަށް މައުލޫމާތު ދެއްވަމުން ވިދާޅުވީ، ޕޮޒިޓިވްވެފައި ވަނީ ބަންގްލަދޭޝް ރައްޔިތެއް ކަމަށެވެ.\nއޭނާ ކޮވިޑަށް ޕޮޒިޓިވްވިކަން އެނގުނީ، ކަރަންޓީންގެ 14 ދުވަސް ހަމަވެގެން ކުރި ޓެސްޓުންނެވެ.\n“ސާދަ ދުވަސް ހަމަވެގެން އިއްޔެ ހެނދުނު ނެގި ސާމްޕަލް ޕޮޒިޓިވްވި ކަމަށް އައްޑޫ އިކުއެޓޯރިއަލް ހޮސްޕިޓަލްވަނީ އަންގާފައި،” ސިއްހީ މަރުކަޒުން މައުލޫމާތު ދެއްވި ބޭފުޅާ ވިދާޅުވި އެވެ.\n” އެ މީހާ ކަރަންޓީންކޮށްފައި ވަނީ ވަކި ގެއެއްގައި އޭނާ އެކަނި . އޭނާއާ އެއްވެސް މީހަކު ބައްދަލުވެފައި ވާކަމުގެ މައުލޫމާތު ލިބިފައެއްނެތް ، އެކަން މިހާރު ދަނީ ބަލަމުން. ” ސިއްހީ މަރުކަޒުން މައުލޫމާތު ދެއްވި ބޭފުޅާ ވިދާޅުވި އެވެ.\nމިއީ ހުޅުދޫން ކޮވިޑް19 އަށް މީހަކު ކޮވިޑަށް ޕޮޒިޓިވި ފުރަތަމަ ފަހަރެވެ.\nމާލެއިން ރަށްރަށަށް ދާ މީހުން 14 ދުވަހަށް ހޯމް ކަރަންޓިން ކުރެ އެވެ. އަދި އެ މީހަކު ދޫކޮށްލަނީ، ކަރަންޓީންގެ މުއްދަތު ހަމަވެ، ކޮވިޑަށް ހަދާ ޓެސްޓުގެ ނަތީޖާ ނެގެޓިވްވުމުންނެވެ.\nއައްޑު އަތޮޅު ހިމެނޭގޮތައް ލ އަތޮޅުން ފެށިގެން ދެކުނުގެ ރަށްތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާކޮށް، ...


މަގޫދޫ އާއި ފުނަދޫގައި އަލަށް އިމާރާތް ކުރި މިސްކިތް ހުޅުވައިިފި މަގޫދޫ އާއި ފުނަދޫގައި އަލަށް އިމާރާތް ކުރި މިސްކިތް ހުޅުވައިިފި\nމަގޫދޫ އާއި ފުނަދޫގައި އަލަށް އިމާރާތް ކުރި މިސްކިތް ހުޅުވައިިފި\nނ.މަގޫދޫގައި ސަރުކާރުން އިމާރާތް ކުރި މިސްކިތް ހުޅުވުން. ފޮޓޯ:އިސްލާމިކް މިނިސްޓްރީ\nނ.މަގޫދޫއާއި ށ.ފުނަދޫގައި އަލަށް އިމާރާތް ކުރި މިސްކިތް އިސްލާމިކް މިނިސްޓަރ ޑރ.އަޙްމަދު ޒާހިރު އަލީ ހުޅުއްވާދެއްވައިފިއެވެ.\nސަރުކާރުގެ ބަޖެޓުން ޖުމްލަ 4.1 މިލިއަން ރުފިޔާ ޚަރަދުކޮށްގެން މަގޫދޫގައި އިމާރާތްކޮށްފައިވާ މިސްކިތުގެ މަސައްކަތް ކުރިއަށް ގެންގޮސްފައިވަނީ ހައިމަން ކޮންސްޓްރަކްޝަން ޕްރައިވެޓް ލިމިޓެޑުންނެވެ. މަސްޖިދުލް އިސްރާގެ ނަމުން ނަންދީފައިވާ މިމިސްކިތަކީ 300 މީހުންގެ ޖާގައިގެ މިސްކިތެކެވެ. މިސްކިތް އިމާރާތް ކުރަން ފަށާފައިވަނީ މިއަހަރުގެ ޖެނުއަރީ9ވަނަ ދުވަހުއެވެ. އަދި މަސައްކަތް އެއްކޮށް ނިންމާލެވިފައިވަނީ މިއަހަރުގެ ސެޕްޓެމްބަރު މަހުގެ 30 ވަނަ ދުވަހު ކަމަށް އިސްލާމިކް މިނިސްޓްރީން ވިދާޅުވެއެވެ.\nށ.ފުނަދޫގައި ސަރުކާރުން އިމާރާތް ކުރި މިސްކިތް ހުޅުވުން. ފޮޓޯ:އިސްލާމިކް މިނިސްޓްރީ\nސަރުކާރުގެ ބަޖެޓުން ޖުމްލަ 4.5 މިލިއަން ރުފިޔާ ޚަރަދުކޮށްގެން ފުނަދޫގައި އިމާރާތްކޮށްފައިވާ މިސްކިތުގެ މަސައްކަތް ކުރިއަށް ގެންގޮސްފައިވަނީވެސް ހައިމަން ކޮންސްޓްރަކްޝަން ޕްރައިވެޓް ލިމިޓެޑުންނެވެ. މަސްޖިދުލް ރިޟްވާންގެ ނަމުން ނަންދީފައިވާ މި މިސްކިތަކީ 500 މީހުންގެ ޖާގައިގެ މިސްކިތެކެވެ. މިސްކިތް އިމާރާތް ކުރަން ފަށާފައިވަނީ 17 ނޮވެމްބަރ 2019 ވަނަ ދުވަހުއެވެ. އަދި މަސައްކަތް އެއްކޮށް ނިންމާލެވިފައިވަނީ 30 ސެޕްޓެމްބަރ 2020 ވަނަ ދުވަހުއެވެ.\nމި ސަރުކާރު ވެރިކަމާ ހަވާލުވުމަށްފަހު9މިސްކިތެއް ބިނާކުރަންވަނީ ހަވާލުކޮށްފައެވެ. އަދި އެ މިސްކިތްތައް ބިނާކުރުމުގެ މަސައްކަތްތައް މިހާރުވެސް ކުރަމުންއަންނަ ކަމަށް އިސްލާމިކް މިނިސްޓްރީން ވިދާޅުވިއެވެ. އިސްލާމިކް މިނިސްޓަރ ޑރ.އަޙްމަދު ޒާހިރު ވިދާޅުވީ އެ މިސްކިތްތައްވެސް ބިނާކުރާނީ އަންހެނުންނަށް ފަސޭހައިން ނަމާދުކުރެވޭނެ އިންތިޒާމްތަކާއެކުގައިކަމަށެވެ.


ހުއްދަނެތި ހިޔާ ފްލެޓްގެ ފިނިޝިން މަސައްކަތް ކުރަނިކޮށް އެކަން ހުއްޓުވައިފި | Sandhaanu\nހުއްދަނެތި ހިޔާ ފްލެޓްގެ ފިނިޝިން މަސައްކަތް ކުރަނިކޮށް އެކަން ހުއްޓުވައިފި\nހިޔާ ފްލެޓްގެ ފިނިޝިން މަސައްކަތް ކުރަން ހުއްދަ ނުދެނީސް ފްލެޓެއްގެ ފިނިޝިން މަސައްކަތް ކުރަނިކޮށް އެކަން ހުއްޓުވައި އެކަން ވީގޮތް ބަލަން ފަށައިފިއެވެ.\nމައުލޫމާތު ލިބިފައިވާ ގޮތުގައި މި ފްލެޓް ލިބުނު ފަރާތުން ފްލެޓްގައި ތަށިމުށި ޖެހުމުގެ މަސައްކަތް ވަނީ ފަށާފައެވެ. ފްލެޓްތައް ލިބުނު ފަރާތްތަކާއެކު އިސްވެ މަސައްކަތްކުރާ އާންމުންގެ އެކުވެރި ގުޅުމުން ސޯޝަލް މީޑިއާގައި ކުރި ޕޯސްޓެއްގައި ބުނެފައިވަނީ ހިޔާގެ އެޗް 16 ވަނަ ފްލެޓްގެ ތެރޭގައި ތަށިމުށި ޖަހަމުންދިޔަ މަންޒަރު އިއްޔެ އެތަށް މެންބަރުންނަކަށް ފެނި އެކަން އެކަން އެ ޖަމިއްޔާ އާއި ހިސްސާކޮށްފައިވާ ކަމަށެވެ.\nއަދި އެކަން އޗްޑީސީގެ ސަމާލުކަމަށް ގެނެސް އެ ފްލްޓްގެ ވެރިފަރާތާ ގުޅައި މަސައްކަތް ހުއްޓުވައި އެކަން ހިނގިގޮތް ބަލަމުންދާކަމަށް ވެސް އާންމުންގެ އެކުވެރި ގުޅުމުން ބުނެފައި ވެއެވެ.\nމިކަމާ ގުޅިގެން ހައުސިން ޑިވަލޮޕްމެންޓް ކޯޕަރޭޝަން އެޗްޑީސީން ވެސް ބުނީ އެ މައްސަލަ އެ ކޯޕަރޭޝަންގެ ސަމާލުކަމަށް ދިއުމުން އެކަން ހުއްޓުވުކަމަށާ އެކަން ހިނގަން މެދުވެރިވީ އެ ކޯޕަރޭޝަނުގެ މުއައްޒަފުންގެ އިހުމާލުންނަމަ ފިޔަވަޅު އަޅާނެ ކަމަށެވެ.\nއެޗްޑީސީން ބުނީ ފްލެޓްތަކުގެ ހައްގުވެރިން އެތަންތަނުގެ ފިނިޝިން މަސައްކަތް ކުރަން ހުއްދަ އަދި ދޫނުކުރާ ކަމަށެވެ. މި ހުއްދަ ދޫކުރާނީ ފްލެޓްތަކަށް ކަރަންޓް ދިނުމުގެ މަސައްކަތް ނިމުމުން ކަމަށް ވެސް އެޗްޑީސީން ބުންޏެވެ.\nއެ ކޯޕަޜޭޝަނުން ބުނީ ފިނިޝިން މަސައްކަތް ކުރުމަށް ހުއްދަ ދޫކުރާއިރު އެކަން އާންމުކޮށް އިއުލާން ކުރާނެކަމަށެވެ.\nހިޔާ މަޝްރޫއުގެ ދަށުން ފްލެޓް ލިބުނު މީހުންނާ އެކު އެއްބަސްވުމުގައި ސޮއި ކުރަން ފަށާފައިވަނީ މިދިޔަ މަހުގެ 14 ވަނަ ދުވަހު އެވެ. ސޮއިކުރުމުގެ މަސައްކަތް އަދިވެސް ނިމިފައި ނުވާއިރު މި ފްލެޓްތަކުގެ ފިނިޝިން މަސައްކަތަށް ތިން މަސްދުވަހަށް ކުލި ނުނަގާ ގޮތަށް ވަނީ ހަމަޖައްސާފައެވެ.


Forbes5thareege award mifaharuves Raajjeyge6resortakah | Mihaaru\nވިޔަފާރި / ފޯބްސް\nފޯބްސްގެ ފަސް ތަރީގެ އެވޯޑު މިފަހަރު ވެސް ރާއްޖޭގެ ހަ ރިސޯޓަކަށް\nފޯބްސްގެ ލިސްޓްގައި ހިމެނުނު އެއް ރިސޯޓް ކަމަށް ވާ ކަނުހުރާ: ރާއްޖެއަކީ ކޮވިޑް ތެރޭގައި ޓޫރިޒަމް ހުޅުވާލި އެންމެ ކާމިޔާބު މަންޒިލް\n27 ފެބުރުއަރީ 2021 - 11:49\nދުނިޔޭގެ މަޝްހޫރު މަޖައްލާއެއް ކަމަށްވާ ފޯބްސްގެ ޓްރެވަލް ގައިޑުން ދޭ ފަސް ތަރީގެ އެވޯޑު މި އަހަރު ވެސް ރާއްޖޭގެ ހަ ރިސޯޓަކަށް ލިބިއްޖެ އެވެ.\nމި އެވޯޑުތައް ލިބުނީ މިދިޔަ އަހަރު ވެސް އެ ލިސްޓުގައި ހިމެނުނު ހަ ރިސޯޓަށެވެ. އެއީ ޝެވަލް ބްލާންކް ރަންދެލި އާއި ފޯ ސީޒަންސް ކުޑަ ހުރާ އާއި ކަނުހުރާ މޯލްޑިވްސް އާއި ވަން އެންޑް އޮންލީ ރީތިރަށާއި ވޯއްމުލި އަދި ވެލާ ޕްރައިވެޓް އައިލެންޑެވެ.\nފޯބްސް އިން މި ލިސްޓުގައި ހިމަނަނީ ދުނިޔޭގެ ހުރިހާ މަންޒިލަކުން އެންމެ ފާހަގަކޮށްލެވޭ ރިސޯޓުތަކާއި ހޮޓާތަކެވެ. މިއީ ގިނަ އަދަދެއްގެ ޓޫރިސްޓުން ދަތުރުކުރަން އެންމެ ރަނގަޅު މަންޒިލް ކަނޑައެޅުމުގައި ބަލާ ލިސްޓެކެވެ.\nފޯބްސްގެ ލިސްޓުގައި މި އަހަރު ރާއްޖޭގެ 16 ރިސޯޓެއް ވަނީ ހިމަނައިފަ އެވެ. އޭގެ ތެރެއިން ހަ ރިސޯޓަކަށް ހަތަރު ތަރީގެ އެވޯޑު ދީފައިވާއިރު ހަތަރު ރިސޯޓެއް ވަނީ "ރެކޮމެންޑް" ކޮށްފަ އެވެ.\nފޯބްސް ލިސްޓުގައި ހިމެނުނު އިތުރު ރިސޯޓުތައް\n- ބަންޔަން ޓްރީ ވައްބިންފަރު: ހަތަރު ތަރި\n- ތާޖު އެގްޒޯޓިކާ: ހަތަރު ތަރި\n- ޖުމެއިރާ ވިޓަވެލި: ހަތަރު ތަރި\n- ކޮންރަޑް މޯލްޑިވްސް ރަންގަލި: ހަތަރު ތަރި\n- ޖޯލި މޯލްޑިވްސް: ހަތަރު ތަރި\n- ޕާކް ހަޔާތު މޯލްޑިވްސް ހަޑަހާ: ހަތަރު ތަރި\n- ސިކްސް ސެންސަސް ލާމު\n- ތާޖު ކޮރަލް ރީފް\n- އަމިއްލަ ފުށި\n- އަނަންތަރާ ކިހަވަށް\nފޯބްސް ޓްރެވަލް ގައިޑަށް ރިސޯޓުތައް ހޮވަނީ އެ މަޖައްލާގެ ރިޕޯޓަރުން ޓޫރިސްޓުންގެ ގޮތުގައި ރިސޯޓުތަކަށް ގޮސް ކުރާ ތަޖުރިބާތަކަށް ބަލައިގެންނެވެ. އެވޯޑު ދިނުމުގައި ވެސް އެ ރިސޯޓަކުން ފޯރުކޮށްދޭ ހިދުމަތްތަކަށް ބަލާނެ އެވެ.\nކޮވިޑް-19ގެ ސަބަބުން މިދިޔަ އަހަރު ދުނިޔޭގެ ޓޫރިޒަމަށް ބޮޑެތި ގެއްލުންތަކެއް ވި އެވެ. އަދި އެ ދާއިރާ އަލުން ކުރިއެރުވުމުގައި އެންމެ ކާމިޔާބުކަމާ އެކު މަސައްކަތް ކޮށްފައިވަނީ ރާއްޖެއިންނެވެ.\nޓޫރިޒަމް ރިސޯޓްތައް ފޯބްސް ޝެވަލް ބްލޮންކް ރަންދެލި ރިސޯޓް\nމިފެންވަރުގެ ޓުއަރިޒަމެއް މިއޮނަނީ. މީހުން އުޅޭ ކޮންމެ ރަށަކަށް ރިޒޯޓެއް. ކޮނއމެ 3800 މީހަކަށް ރިޒޯޓެއް. ދެން ކިހިނެއްހޭ ޑޮލަރަށްވަނީ\nއެވޯޑަކުންލިބޭ ފައިދާއެއް ރައްޔިތުންނަކަށް ނެތް.\n5 ތަރި ލިބިފައިވާ ގިނަ ރިސޯޓްތަކުގައި އުޅޭ މުވައްޒަފުންނަށް ސާވިސް ޗާގުގެ ގޮތުގައި ރަނގަޅު އެއްޗެއް ލިބޭކަމަށްވަނީ.


China ge enme bodu fair gai raajje baiverivejje\nޗައިނާގެ އެންމެ ބޮޑު ފެއާގައި ރާއްޖެ ބައިވެރިވެއްޖެ\nމި ފެއާގައި ފަތުރުވެރިކަމުގެ ސިނާއަތުގައި ހަރަކާތްތެރިވާ 10 ކުންފުންޏަކުން ބައިވެރިވެފައިވޭ -- ފޮޓޯ: އެމްްއެމްޕީއާރްސީ\nދިިވެހިރާއްޖޭގެ ފަތުރުވެރިކަން އިސްތިހާރު ކުރަން ޗައިނާގައި ބާއްވާ އެންމެ ބޮޑުު ފެއާގައި ބައިވެރިވެއްޖެ އެެވެ.\nމިއަދުން ފެށިގެން ދެ ދުވަހުގެ މުއްދަތަކަށް ކުރިއަށްދާ މި ފެއާގައި ރާއްޖެ ތަމްސީލު ކުރަން އެންމެ އިސްކޮށް ހަރަކާތްތެރިވަނީ ރާއްޖެ އިން ޗައިނާ އަށް ކަނޑައަޅުއްވާފައިވާ ސަފީރު މުހައްމަދު ފައިސަލް އެވެ. މީގެ އިތުރުން، ފަތުރުވެރިކަމުގެ ސިނާއަތުގައި ހަރަކާތްތެރިވާ 10 ކުންފުންޏަކުން ވެސް ބައިވެރިވެ އެވެ.\nއެމްއެމްޕީއާރްސީން ބުނީ ފެއާގައި ރާއްޖޭގެ ފަތުރުވެރިކަން އިސްތިހާރު ކުރަން ތަފާތު ހަރަކާތްތަކެއް ހިމަނާފައިވާ ކަމަށެވެ. އެގޮތުން، ރާއްޖެ ތަމްސީލު ކުރާ ސްޓޭންޑުގައި ހުރެގެން ވާޗުއަލް ރިއަލިޓީ (ވީއާރް) މެދުވެރިކޮށް ރާއްޖޭގެ ގުދުރަތީ ރީތިކަން ބެލޭނެ އެވެ.\nމީގެ އިތުރުން، ދިވެހި ކާނާ ރަހަަ ބެލުމުގެ ފުރުސަތާއި، ރާއްޖެ ތަމްސީލު ކުރާ ސްޓޭންޑުގައި ފޮޓޯ ނެގުމަށްފަހު ސޯޝަލް މީޑިއާގައި ހިއްސާ ކުރާ ފަރާތްތަކަށް ހަދިޔާ ދިނުންވެސް ހިމެނޭ ކަމަށް އެމްއެމްޕީއާރްސީ އިން ބުނެ އެެވެ.\nމިއީ ފަތުރުވެރިކަން އިސްތިހާރު ކުރުމަށް ޗައިނާގައި ބާއްވާ އެންމެ ބޮޑު ފެއާ-- ފޮޓޯ: އެމްއެމްޕިއާރްސީ\nޗައިނާ އަކީ 2010 ވަނަ އަހަރުން ފެށިގެން ރާއްޖެ އަށް އެންމެ ގިނަ ފަތުރުވެރިން ޒިޔާރަތްކުރާ ގައުމެވެ. އެގޮތުން، މިދިޔަ އަހަރުގެ ނިޔަލަށް ޗައިނާ އިން ރާއްޖެ އަށް 283116 ފަތުރުވެރިން ޒިޔާރަތްކޮށްފަައިވެ އެވެ.\nއެމްއެމްޕީއާރުސީ އިން ރާއްޖެ އިސްތިހާރު ކުރުމަށް މި އަހަރު 19 ފެއާއެއްގައި ބައިވެރިވުމަށް ވަނީ ހަމަޖެހިފަ އެވެ. މީގެތެރޭގައި ކުރިން ރާއްޖެއިން ނުދާ ބައެއް އާ ފެއާތައް ވެސް ހިމެނެ އެވެ.\nއެމްއެމްޕީއާރްސީން ފެއާތަކުގައި ބައިވެރިވާއިރު މީގެ ކުރިން ނޫސްވެރިންނަށް ފުރުސަތު ދެ އެވެ. ނަމަވެސް މިހާރު ވަނީ އެކަން ހުއްޓާލާފަ އެވެ.


Raajje Ah Democracy Genaumuge Namugai Gaumu Fudaalan Furusatheh Nudheynan - Minister Thoriq - Vaguthu\nރާއްޖެއަށް ޑިމޮކްރަސީ ގެނައުމުގެ ނަމުގައި ޤައުމު ފުނޑާލަން ފުރުޞަތެއް ނުދޭނަން - މިނިސްޓަރ ޠާރިޤް\nމިނިސްޓަރު ތޯރިގު - ފޮޓޯ: މަޖިލިސް\nރާއްޖެއަށް ޑިމޮކްރަސީ ގެނައުމުގެ ނަމުގައި އިދިކޮޅު ފަރާތްތަކުން ރާއްޖޭގެެ މިނިވަންކަމާއި، ދިވެހި ޤައުމިއްޔަތު ފުނޑާލުމަށް ކުރާ މަސައްކަތްތަކަށް ސަރުކާރުން ފުރުސަތެއް ނުދެއްވާނެކަމަށް އެންވަޔަރަންމަންޓް މިނިސްޓަރ ޠާރިޤް އިބްރާހީމް ވިދާޅުވެއްޖެއެވެ.\n"އިދިކޮޅު ސިޔާސީ ފަރާތްތަކުން މަސައްކަތްކުރަނީ ރައީީސް ޔާމީން ދިވެހި ގައުމަށް ގެންނަވަން މަސައްކަތްކުރައްވާ ތަރައްގީގެ އަޑު ކަނޑުވާލަން. މިވަގުތު ހެޔޮ ފާލެއްގައި އޮތް ރާއްޖޭގެ އިގުތިސާދު ފުން ވަޅުގަނޑަކަށް ވައްޓާލުމަށް. އަޅުގަނޑުމެން އެފަދަ ފުރުސަތެއް ނުދޭނަން." ޓީވީއެމްގެ "އެންމެ ފުރަތަމަ ޤައުމު" ޕްރޮގްރާމްގައި ވާހަކަފުޅުދައްކަވަމުން މިނިސްޓަރ ޠާރިޤް ވިދާޅުވިއެވެ.\n"އެއްވެސް ހާލެއްގައި އިދިކޮޅު ފަރާތްތަކުން ޤައުމަށް ގެއްލުންދޭން ކުރާ އެއްވެސްކަމަކަށް ސަރުކާރުންވެސް، އަދި ޚުދު ރައީސުލްޖުމްހޫރިއްޔާވެސް ފުރުޞަތެއް ނުދެންވާނެ." މިނިސްޓަރ ވިދާޅުވިއެވެ.\nމިނިސްޓަރ ޠާރިޤްގެ ވާހަފުޅު ވިދާޅުވީ، ވެރިކަން ވައްޓާލުމަށް ޝަރުޢީ ނިޒާމުގެ ތެރެއިން ބަޣާވާތް ކުރުމުގެ ފިނޑި އަމަލުތަކެއް ސިޔާސީ ފަރާތްތަކުން ކުރުމުގެ ބަދަލުގައި އެންމެހާ ބޭފުޅުންނަށްވެސް ވޯޓާ ހަމައަށް ގޮސް، ވޯޓުން ކަންކަން ކާމިޔާބު ކުރުމުގެ ފުރުޞަތު އެބައޮތްކަމަށެވެ.\n"ރާއްޖެއަށް ގެންނަން އުޅުނު ބަޣާވާތުގެ ސަބަބުން ތަރައްގީއަށް ފަށާފައިވާ އެއްވެސް ކަމަށް ބަދަލެއް ނާންނާނެ." މިނިސްޓަރ ވިދާޅުވިއެވެ. " ރައީސް ޔާމީން ކަންކަން ކުރައްވަނީ ކަމަށް ޤާބިލު ކަންކަން ކުރެވޭ މީހުން ގޮވައިގެން. ރާއްޖޭގެ ސިޔާސީ މަސްރަހަށް އައި، ހަލަބޮލިކަމަކުން ގައުމުގެ ހިންގުމަށާއި، ތަރައްގީއަށް އަދި އެއްވެސް ވުޒާރާއެއްގެ މަސައްކަތައް މަޑުޖެހުމެއް ނާދޭ."\nމިނިސްޓަރ ޠާރިޤް ވިދާޅުވި ގޮތުގައި މި މަހުގެ އެއްވަނަ ދުވަހުގެރޭ ރާއްޖެއަށް ގެންނަން މަސައްކަތްކުރި ބަޣާވާތާއި، އަދިި އެކަމާ ގުޅިގެން ކުރިމަތިވި، ސިޔާސީ ހަލަބޮލިކަމުގެ ސަބަބުން ގައުމާއިގެން ކުރިއަށްދާން ވަޒީރުންނަށް ވެސް ލިބުނީ އިތުރު ހިތްވަރަކާއި ފަންވަރެއް ކަމަށެވެ.\n"ކުރީގެ ރައީސް މައުމޫން ޢަބްދުލްޤައްޔޫމާއި ކުރީގެ ރައީސް ނަޝީދަކީ އެބޭފުޅުންގެ ވެރިކަމުގައި ރާއްޖެއަށް ގެންނަންޖެހޭ ތަރައްގީ އެންމެ ފުރިހަމަގޮތުގައި ގެނައުމުގެ ޒިންމާ އަދާކުރެވުނު ބައެއް ނޫން." މިނިސްޓަރ ވިދާޅުވިއެވެ.\nމިނިސްޓަރ ޠާރިޤްގެ ވާހަކަފުޅުގައި، ރައީސް މައުމޫންގެ 30 އަހަރުގެ ވެރިމާއި ރައީސް ނަޝީދުގެ3އަހަރުގެ ވެރިކަމުގައި ނަރުދަމާ އެޅުނީ އެންމެ 31 ރަށުގައި ކަން ފާހަގަ ކުރެއްވިއެވެ.\n"ރައްޔިތުންނަށް ބޭނުންވާ އެންމެ އަސާސީ މިފަދަ ކަންކަން ފޯރުކޮށްދިނުމުގައިވެސް ރައީސް މައުމޫނާއި ނަޝީދު ވަނީ ފެއިލްވެފައި." މިނިސްޓަރ ވިދާޅުވިއެވެ. "ރައީސް ޔާމީނުގެ ވެރިކަމުގެ5އަހަރު ނިމިގެންދާއިރު 60 އަށް ވުރެ ގިނަ ރަށުގައި ނަރުދަމާ ގާއިމުކުރެވިގެންދާނެ."\nމިނިސްޓަރ ޠާރިޤް ވިދާޅުވި ގޮތުގައި ޑިމޮކްރަސީގެ ނަމުގައި އިދިކޮޅުފަރާތަކުން ހިންގާ ހަމަނުޖެހުމުގެ ބޭނުމަކީ ރައްޔިތުންގެ ތަރައްގީއަށް ހުރަސް އެޅުމެވެ.\n"އިދިކޮޅު ފަރާތްތަކުން ބަލި ޤަބޫލުކޮށްފި، ދެން ދައްކާނީ ބިރު"\nއިބޫއަކީ އުއްމީދެއް ނެތް ކެންޑިޑޭޓެއް – ޠާރިޤް\nއިބޫ ދައްކަނީ އެއްވެސް ކަހަލަ ތަސައްވުރެއް ނެތް ވާހަކަތަކެއް - ތޯރިގް\nފެބުރުއަރީ 17, 2018 18:43


Banking daairaa: bodu kurierumaaieku rausulmaalu 12 billion rufiyaa ah\nބީއެމްއެލް އިން އަހަރެންގެ ބޭންކް- ދިވެހިންގެ ބޭންކް، ކެމްޕޭން ފެށުމުގެ ގޮތުން ބީއެމްއެލް މުވައްޒަފަކުއިމާރާތުގެ މަތިން ފައިބަނީ: އެންމެ ބޮޑު ކުރިއެރުމެއް ހޯދީ ބޭންކިން ސެކްޓާ- ފޮޓޯ: އަހުމަދު ޝުރާއު| އަވަސް\nރާއްޖޭގެ އިގްތިސޯދުގެ ހުރިހާ ބަހާ ތަކެއް ވެސް މިދިޔަ އަހަރު ހުރީ ވަރުގަދަ ކޮށެވެ. ހާއްސަކޮށް ރާއްޖޭގެ މާލީ ދާއިރާ މިދިޔަ އަހަރު ވަރުގަދަ އެވެ. މަރުކަޒީ ބޭންކުން އާއްމުކުރި މިދިޔަ އަހަރުގެ އަހަރީ ރިޕޯޓްގައިވާ ގޮތުން މިދިޔަ އަހަރު ވަނީ ރާއްޖޭގެ ބޭންކިން ސެކްޓާއަށް ބޮޑެތި ކުރިއެރުން ލިބިފަ އެވެ. ބޭންކިން ދާއިރާގައިއަށް ބޭންކެއް ރާއްޖޭގައި ހިދުމަތްދެ އެވެ. އޭގެ ތެރޭގައި ރާއްޖޭގެ ހިއްސާ އޮންނަ ތިން ބޭންކާއި، ރާއްޖޭން ބޭރުގެ ބޭންތަކުގެ ހަތަރު ގޮތްޕާއި، ބޭރު ބޭންކެއްގެ ސަބްސިޑިއަރީއެއް ހިމެނެ އެވެ.\nއެމްއެމްއޭގެ ރިޕޯޓެއްގައިވާ ގޮތުން މިދިޔަ އަހަރު ރާއްޖޭގެ ބޭންކިން ދާއިރާ ހަރުދަނާކަންމަތީގައި ހުރިއިރު، ބޭންކުތަކުގެ ހާލަތު އަންގައިދޭ މުހިންމު މިންގަނޑުތައް ކަމަށްވާ ރައުސްމާލާއި އެސެޓްތަކުގެ ފެންވަރު ވަނީ 2017 ވަނަ އަހަރާ އަޅާބަލާއިރު ވަރަށް ބޮޑަށް ރަނގަޅުވެފަ އެވެ. ހަމައެއާއެކު، ބޭންކުތަކަށް ލިބުނު ސާފު ފައިދާ މަތިވެ، ފައިދާގެ މިންވަރު ދެނެގަތުމަށް ބަލާ ރޭޝިއޯތައް ވެސް ހުރީ ވަރަށް ހަރުދަނާކޮށެވެ. ބޭންކުތަކުގެ އެސެޓްތަކުގެ ބޮޑު ބައެއް ބަހައްޓާފައި ހުރީ ރިސްކް ކުޑަ އެސެޓް ތަކުގައި ކަމަށް ވުމާއެކު، ބޭންތަކުގެ އެސެޓްތަކުގެ ރިސްކްގެ ނިސްބަތުން ރައުސްމާލުގެ މިންވަރު ހުރީ 44 ޕަސެންޓް ގަ އެވެ.\nބޭންކުތަކުގެ ޖުމުލަ އެސެޓްގެ ނިސްބަތުން ރައުސްމާލު ހުރީ މަދުވެގެން ހުންނަންޖެހޭނެ ކަމަށް އެމްއެމްއޭ އިން ކަނޑައަޅާފައިވާ މިންވަރަށް ވުރެ މަތީގަ އެވެ. ނެޓް އެސެޓްގެ ނިސްބަތުން ރައުސްމާލު މަދުވެގެން ހުންނަންވާނެ މިންވަރަކީ ފަސް ބިލިއަން ކަމަށް ކަނޑައަޅާފައި ވާއިރު މި މިންގަނޑު 2018 ވަނަ އަހަރު ހުރީ 20 ޕަސެންޓް ގައެވެ. އަދި ބޭންކްތަކުގެ ޖުމުލަ ޖުމްމަ ފައިދާ ވަނީ ފަސް ޕަސެންޓް އިތުރުވެ 48 ބިލިއަން ރުފިޔާ އަށް އަރާފަ އެވެ.\nލޯނު ދޫކުރި އަދަދު ހަތް ގުނަ އިތުރުވި\nމިދިޔަ އަހަރު ބޭންކުތަކުން ދަރަނީގެ ގޮތުގައި ދޫކޮށްފައިވާ ފައިސާގެ ނިސްބަތަކީ 47 ޕަސެންޓް ނުވަތަ 22.5 ބިލިއަން ރުފިޔާ އަށް އަރަ އެވެ. މިއީ މިއީ 2017 އާ އަޅާބަލާއިރު ހަތް ޕަސެންޓް ނުވަތަ 1.5 ބިލިއަން ރުފިޔާގެ އިތުރުވުމެކެވެ.\nމީގެ ތެރޭގައި ޓްރެޝަރީ ބިލްގެ ނިސްބަތަކީ 19 ނުވަތަ 9.3 ބިލިއަން ރުފިޔާ އެވެ. އަދި ބޭންކުތަކުން އެމްއެމްއޭގެ ރިޒާވް އެކައުންޓްގައި އަދި ރާއްޖެއާ ރާއްޖޭން ބޭރުގެ އެހެނިހެން ބޭންކުތަކުގައި ބަހައްޓާފައިވާ ފައިސާގެ ނިސްބަތަކީ ނެޓް އެސެޓްގެ 27 ޕަސެންޓެވެ.\nބޭންކުގެ ޖުމްލަ އެސެޓް ބެހިފައިވާ ގޮތް- މައުލޫމާތު: އެމްއެމްއޭ\nގަވައިދުން ފައިސާ ނުދައްކާ ލޯނުގެ އަދަދު ދަށަށް\nބޭންކުތަކުގެ އެސެޓްތަކުގެ ފެންވަރަށް ބަލާއިރު، ގަވާއިދުން ފައިސާ ދައްކަމުން ނުދާ ލޯނުގެ މުޅި ޖުމުލަ ވަނީ 2018\nގައި ދެ ޕަސެންޓް ނުވަތަ 8.41 މިލިއަން ރުފިޔާ އިން ދަށްވެފަ އެވެ. ގަވާއިދުން ފައިސާ ދައްކަމުން\nނުދާ ލޯނުގެ ނިސްބަތް ވަނީ 2017 ވަނަ އަހަރު 10 ޕަސެންޓް ގައި ހުރުމަށްފަހު 2018 ވަނަ އަހަރު ނުވަކައަށް ތިރިވެފައި ވެއެވެ. މީގެ މައިގަނޑު ސަބަބަކީ، މިފަދަ ލޯނުތައް ނުލިބުނު ކަމަށް ބަލާފައި ޚަރަދެއްގެ ގޮތުގައި ރައުސްމާލުން އުނި ކުރެވިފައިވުމެވެ. އެއާއެކު، ލޯނު އަނބުރާ ނުދައްކާނަމަ ރައުސްމާލަށް ކުރިމަތިވާނެ ގެއްލުން ރައުސްމާލުން އުނި ކުރުމަށްޓަކައި ހަރަދެއްގެ ގޮތުގައި ހަދާ ލޯން ލޮސް ޕްރޮވިޝަން ވަނީ ގަވާއިދުން ފައިސާ ދައްކަމުން ނުދާ ލޯނުގެ ޖުމުލަ ފައިސާގެ 96 ޕަސެންޓާ އާ ހަމައަށް ހަދާފަ އެވެ.\nބޭންކުތަކުގެ ޑިޕޮސިޓް ހަ ޕަސެންޓް އިތުރުވި\nމިދިޔަ އަހަރު ބޭންކުތަކުގެ ޖުމުލަ ޑިޕޮސިޓް ހުރީ 33.1 ބިލިއަން ރުފިޔާ އަށް އަރާފަ އެވެ. މިއީ، އަހަރުން އަހަރަށް ބަލާއިރު ހަ ޕަސެންޓުގެ އިތުރު އަދަދެކެވެ. ޖުމުލަ ޑިޕޮސިޓް އިތުރުވެފައި ވަނީ ޑިޕޮސިޓްގެ 54 ޕަސެންޓް ކަމަށްވާ ބޭރު ފައިސާގެ ޑިޕޮސިޓް، އަހަރުން އަހަރަށް ބަލާއިރު ނުވަ ޕަސެންޓް އިން އިތުރުވުމުންނެވެ. ޖުމުލަ ޑިޕޮސިޓްގެ ތެރެއިން 791 ޕަސެންޓަކީ ޑިމާންޑް ޑިޕޮސިޓެވެ. އެއާއެކު، ބޭންކުތަކުގެ ނެޓް އެސެޓްތަކުގެ 45 ޕަސެންޓަކީ ފަސޭހަ ކަމާއެކު ކުރު މުއްދަތެއްގައި ފައިސާ އަށް ބަދަލު ކުރެވޭ އެސެޓްތަކަށްވުމުންނާއި ޑިޕޮސިޓްގެ ނިސްބަތުން ލޯނާއި ދަރަނީގެ ގޮތުގައި ދެވިފައިވާ އަދަދު 75 ޕަސެންޓްގައި ހުރުމުން، ލިކުއިޑިޓީ ވެސް ވަނީ މަތީ މިންވަރެއްގައި ހިފެހެއްޓިފަ އެވެ.\nލޯނާއި ދަރަނީގެ ގޮތުގައި ބޭންކުތަކަށް ލިބެންޖެހޭ ފައިސާ އިތުރުވުމުގެ ސަބަބުން ނެޓް އިންޓްރެސްޓް އިންކަމް (އިންޓްރެސްޓްގެ ހަރަދު ކެނޑުމަށްފަހު ލިބިފައިވާ އިންޓްރެސްޓްގެ އާމްދަނީ) ވަނީ ފާއިތުވި އަހަރާ އަޅާބަލާއިރު ހަތަރު ޕަސެންޓް އިން އިތުރުވެފައެވެ. އަދި ނެޓް ނޮން-އިންޓްރެސްޓް އިންކަމް (އިންޓްރެސްޓް ނޫން ހަރަދު ކެނޑުމަށްފަހު ލިބިފައިވާ އިންޓްރެސްޓް ނޫން އާމްދަނީ) ވަނީ ކުރީ އަހަރާ އަޅާ ބަލާއިރު 40 ޕަސެންޓް އިން އިތުރުވެފަ އެވެ. މިކަމާ ގުޅިގެން، ޕްރޮފިޓަބިލިޓީ ރޭޝިއޯސް ވެސް ވަނީ ރަނގަޅު މިންގަނޑެއްގައި ހިފެހެއްޓިފަ އެވެ. ޓެކްސް އުނިކުރުމުގެ ކުރިން ލިބުނު ސާފު ފައިދާ މަތިކޮށް ހުރިއިރު، އެވްރެޖް ރައުސުލްމާލުގެ ނިސްބަތުން ލިބުނު ފައިދާ ހުރީ 15 ޕަސެންޓް ގައެވެ. އަދި، އެވްރެޖް އެސެޓްގެ ނިސްބަތުން ލިބުނު ހުރީ4ޕަސެންޓް ގައެވެ. ބޭންކުތަކުގެ ޓެކްސް އުނިކުރުމުގެ ކުރިން ލިބުނު ފައިދާ ވަނީ ކުރީ އަހަރާ ބަލާއިރު9ޕަސެންޓް އިތުރުވެ 2018 ވަނަ އަހަރު ލިބުނު ފައިދާގެ ޖުމުލަ އަދަދަކީ 4.2 ބިލިއަން ރުފިޔާ އެވެ. މި އިތުރުވުމުގެ މައިގަ ނޑު ސަބަބަކީ އިންޓްރަސްޓް- ނޫން ގޮތުގައި އަދި އިންޓްރަސްޓް ގޮތުގައި ލިބުނު ފައިދާ އިތުރުވުމާއެކު، ޕްރޮވިޝަންކުރުމަށް ކުރަންޖެހޭ ހަރަދުތައް\nވެސް ކުޑަވެގެން ދިޔުމެވެ.\nއެމްއެމްއޭ އިން ބުނެފައިވާ ގޮތުގައި އަހަރުގެ ތެރޭގައި ހުޅުވުނު އާ ދެ ބޭންކު ގޮތްޕާ އެކު، ބޭންކިން\nސެކްޓާ ވަނީ އިތުރަށް ފުޅާ ވެގެންގޮސްފައިވެ އެވެ. އަދި މިދިޔަ އަހަރު ނިމުނުއިރު ރާއްޖޭގައި ހުރި ބޭންކު ގޮފީގެ ޖުމުލައަކީ 54 އެވެ. އަދި، އޭޓީއެމްގެ ޖުމުލަ އަދަދަކީ 127 އެވެ. މީގެ ތެރެއިން، 34 ގޮތްޕާ 56 އޭޓީއެމް ގާއިމު ކުރެވިފައިވަނީ މާލެ ސަރަހައްދުން ބޭރު ރަށްރަށުގަ އެވެ.\nބޭންކް އޮފް މޯލްޑިވްސް އެމްއެމްއޭ އިސްލާމިކް ބޭންކް + ސީބީއެމް އިގްތިސޯދު


މެންބަރުންގެ ޚިޔާލު: އަހަރެމެން މުސްލިމުންގެ މެދުގައި އުފެދޭ ކޮންމެ މައްސަލައެއް ޣައިރު މުސްލިމުންގެ ބޮލުގައި އެޅުވުމަކުން ނުފުދޭނެ! – Maldivian Democratic Party\nމެންބަރުންގެ ޚިޔާލު: އަހަރެމެން މުސްލިމުންގެ މެދުގައި އުފެދޭ ކޮންމެ މައްސަލައެއް ޣައިރު މުސްލިމުންގެ ބޮލުގައި އެޅުވުމަކުން ނުފުދޭނެ!\nމިއަދު އިސްލާމީ ދުނިޔޭގައި ނުވަތަ ، އިސްލާމީ ގައުމުތަކުގައި އުފެދޭ ކޮންމެ ހަމަނުޖެހުމެއްގެ އިލްޒާމް ޣައިރު މުސްލިމުންގެ ބޮލުގައި އަޅުވާލުމުން ފުދޭކަމުގައި ހީކޮށް އެކަން މިދަނީ ކުރެވެމުންނެވެ. އިސްލާމީ ގައުމުތަކުގެ ވެރީންގެ ގޮތުގައި މިތިބޭ ބަޔަކު އެމީހުންގެ އަމިއްލަ އެދުންތައް ކުރިއަށްނެރެ، ރައްޔިތުންގެ ހައްގުތައް ހަނދާން ނައްތާލައި ، އެވަރުންނުވެ އަނިޔާވެރިކަން އިސްކޮށް ، އިންސާފުން އެއްކިބާ ވުމުގެ ސަބަބުން ، ރައްޔިތުންގެ މެދުގައި އުފެދޭ އިހުސާސްތައް ކޮޅުންލައި އެންމެފަހުން ވެރީންނާއި އިދިކޮޅަށް ނުކުމެ އެތުރިލުމުން ދެންތިބެގެން މިގޮވައި ނަގަނީ އެމީހުންނަކީ ބޭރުގެ ކޮންމެވެސް ޣައިރު މުސްލިމު ގައުމެއްގެ އެހީތެރިކަން ހޯދައިގެން ނުވަތަ ، އެފަދަ ބައެއްގެ ނުފޫޒުގައި ޖެހިގެން ދައުލަތާ އިދިކޮޅަށް ނުކުންނަ ބައެކޭއެވެ.\nއަފްޣާންއާއި ،އިރާގާއި ، ލީބިޔާފަދަ ގައުމުތަކުގައި، މިފެނިގެންދިޔަ ކަންކަމަކީ ކިހިނެއް ކޮންގޮތަކުން ހިނގައިދިޔަ ކަންތައްތައްކަން ބަލައި ހޯދާލުމުން އެނގެނީ މިއިން ކޮންމެ ގައުމެއްގައިވެސް ހަމަނުޖެހުން އުފެދި ބޮޑުވަމުންގޮސްފައި ވަނީ އެގައުމުގެ އަހުލުވެރީންގެ ތެރެއިން ފެށިގެން ކަމެވެ. ރައްޔިތުންގެ އަތުގައި އެއްވެސް ބާރެއް އަމުދުން ނޯންނަގޮތަށް ގާނޫނުތައް ފަރުމާކޮށް ، އެރައްޔިތުންނަށް ލިބެންޖެހޭ ހައްގުތަކުން މަހުރޫމުކޮށްލުމުން ރައްޔިތުންނަށް ފާޅުގައި ބަސްބުނުމުގެ ހައްގުވެސް ނުދިނުމުން ދެން އެއުފެދޭ މައްސަލަތައް އެންމެފަހުން ބޮޑުވެ މުޅިގައުމަށް ފެތުރި ދާނެގޮތުގެ މިސާލު އެންމެ ރަނގަޅަށް ތަޖުރިބާކުޅަ އެއްބަޔަކީ އަހަރެމެން ދިވެހީންނެވެ.\nއިސްލާމްދީނަކީ އެންމެ ފުރިހަމަ ދީންކަމުގައި ގަބޫލުކުރަނީ އަހަރެމެން މުސްލިމުން އެކަންޏެއް ނޫނެވެ. ހަމަ އެގޮތަށް އެހެންދީންތަކަކީވެސް އެންމެ ފުރިހަމަ ދީންކަމުގައި ބުނެފައި އެއަށް ތަބާވެގެން އެއުޅޭ މީހުންނަކީވެސް މަދުބައެއް ނޫނެވެ. އެބަޔަކު އެބައެއްގެ ގޮތް ކުރިއަރުވައި އެންމެ ރަނގަޅުގޮތް ކަމުގައި ހެދުމަށް މަސައްކަތް ކުރާނެކަން ދަންނާން ޖެހޭނެއެވެ. ސަރުކާރުތަކާއި އިދިކޮޅަށް ހަމައެކަނި ނުކުންނަނީކީ މުސްލިމު ގައުމުތަކުގައި އެކަންޏެއްނޫނެވެ. ހުރިހައި ދިމާލަކަށް ބަލާލިޔަސްް މިއަދު އެކަން އެފެންނަނީއެވެ. ” ދުނިޔެ ކުޑަވި ” ވަރަކަށް އެއްތަނުގައި ކަންހިނގާގޮތް އަނެއްތަނަކަށް މިއަދު އެނގޭކަށް ވަގުތުތަކެއް ބޭނުމެއް ނުވެއެވެ. މިލިޔަންއިން ކޮމްޕިއުޓަރގައި ހުރިހުރިހައި އެއްޗެއް މަދުސުކުންތު ކޮޅެއްގެ ތެރޭގައި ދުނިޔޭގެ ކޮންމެ ބައްރެއްގައި ހުރިމީހަކަށްވެސް ހޯދައި ގަނެވޭވަރަށް ދުނިޔެ މިވަނީ ކުޑަވެފައެވެ. އެހެންކަމުން ދުނިޔޭގައި މީހުން އުޅޭގޮތާއި ،ކުރާހާކަމެއް އެންމެންނަށްވެސް މިއަދު އެބައެނގެއެވެ.\nމައްސަލަ އުފެދޭގޮތަށް ކަންކަން ކޮށްފައި ، މާދުރުގައި ތިބޭ ބަޔެއްގެ ބޮލުގައި އެކަންކަން އެޅުވުމަކީ ތިމާމެން އެކުރި ކަމެއް ފޮރުވުމަށް ދެއްކޭނެ ބަހަނާއެއް ނޫނެވެ. އިސްލާމީ ގައުމުތަކުގައި ދިރިއުޅޭ އިންސާނުންވެސް އެމީހުންގެ ކުރިއެރުމާއި ކެއުންބުއިމަށް އެދޭފަދައިން އަދުލު އިންސާފުވެސް ބޭނުންވާނެއެވެ. ދިވެހި ރާއްޖެއަށްވުރެ ފަހުން މިނިވަންވި ، އަދި ވަސީލަތެއްވެސްނެތް ގައުމެއް ރާއްޖެއަށްވުރެ ކުރިއަރައި މުއްސަނދިވެ ދިއުމުން ދިވެހީންވެސް އެކަން އެގޮތަށް ވުމަށް ބޭނުންވާނެއެވެ. އަދި ކުރިއެރުން ލިބެންއޮތީ ކިހިނެއްކަން ހޯދައިބަލައި އެރޮގުން ކުރިއަށްދިއުމަށް ބޭނުންވާނެއެވެ. ނުވާނެޔޭ ބުންޏަކަސް މިއަދަކު ގަބޫލެއް ނުކުރެވޭނެއެވެ.\nއަހަރެމެން މުސްލިމުނޫން ގައުމުތަކާއި ގުޅުންތައް ބަހައްޓަނީވެސް ސަބަބުތަކެއް ނެތިއެއް ނޫނެވެ. ތެދެކެވެ. މުސްލިމުނޫން ހުރިހައި ގައުމަކާއި ވަގުތުން ގުޅުން ކަނޑާލައި ޣައިރުމުސްލިމަކު މިގައުމަށް އެރިޔަނުދީ ހިފެހެއްޓުމަށް ގާނޫނުވެސް ހެދިދާނެއެވެ. އދ އާއި ގުޅުންވެސް ކަނޑާލެވިދާނެއެވެ. މިއީ ހަމަ ދެތިން ގަޑިއިރުގެ ތެރޭގައި ދިވެހީންނަށް ނުކުރެވޭނެ ކަމެއް ނޫނެވެ. އެކަމަކު އެކަން ކުރެވި ދާނެ ހެއްޔެވެ؟ ސުނާމީ އެރުމުން ސޮލީބުޖެހި އޮފީސްތައް މިގައުމުގައި ހުޅުވައިގެން ރައްޔިތުންގެ ކަންކަން ހިންގީ ކީއްވެތޯ ސުވާލުނުކުރަނީ ކީއްވެ ހެއްޔެވެ؟ ރާއްޖޭގައި ތައުލީމުދޭން ޣައިރު މުސްލިމުން އެތިބެނީ ކީއްވެތޯ ސުވާލު ނުކުރަނީ ކީއްވެ ހެއްޔެވެ؟ މިގައުމުގައި އެބުނާ ކާފަރުން މަސައްކަތް ކުރަން އެތިބެނީ ކީއްވެތޯ ސުވާލުނުކުރަނީ ކީއްވެ ހެއްޔެވެ؟ ރައްޔިތުން އެދޭއެދުންތަކަށް ސަރުކާރުތަކުން އިޖާބަދީ ރައްޔިތުންގެ ހައްގުތަކަކީ ތިމާމެންގެ ވެރިކަމަށްވުރެ މުހިންމު އެއްޗެއް ކަމުގައި ނެހެދީ ކީއްވެ ހެއްޔެވެ؟\nމިއަދު މިގައުމުގެ ވެރީން ރެޔާދުވާލު އެ މަސައްކަތްކުރަނީ ރައްޔިތުންގެ ގާތަށްގޮސް ރައްޔިތުންގެ ކަންކަން ފުރިހަމަ ކޮށްދެވޭތޯއެވެ. ކޮންމެ ބަޔަކުވެސް އެބުނަނީ ގެދޮރާއި ދިރިއުޅުމަށް ބޭނުންވާ އެހެނިހެން ކަންކަން ފުރިހަމަ ކޮށްދޭށެވެ. ރަށުގައި ވަޒީފާއަދާކުރެވޭނެ ގޮތާއި އާމްދަނީ އިތުރު ކުރެވޭނެ ގޮތްތައް ހަދައިދިނުމަށެވެ. އަތްފޯރާ ފަށުގައި ކަންކަން ބަހައްޓައި ދިނުމަށެވެ. މިއަދަކު މިއަޑުތައް ނާހައި ހަމައެކަނި ދީނޭ ދީނޭ ކިޔާލަ ކިޔާލާ ސުވިމިންގ ޕޫލުގައި ފަސްޓުލޭޑީ ގޮވައިގެން އެރިއޮވެގެން ވެރިކަމެއް ނުކުރެވޭނެއެވެ. މީގެކުރީން އެގޮތަށް އެކަން ކުރެވުނީތީއޭ ބުނެ އެކަން ކުރާކަށް ބަޔަކު ނުވެސް އުޅެއެވެ.\nދީނީ ކަންކަމާ ބެހޭގޮތުން ބަސްބުނެ ކަންކުރުމަށް މިސަރުކާރުގެ ތެރޭގައި އެއޮތީ އިސްލާމިކް މިނިސްޓްރީއެއް ހަދައި މެންޑޭޓު ދީފައެވެ. އިސްލާމީ ބެންކެއްވެސް އެވަނީ ގާއިމު ކޮށްދީފައެވެ. ރިބާނުކައި އުޅެންވީއެވެ. ދީނީގޮތުން ކަންކަން އޮޅުންފިލުވަން ވީއެވެ. ދީނާގުޅޭ ކަންކަމުގައި އިސްލާމިކް މިނިސްޓްރީއިން އެބުނަނީ ސަރުކާރުގެ ބަހެވެ. އެމިނިސްޓްރީއަކީ ސިޔާސީ ޕާޓީއެއްގެ އޮފީހެއް ނޫނެވެ. އެއީ ސަރުކާރުގެ ވުޒާރާއެކެވެ. މީހުން ކުފުރުވުމާ، ބުދު ބެހެއްޓުމާ ގުޅިގެންވެސް އެމިނިސްޓްރީ މެދުވެރިކޮށް ސަރުކާރުގެ ބަސް ބުނެއިއްވައެވެ. ބައިނަލް އަގްވާމީ ގުޅުންތަކާއި ގުޅިގެން ހުރަސްވާ ކަންކަމުގައިވެސް އެދަނީ ބަސްބުނެ އިއްވަމުންނެވެ. އެކަމަކު މިއަދުގެ ސިޔާސީ ވެށީގައި މިނޫން މާނަތައް ނެރެގެން ރައްޔިތުން ފަސާދަކުރާން އެކުރާ މަސައްކަތްތައް އެދަނީ ކުރަމުންނެވެ. މިގައުމުގައި ހިނގާ ކޮންމެ ރަނގަޅު ކަމަކީ ކުރީގެ ވެރިކަމުގައި ހުރިމީހާ ދުނިޔޭގައި ހުރީތީވެ ހިނގާ ކަންކަމެވެ. ކޮންމެ ގޯސްކަމަކީ މިސަރުކާރުގެ ލާދީނީ ކަމުން ހިނގާ ކަމެކެވެ. އަޖާއިބުވާވަރުގެ ވާހަކައެކެވެ. 30 އަހަރު ވެރިކަން ކުރިއިރު އިސްލާމީ ބެންކެއް ، މިނިސްޓްރީއެއް ނެތީ ކީއްވެ ހެއްޔެވެ؟ 65 ވީމީހުންނަށް ލޯލާރިއެއްވެސް ނުދެވުނީ ކީއްވެ ހެއްޔެވެ؟ ދަރިފަސްކޮޅު ނައްތާލައި އާބާދީ ހަނާކުރުވީ ކޮންއަސާސެއްގެ މަތީގައި ހެއްޔެވެ؟ އަތްނުކަނޑައި ރަޖަމުނުކޮށް ތިބީ ކީއްވެ ހެއްޔެވެ؟ ގާނޫނު ހުރަސް އެޅީހެއްޔެވެ؟\nމިއީ މިގައުމުގެ ހާލަތެވެ. އަނެއްކޮޅުން މިއަށްވުރެ ބޮޑެތި މުސްލިމު ގައުމުތަކުގައި މިއަދު އެފެންނަނީ ހަމަ މުސްލިމު ރައްޔިތުން ނުކުމެ މަގުތަކުގެ މަތީގައި އެތުރި އެމީހުންގެ ހައްގުތަކަށް އެދި ގޮވާތަނެވެ. މިފަދަ ކޮންމެ ވަގުތެއްގައި މިއިވޭ އަޑަކީ އެކަންކަމަކީ ބޭރުގެ ކޮންމެވެސް ޣައިރު މުސްލިމު ގައުމެއްގެ ނުފޫޒުގައި ކުރާކެމެކޭ ބުނާއަޑެވެ. އަހަރެމެން މުސްލިމުންގެ ، މެދުގައި އުފެދޭ ކޮންމެ މައްސަލައެއް ޣައިރު މުސްލިމުންގެ ބޮލުގައި އެޅުވުމަކުން ނުފުދޭނެއެވެ. ރައްޔިތުންގެ އަޑުއަހައި ކަންކަން ފަހިކޮށް އަހަރެމެންގެ އަޑުއެމީހުން އަހާނެ ގޮތަށް ކަންކުރާން ވެއްޖެއެވެ. އެހެންނޫނީ އެބުނާހެން އެހެންމީހުންގެ ބަސްއެހުމަށް ޖާގަވެސް އޮންނާނެއެވެ.


Dhe dhuvastherey raahjeah 9000 ahvure gina fathuruverin – Iru\nސަމާ· 14 ފެބުރުވަރީ 2021\nފާއިތުވި ދެ ދުވަސްތެރޭ ރާއްޖެއަށް 9000 އަށްވުރެ ގިނަ ފަތުރުވެރިން އައިސްފައިވާ ކަމަށް ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީން އާއްމުކުރާ ތަފާސް ހިސާބުތައް ދައްކާގޮތުން ފާއިތުވި ދެ ދުވަހުގެ ތެރެއިން ކޮންމެ ދުވަހެއްގައިވެސް ރާއްޖެއަށް އައިސްފައިވާ ފަތުރުވެރިންގެ އަދަދު އުޅެނީ 4000 އަށްވުރެ މަތީގައެވެ.\nއެގޮތުން މިމަހުގެ 12ވަނަ ދުވަހު ރާއްޖެއަށްވަނީ 4809 ފަތުރުވެރިން އައިސްފައެވެ. މިއީ މިއަހަރުގެ މިހާތަނަށް ރާއްޖެއަށް އެންމެ ގިނަ ފަތުރުވެރިން އައިސްފައިވާ ދުވަހެވެ. އަދި މިމަހުގެ 13ވަނަ ދުވަހުވެސް ރާއްޖެއަށްވަނީ 4480 ފަތުރުވެރިން އައިސްފައެވެ.\nމިއަދަދުތަކާއެކު އަހަރުގެ މިހާތަނަށް ރާއްޖެއަށް އައި ފަތުުރުވެރިންގެ އަދަދުވަނީ 1،34056އަށް އަރާފައެވެ. މިދިޔަ އަހަރުގެ ފެބުރުއަރީމަހުގެ 13ވަނަ ދުވަހުގެ ނިޔަލަށް ރާއްޖެއަށްވަނީ 2،39535 ފަތުރުވެރިން އައިސްފައެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ރާއްޖެއަށް އެވްރެޖްކޮށް ކޮންމެ ދުވަހަކު އަންނަ ފަތުރުވެރިންގެ އަދަދުވަނީ 3047 އަކަށް އަރާފައެވެ. އަދި ރާއްޖެއަށް އަންނަ ފަތުރުވެރިން މިހާރު އާއްމުގޮތެއްގައި ރާއްޖޭގައި9ދުވަހުގެ ޗުއްޓީއެއް ހޭދަކުރާ ކަމަށްވެސް ތަފާސް ހިސާބުތަކުން ދައްކައެވެ.\nރާއްޖެއަށް މިހާރު އެންމެ ގިނަ އަދަދަކަށް ފަތުރުވެރިން އަންނަނީ ރަޝިއާއިންނެވެ. އެގޮތުން އަހަރުގެ މިހާތަނަށް އެޤައުމުން ރާއްޖެއަށް 27،041 ފަތުރުވެރިން އައިސްފައިވެއެވެ. ދެން އެންމެ ގިނަ އަދަދަކަށް ފަތުރުވެރިން ރާއްޖެ އައިސްފައިވަނީ އިންޑިއާއިންނެވެ. އެޤައުމުން ރާއްޖެއަށް 26،292 ފަތުރުވެރިން ވަނީ އައިސްފައެވެ. ތިންވަނައަށް ރާއްޖެއަށް އެންމެ ގިނަ ފަތުރުވެރިން އައިސްފައިވަނީ ޔޫކްރެއިނުންނެވެ. އެގޮތުން އެޤައުމުން ރާއްޖެއަށް 8،867 ފަތުރުވެރިން އައިސްފައިވާ ކަމަށް ތަފާސް ހިސާބުތަކުން ދައްކައެވެ.


Dharivarun school ah vehdhumaai badhalu kurumah portal ee\nދަރިވަރުން ސްކޫލަށް ވެއްދުމާއި ބަދަލުކުރުމަށް ޕޯޓަލްއެއް ލޯންޗުކޮށްފި\nއޮންލައިން ޕޯޓަލް އިން ސްކޫލަށް ވެއްދުމާއި ބަދަލުކުރުންވެސް ހިމެނޭ --\nމާލޭގެ ސްކޫލުތަކަށް ދަރިވަރުން ވެއްދުމާއި ސްކޫލު ބަދަލުކުރުމަށް އޮންލައިން ޕޯޓަލް އެއް އެޑިއުކޭޝަން މިނިސްޓްރީންލ ލޯންޗުކޮށްފި އެވެ.\nރޭ ބޭއްވި ރަސްމިއްޔާތެއްގައި މި ޕޯޓަލް ލޯންޗުކޮށްދެއްވީ، އެޑިއުކޭޝަަން މިނިސްޓަރު ޑރ. އަައިޝަތު އަަލީ އެވެ.\nޕޯޓަލެއް ހެދީ، ދަރިވަރުން ސްކޫލަށް ވެއްދުމަށް ފޯމު ހުށަހެޅުމާއި އެކަމާ ގުޅިގެން ކުރަންޖެހޭ އެހެނިހެން ކަންކަން ކުރިއަށް ގެންދިއުމުގައި ބެލެނިވެރިންނަށް ފަސޭހަކުރުމަށް ކަމަށް އެޑިއުކޭޝަނުން ބުންޏެވެ. އެ މިނިސްޓްރީގެ ވެބްސައިޓް އަދި forms.moe.gov.mv އަށް ވަދެގެން ފޯމު ހުށަހެޅޭނެ އެވެ.\nއެޑިއުކޭޝަނުން ބުނީ ސަރުކާރު ސްކޫލްތަކަށް ދަރިވަރުން ވެއްދުމާއި، ސްކޫލް ބަދަލުކުރަން ބޭނުންވާ ފޯމް ހުށައެޅުމަށް ހާއްސަކޮށް ތައްޔާރުކުރި ޕޯޓަލް މެދުވެރިކޮށް ފޯމާ ގުޅޭ ލިޔެކިޔުންތައްވެސް އޮންލައިންކޮށް ހުށަހެޅޭނެ ކަމަށެވެ. އަދި، ޖާގަ ލިބޭ ސްކޫލްތަކަށް އިތުރު ޑޮކިއުމަންޓެއް ހުށަހަޅަން ނުޖެހި ޕޯޓަލް މެދުވެރިކޮށް އެކަން ހަމަޖެހޭނެ ކަމަށާއި ސްކޫލަށް ވެއްދުމާ ގުޅިގެން ޝަކުވާ ހުށަހެޅުންވެސް ޕޯޓަލް އިން ބަލައިގަންނާނެ ކަމަށެވ.\nއޮންލައިންކޮށް ފޯމު ހުށަހެޅުމުން ބެލެނިވެރިޔާގެ ފޯނަށް ޖަވާބު ސްލިޕް، ޕޯޓަލް މެދުވެރިކޮށް ފޮނުވޭ ގޮތަށް ވަނީ ހަމަޖައްސާފަ އެވެ.\n"މި ޕޯޓަލް އާއެކު ދަރިވަރުން ސްކޫލަށް ވެއްދުމުގެ މަރުހަލާތަކުގައި ބެލެނިވެރިން މިނިސްޓްރީ އަށާއި ސްކޫލްތަަކަށް އަންނަން ނުޖެހި ފަސޭހަ ކަމާއެކު ސްކޫލަށް ވެއްދުމުގެ ކަންކަން ކުރެވޭނެ އިންތިޒާމް ހަމަޖެހިގެންދާނެ" އެޑިއުކޭޝަނުން ބުންޏެވެ.\nމީގެ ކުރިން، މާލޭގެ ސަރުކާރު ސްކޫލްތަކަށް ވެއްދުމާއި ސްކޫލް ބަދަަލު ކުރުމަށް ޖެހެނީ ފޯމް ހުށަހަޅަން އެޑިއުކޭޝަން މިނިސްޓްރީއަށް ދާށެވެ.\nމިނިސްޓްރީ އޮފް އެޑިއުކޭޝަން ކުޑަކުދިން ޑރ. އައިޝަތު އަލީ\n"އިސްލާމް ކިޔަވައިދޭން ބިދޭސީން ގެނައުން ބޮޑު ނުރައްކަލެއް"\n"ތައުލީމަށް ކުރި މަަސައްކަތް ސަރަހައްދުގައިވެސް ފާހަގަކުރެވޭނެ"


Tobacco Regulation | Mihaaru\nMarch 02, 2020 24\nއެފްއެސްއެފްޑަބްލިއުގެ ހަރަކާތުގައި ބައިވެރިނުވާން އެދެފި\nބޭރުގެ ޖަމިއްޔާއެއް ކަމަށްވާ ފައުންޑޭޝަން ފޯ ސްމޯކް ފްރީ ވޯލްޑް (އެފްއެސްއެފްޑަބްލިއު) އިން ރާއްޖޭގައި ހިންގާ އެއްވެސް ހަރަކާތެއްގައި ބައިވެރިނުވާން ހެލްތު މިނިސްޓްރީން އެދެފި އެވެ.\nދުންފަތުގެ ދުމުގެ ތެރެއަށް ނޭވާ ނުލައި މިހާރު މަގަކުން ނުދެވޭނެ އެވެ. ދޮރާށި ބުޑުން، ކަންކަންމަތިން އަދި ހިނގާފައި ދަމުން ދުން އަރުވާ މީހުން ހީވާނީ މާ މޮޅު ކަމެއް ކުރެވޭތީ އެހެން މީހުންނަށް ދައްކަން އުޅޭހެންނެވެ. ކުޑަކުއްޖެއް، ބަލި މީހެއް ބެލުމެއް ނެތި އެންމެންގެ މޫނަށް ދުން ބުރުވަން ތިބެނީ ފަހުރުވެރިކަމާ އެކުގަ އެވެ. އެހެންވެ،...\nMay 05, 2019 20\nސިނގިރޭޓް މަައްސަލާގައި ތިން ދިވެއްސަކު ހައްޔަރު!\nFebruary 03, 2019 59\nJanuary 31, 2019 55\nއަންނަ މެއި 31 ވަނަ ދުވަހުން ފެށިގެން ވަކި ސިނގިރޭޓް ވިއްކުން މަނާ ކުރުމަށާއި ސިނގިރޭޓް ފޮށީގެ ބޭރުގައި އިންޒާރުގެ ފޮޓޯ ޖެހުމަށް ސަރުކާރުން މިއަދު ނިންމައިފި އެވެ.\nSeptember 11, 2017 25\nދުންފަތުގެ އިސްތިއުމާލް ނުކުރާ މީހުން ދިރިއުޅޭ ގެތަކަށް އިނާމް ދޭން ނިންމައި، އެކަމާ ބެހޭ އުސޫލުތައް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އާންމުކޮށްފި އެވެ.\nހާލަތަށް ބަލާއިރު ގަވާއިދު މުހިއްމު: ކެންސަ ސޮސައިޓީ\nކެންސަރުގެ ނުރައްކާ ރާއްޖޭގައި އޮތް ހާލަތަށް ބަލާއިރު، ދުންފަތް ކޮންޓްރޯލްކުރަން ފަހުން ހެދި ގަވާއިދަކީ ކޮންމެހެން ބޭނުންވާ، މުހިއްމު ގަވާއިދެއް ކަމަށް ކެންސަ ސޮސައިޓީން މިރޭ ބުނެފި އެވެ.\nތަންފީޒުކުރުމުގައި މައްސަލަތަކެއް ކުރިމަތިވެފައިވާ ދުންފަތުގެ ގާނޫނާއި ގަވާއިދުތައް އިސްލާހުކުރުމުގެ މަސައްކަތް ޓޮބެކޯ ކޮންޓްރޯލް ބޯޑުން ފަށައިފި އެވެ.\nދުންފަތާ ދެކޮޅު މަސައްކަތަށް ގޮންޖެހުން ގިނަ:މިނިސްޓަރު


Atletico supporterun Liverpool ah fonuvumakee hedhunu goaheh\nޗެމްޕިއަންސް ލީގްގެ ދެ ވަނަ ބުރުގެ ދެ ވަނަ ލެގް މެޗުގައި، ލިވަޕޫލާއި އެތުލެޓިކޯ މެޑްރިޑްގެ މެޗަށް، އެތުލެޓިކޯގެ ސަޕޯޓަރުން ފޮނުވުމަކީ ހެދުނު ގޯހެއް ކަމަށް، މެޑްރިޑްގެ މޭޔަރު، ހޯޒޭ ލުއިސް މާޓިނޭޒް އަލްމީޑިއާ އެއްބަސް ވެއްޖެ އެވެ.\nލިވަޕޫލާ ދެކޮޅަށް ކުޅެން އެތުލެޓިކޯ، މާސީސައިޑަށް ދަތުރު ކުރި ވަގުތަކީ، ކޮރޯނާ ވައިރަހާ ގުޅިގެން ސްޕެއިންގެ ސްކޫލްތައް ބަންދު ކޮށްފައިވާ ވަގުތެކެވެ. އަދި އާންމު އެއްވުންތައް ވެސް ނުބޭއްވުމަށް އެ ދުވަސް ވަރު އެންގި އެވެ. އެހެން ނަމަވެސް، އެތުލެޓިކޯގެ 3000 ހާ ސަޕޯޓަރުން ލިވަޕޫލަށް ދަތުރު ކުރުމުގެ ހުއްދަ ދިނެވެ.\nމެޗު ކުޅެން އެތުލެޓިކޯ ދިޔަ ވަގުތު، ސްޕެއިންގައި 1646 މީހަކަށް ވަނީ ކޮރާނޯ ވައިރަސް ޖެހިފަ އެވެ. އޭގެ ތެރެއިން 782 މީހުންނަކީ ވެރިރަށް މެޑްރިޑްގައި ދިރިއުޅޭ މީހުންނެވެ. އެ ހަފުތާގެ މެޗުތަކަށް ފަހު، ޔޫރަޕްގެ ފުޓްބޯޅައިގެ ހަރަކާތް ހުއްޓާލައި ލޮކް ޑައުންއަކަށް ދިޔަ އެވެ. އިނގިރޭސި ވިލާތުގައި ސިއްހީ ކުއްލި ނުރައްކަލުގެ ހާލަތު އިއުލާން ކުރީ އެ މެޗު ކުޅުނުތާ 48 ގަޑިއިރު ފަހުންނެވެ.\nސްޕެއިންގެ އޮންޑާ ސީރޯ ރޭޑިއޯއަށް ދިން އިންޓަވިއުގައި، މާޓިނޭޒް ވިދާޅުވީ، އެފަދަ ވަގުތެއްގައި 3000 ހާ ސަޕޯޓަރުން ދަތުރު ކުރުމުގެ ހުއްދަ ދެވުމަކީ އެއްވެސް ގޮތަކަށް ހަމަޖެހޭ ކަމެއް ނޫން ކަމަށެވެ.\n"އެއީ ހެދުނު ގޯހެއް، އެހާލަތަށް ބަލައި އެއީ ކުރެވިގެން ވާނެ ކަމެއް ނޫން، އަހަންނަށް ހީވަނީ އެވަގުތުގައި ވެސް ކޮންމެވެސް ބަޔަކަށް އަސަރު ކޮށްފައި ހުރެދާނެ ހެން."\nކޮވިޑް-19 އާ ގުޅިގެން ސްޕެއިގައި މަރުވި މީހުންގެ އަދަދު މިހާރު ވަނީ 20000 ވުރެ މައްޗަށް ގޮސްފަ އެވެ.\nޗެމްޕިއަންސް ލީގް ލިވަޕޫލް އެތުލެޓިކޯ މެޑްރިޑް + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Karah thadhuvaathee doctorah dhehkumun karu therein fenunee dhirey fanyeh\nކަރުތެރެއިން ނަގާފައިވާ ފަނި\nކަރަށް ތަދުވާތީ ޑޮކްޓަރަށް ދެއްކުމުން ކަރު ތެރެއިން ފެނުނީ ދިރޭ ފަންޏެއް\n19 ޖުލައި 2020 - 10:02:01\nޖަޕާނުގެ އަންހެނެއް ކަރަށް ތަދުވާތީ ޑޮކްޓަރަށް ދެއްކުމުން ކަރުތެރެއިން ދިރޭ ފަންޏެއް ފެނިއްޖެ އެވެ.\nއެމެރިކަން ސޮސައިޓީ އޮފް ޓްރޮޕިކަލް މެޑިސިން އެންޑް ހައިޖީން ގައި އާންމުކޮށްފައިވާ މި ލިޔުމެއްގައި ބުނެފައިވަނީ ފަނިި ފެނުނީ 25 އަހަރުގެ އަންހެނެއްގެ ޓޮންސިލުން ކަމަށެވެ. އަދި މި އަންހެން މީހާ ޑޮކްޓަރަށް ދެއްކީ ކަރަށް ތަދުވާތީ ފަސް ވަރަކަށް ދުވަސް ވީމަ ކަމަށާއި ފަނި ފެނުނީ ޖަޕާނުގެ ޓޯކިޔާ ސިޓީގެ ލޫކްސް އިންޓަނޭޝަނަލް ހޮސްޕިޓަލުގައި ހެދި ޓެސްޓްތަކުގެ ތެރެއިން ކަމަށް ބުނެފައިވެއެވެ.\nމި ފަނިނެގުމަަށް އޮޕަރޭޝަނެއް ކުރިއިރު ފަނީގެ ދިގު މިނުގައި 1.5 އިންޗި ހުރިއެވެ. އަދި ފަނި ނެގިއިރުވެސް އޭތި ދިރޭ ކަމަށާއި އެއީ ކަޅު ކުލައިގެ ފަންޏެއް ކަމަށް އޮޕަރޭޝަންގައި ބައިވެރިވި ޑޮކްޓަރުން ބުނެއެވެ.\nމި ފަނީގެ ޑީއެންއޭ ޓެސްޓްތައް ދިރާސާ ކުރާ ޓީމުން ހެދިއިރު އިނގިގެން ދިޔައީ މިއީ ރަނގަޅަށް ރޯނުފިލުވާ ހުންނަ މަސް ކެއުމުން ބަނޑުގައި އުފެދޭ ފަންޏެއް ކަމަށެވެ. އަދި މި ފަނި ހަށިގަނޑުގެ އެކި ހިސާބުތަކަށް ދަތުރު ކުރާނެ ކަމަށްވެސް އެ ދިރާސާގައި ބުނެފައިވެއެވެ.\nދުނިޔޭގެ ތަފާސްހިސާބުތަކަށް ބަލާއިރު 700 އަށް ވުރެގިނަ މިކަހަލަ މައްސަލަ ޖަޕާނުންނާއި ދެކުނު އެމެރިކާގެ އިތުރުން ނެދަލޭންޑްސްއިން ރިޕޯޓްކޮށްފައިވެއެވެ.


Barcelona aai Napoli ehvaru | Mihaaru\nބާސެލޯނާ އާއި ނަޕޯލީ އެއްވަރު\nނޭޕްލްސް (ފެބްރުއަރީ 26) – ޗެމްޕިއަންސް ލީގުގެ ދެ ވަނަ ބުރުގެ ފުރަތަމަ ލެގުގައި ބާސެލޯނާ އިން ނަޕޯލީގެ ދަނޑުގައި އެ ޓީމާ 1-1 އިން އެއްވަރުކޮށްފި އެވެ.\nމި ނަތީޖާއާ އެކު، ބާސެލޯނާގެ ދަނޑުގައި ކުޅޭ ދެ ވަނަ ލެގުން ކޮންމެ ޓީމެއް މޮޅުވިޔަސް އެ ޓީމަކަށް ކުއާޓާ ފައިނަލުން ފުރުސަތު ލިބޭނެ އެވެ. އެ މެޗު 0-0 އެއްވަރުވެއްޖެ ނަމަ ބާސެލޯނާ ކޮލިފައިވާނެ އެވެ. އެ މެޗު 1-1 އިން އެއްވަރުވެއްޖެ ނަމަ އިތުރު ވަގުތުން ކުޅެން ޖެހޭއިރު އެ ނޫން ކޮންމެ ނަތީޖާއަކުން އެއްވަރުވިޔަސް ފުރުސަތު ލިބޭނީ ނަޕޯލީ އަށެވެ.\nމިދިޔަ ދެ ސީޒަނަށް ބަލާއިރު ފުރަތަމަ ލެގުން ތަފާތު ބޮޑު ނަތީޖާ އިން މޮޅުވި ނަމަވެސް ބާސެލޯނާ އަށް ފައިދާއެއްކޮށްފައެއް ނުވެ އެވެ. އެގޮތުން 2018 ގެ ކުއާޓާ ފައިނަލުގެ ފުރަތަމަ ލެގުން ރޯމާ އަތުން އަމިއްލަ ދަނޑުގައި 4-1 އިން މޮޅުވި ނަމަވެސް ދެ ވަނަ ލެގުން 3-0 އިން ބަލިވެ ކެޓީ އެވެ. އަދި މިދިޔަ ސީޒަނުގެ ސެމީގައި ވެސް ފުރަތަމަ ލެގުން ޗެމްޕިއަން ލިވަޕޫލް އަތުން 3-0 އިން މޮޅުވި ނަމަވެސް ދެ ވަނަ ލެގުން 4-0 އިން ބަލިވެ ކެޓީ އެވެ.\nނަޕޯލީގެ ސްޓޭޑިއަން ސެން ޕައޮލޯގައި ކުޅުނު މެޗުގައި ނަޕޯލީން ކުރި ހޯދީ 30 ވަނަ މިނެޓުގައި ބެލްޖިއަމް ވިންގާ ޑްރިއެސް މާޓިންސް ޖެހި ގޯލުންނެވެ. ބާސެލޯނާ އަށް އެއްވަރުކޮށްދިނީ 57 ވަނަ މިނެޓުގައި އެންޓޮއިން ގްރިޒްމަން އެވެ. މެޗުގެ 89 ވަނަ މިނެޓުގައި ބާސެލޯނާގެ މިޑްފީލްޑަރު އަރްޓޫރޯ ވިޑާލަށް ދެ ވަނަ ރީނދޫކާޑާ އެކު ރަތްކާޑެއް ވަނީ ދައްކައިފަ އެވެ. އެހެންވެ އޭނާ އަށް އަނެއް ލެގުގައި ނުކުޅެވޭނެ އެވެ.\nއިޓާލިއަން ލީގުގައި މިދިޔަ އަހަރުތަކުގައި ގަދަބާރެއްގެ ގޮތުގައި ނަޕޯލީ އޮތް ނަމަވެސް މި ސީޒަނުގައި އޮތީ ފޯމުން ކަޓައިފަ އެވެ. ކާލޯ އަންޗެލޮޓީ ވަކިކޮށް ޖެނާރޫ ގަޓޫސޯ ހަވާލުވި ފަހުން މަޑުމަޑުން އަންނަނީ ހަމަޔަކަށް އެޅެމުންނެވެ. ގަދަގަދަ ބާސެލޯނާއާ އެއްވަރުކުރެވުމަކީ އެ ޓީމަށް އެގޮތުން ބަލާއިރު ޕޮޒިޓިވް ނަތީޖާއެކެވެ.\n"މިއީ މޮޅުވެވޭނެ މެޗެއް. އެހެންވެ (އެއްވަރުވުމުން) މިތިބީ ކުޑަކޮށް ހިތްހަމަނުޖެހިފައި،" ނަޕޯލީގެ ކެޕްޓަން ލޮރެންޒޯ އިންސީނިއޭ ބުންޏެވެ. "މެސީ ފަދަ ކުޅުންތެރިންނާ ކުރިމަތިލުމަކީ ޖަޒުބާތީކަމެއް."\nބާސެލޯނާގެ ކޯޗު ކުއިކީ ސެޓިއެން ބުނީ އަމިއްލަ ދަނޑުގައި ދެ ވަނަ ލެގެއް އޮތުމުން، މި މެޗު އެއްވަރުވުމަކީ ރަނގަޅު ނަތީޖާއެއް ކަމަށެވެ. އަދި ރޭ ރަތްކާޑު ދެއްކި ވިޑާލާއި ކާޑުހަމަވެގެން ސަސްޕެންޑްވެފައިވާ ސާޖިއޯ ބުސްކެޓްސް ނެތްތަން ފޫބައްދާނެ ކަމަށް އޭނާ ބުންޏެވެ.\nބާސެލޯނާ ނަޕޯލީ ޗެމްޕިއަންސް ލީގު\n13 ކޮމެންޓް, 15 ރިއެކްޝަންސް\nފިލިޕޯ އެއީ ބާސާ ލެވެލް ކުޅުންތެރިއެއްތަ، އެހެންވެއްޖެއްޔާ ޓީމަށް ފައިދާ ބޮޑުވާނީ އޭނަ އިންޖަރީގަ ހުރިއްޔާ. މިވައްތަރުގެ ޕޮސެޝަން ފުޓްބޯޅަ ނުކުޅުނިއްޔާ ރަގަޅީ، ޕާސް ޖަހާލަ ޖަހާލަ ތިބެނީ އެއަކުން ކުރާ ފައިދާއެއްނެތް. އަވަސް ކުޅުމެއްގަ އިދިކޮޅު ޓީމުގެ ގޭމްޕްލޭން ގެއްލުވާ ލަންޑުޖަހަން ފުރުސަތު ތަނަވަސް ކުރުމެއްނެތް. ރޭގަ މެޗަށްވުރެ މާރަގަޅުވީސް ފާރުގަ ކުލަލާފަ ކުލަ ހިކޭތަން ބަލަން އިނަސް.\nމަރުހަބާ ބާސާ.އުންމީދަކީ 02 ވަނަ ލެގް ބާސާ ކާމިޔާބްކުރުން.ޔޫސީއެލްގެ މުޅި ތާރީހުގަވެސް2ކޯޗުން ނޮކްއައުޓް ސްޓޭޖްގެ އަލަތު މެޗުގަ ކުރިމަތިލާންޖެހުނު ފުރަތަމަ މެޗު އެއީ އެއްބަޔަކު ބަސްޕާކްކޮށްގެން ކުޅުނު މެޗެކޭ ނުބުނަން ވެސް އަހަރުމެން ނެތިން.2011 ވަނަ އަހަރު ރެއާލް ބާސާ ބައްދަލުކުރި މެޗްގަ ބާސާގެ ޕިންޓޯއަށް ރަތް ކާޑު ދެއްކިފަހުން ރޭގަ ވިޑާލް އެއީ ފުރަތަމަ ރަތެއް ދައްކަން ޖެހުނު ބާސާގެ ކުޅުންތެރިޔާ.#ވިސްކައެލްބާސާ #ވިސްކައެލްބާސާ\nލޮލް. ސްޓެޓްސް ތަކުން އެކަމެއް ނުފެނޭ. ނަޕޯލީއިން4އޮން ޓާރގެޓް ޝޮޓް ހެދިއިރު ބާރސާއަށް ހެދުނީ އެންމެ ޝޮޓެއް. ސަޅި ޓިކީޓަކާއެއް.\nބަސްޕާކުކަމެއް ނޭނގެ ބާސާއަށް އޮން ޓާގެޓަށް ހެދުނީ އެންމެ ޝޮޓެއް.. ނަޕޯލީގެ ޝޮޓްތަކާ ނުރައްކާތެރި އެޓޭކްތަށް އެތަށް ގުނައެއް އިތުރު.. ބޯލް ޕޮޝިޝަންއިން ކުރި ލިބުނަސް ބާރސާގެ އާންމު ގޭމިތަކާ އަޅާ ބަލާއިރު ބޮޑުތަފާތެއް ނެތް\nބަލަ ބަސް ޕާކުކުރާ ޓީމްތަކަށް ގިނަފަހަރު ލިބޭނެ ކައުންޓާގައި ފުރުސަތުތައް. ރޭގަ ޗެލްސީ މެޗުގައި ފެނުނީ އޯޕަންކޮށް ކުޅުމުން ނުކުތް ނަތީޖާ. އަނެއްކޮޅުން އަހަރުމެން އުންމީދެއް ނުކުރަން މިފަހަރު ޔޫސީއެލް ބާސާޔަށް ލިބޭނެކަމަކަށް. ކުއާޓާ ފައިނަލަށް ގޮސް މުބާރާތް ނިންމާލިޔަސް ވަރިހަމަ. އެންމެ 14 ފަސްޓް ޓީމް ކުޅުންތެރިން ލައިގެން މުބާރާތްތަކުގެ ތަށްޓެއް ނުހޯދޭނެ.\nޓިކިޓަކަ އެއީ ޔޯހަން ކްރައިފްގެ އައިޑިއާއެއް ކަމާ އެއުފެއްދުން އީޖާދުކޮށް ފައްކާ ކުރީ ފްރޭންކް ރައިކާޑް ކަމާ ރިވާލްޑޯ އެއީ ބާސެލޯނާގެ ލެޖެންޑެއްކަންވެސް ނޭގޭ މީހުން މާބާސާވެގެން މިއަދު އެބަ ހޯބޯލަވާ، އެފާޑު މީހުންނަށް ކިޔާ އުޅެނީ ޕްލާސްޓިކް ފޭނުންނޭ\nބާސަަގެ ފޫހި ކުޅުމެއް. ކުޅުންތެރިންގެ މޫނުން އެއްވެސް ޖޯޝާކާ ފޯރިއެއް ނުފެނޭ، ނޮކްއައުޓް ދެލެގުގެ މެޗެއް ކުޅޭއިރު ބާސާ ކުޅުން ތެރިން ހީވަނީ މުސާރަ ނުދީ ދަނޑުމައްޗަށް ނެރެގެން އުޅޭހެން. ރަގަޅު އެޓޭކެއް ނުއުފެއްދޭއިރު ނަޕޯލީ ހާފުގަ ބޯޅަ އެކި ކޮޅުކޮޅަށް ތަޅަތަޅާ ތިއްބާ ބޯޅަ ގެއްލުނީމަ މެޗެއް ކުޅޭހެން ހީވަނީވެސް ނަޕޯލީގެ ކައުޓާރ އެޓޭކިންގަ އަވަސް ގޭމު ފެނުނީމަ.\nކޮބާތަ ލީގުގެ ފެންވަރު ކިޔާ ލެއްގި ކޮމިޝަނަރު؟ އިޓަލީގެ ފާރމާސް ލީގުގެ6ވަނައިގަ ޔުވެންޓަސްް އާ ދޭތެރޭ 24 ޕޮއިންޓް އޮތް ބަލިކަށި ނަޕޯލީ އަތުން ވަރުގަދަ ލަލީގާގެ އެއްވަނަ ކޮންމެ އަހަރަކު ފަސޭހަކަމާއެކު ހޯދާ ބަަރސާއަކަށް މޮޅެއް ނުވެވުނު. އާދެ އާދެ، ލީގުގެ ފެންވަރު ދެއްތޯ؟\nބަލަ ނަޕޯލީ ތިކިޔާ ލީގްގެ 1 ވަނަގައި އޮތް ޖުވެންޓަސްވެސް ބަލިކުރި ދެތިން ހަފްތާ ކުރިން އަމިއްލަ ދަނޑުގައި. އެކަމަކު ސްޕެނިޝް ލީގްގެ 1ވަނަ ޓީމް ބާސާ ބައްޔެއް ނުކުރެވުނު.\nއިޓާލިއަން ސެރީއާއެއީ ފާމާސް ލީގެއް ނޫން.. ފައިނޭންޝިއަލް ކުރައިސިސްއެއްގަ ބޮޑެތި ބާރުތައް ތާށިވުނއ މައްސަލަތަކެއް ކުރިމަތިވެފަ އޮތަސް އެއީ ދުނިޔޭގަ އެންމެ ޓެކްޓިކަލް ގޭމެއް ކުޅޭ ލީގު.. މިލީގުގެ ކޯޗުން އެހެން ލީގުތަޖަށް އައިސް ބޮޑެތި ކާމިޔާބީތަކެެއް ހޯދުމުގެ ސިއްރަކީ ވެސް އެއީ.. ރަނިއޭރީ މަންޗީނީ ސާރީ، އަންޖަލޮއްޓީ ލިއްޕީފަދަ ކޯޗުނއގެ ކާމިޔާބީ ހެއްކަކަށް ފުދޭ.. ދުނިޔޭގަ އުފެދުނު ގިނަ ލެޖެންޑުން އައީ މި ލީގުން\nލީގުގެ ފެންވަރު ރޭގަވެސް އެގުނޭ. އިނގިރޭސި ކަޅުފައިސާ ދޮންނަލީގުގެ އެއްވެސްޓީމެއް އަދި މޮޅުނުވެއޭ ބުނަން މަމމެން ނެތީމު.\nލޮލް. ތިޔަބުނާ ލީގުގެ އެންމެ ކުރީގައި އުޅޭ ޓީމަށް ކީއްވެތަ އެއްކަލަ ބަލިކަށި ނަޕޯލީ އެންމެ ފަހުން ބަލިނުކުރެވުނީ. ރޭގަވެސް ފެނުނު އިނގިރޭސި ޓީމެއް. އަހަންނަށް ހީވަނީ ލަނޑު ގޯންޏެއް ވަންހެން. އެވެސް އަމިއްލަ ދަނޑުގައި. ދެން ލީގުގެ ފެންވާމެދު ވިސްނާލަބަލަ.\nތިޔަ ކައްޕަޅި ނަޕޯލީވަނީ އެއްކަލަ މޮޅު އިނގިރޭސި ލީގުގައި ފިޔަޖަހަމުން އަންނަ މޮޅު ޓީމް ލިވަޕޫލް އަމިއްލަ ދަނޑުގައި 2-0 ކުން ބަލިކޮށްފައި. އަދި އެންފީލްޑްގައި 2-2 ކުން އެއްވަރު ކޮށްފައި. އެކަމަކު އެއްކަލަ ފީކަޅާ ބާސެލޯނާ، އެވެސް އެންމެ 14 ފަސްޓް ޓީމް ކުޅުންތެރިންނާއެކު އަމިއްލަ ދަނޑުގައި ބަލިނުކުރެވުނު. އެއްކަލަ ކައްޕަޅި ބާސެލޯނާގެ މެއިން ސްޓައިކާރ އަދި އެންމެ ސްޕީޑީ ވިންގާ ނުވެސް ކުޅެ އެއްވަރު ކޮށްލީ.


ފުލުހުންގެ ހަށިހެޔޮކަމުގެ އިމްތިހާނުގެ ‘ޗީފް އެސެސަރު’ ގެ ހައިސިއްޔަތުން ފުރަތަމަ ފަހަރަށް އަންހެން ފުލުހަކު ފުލުހުންގެ ހަށިހެޔޮކަމުގެ އިމްތިހާނު ކުރިއަށް ގެންގޮސްފިއެވެ.\nމިއީ ފުލުހުންގެ ތާރީހުގައި، މިފަދަ ހަށިހެޔޮކަމުގެ އިމްތިހާނެއް އަންހެން ފުލުހަކު އިސްވެހުރެ ކުރިއަށް ގެންދާ ފުރަތަމަ ފަހަރެވެ. އިމްތިހާނުގެ ޗީފް އެސެސަރެއްގެ ގޮތުގައި މަސައްކަތްކުރަމުންދަނީ ސީނިއަރ ސަރޖަންޓް ޚަދީޖާ މުޙައްމަދު ދީދީއެވެ.\nފުުލުހުންގެ ހަށިހެޔޮކަމުގެ އިމްތިހާނަކީ ފުލުހުންނަކީ ދުޅަހެޔޮ ސިއްހަތެއްގައި ތިބޭ ބަޔަކަށް ހެދުމާއި ފުލުހުންގެ ގާނޫނީ ވާޖިބާއި މަސްއޫލިއްޔަތު އަދާކުރުމުގެ ގާބިލުކަން ހުރި ބަޔަކަށް ހެދުމުގެ އިތުރުން، ފުލުހުންނަކީ ދިމާވެދާނެ ކޮންމެ ހާލަތަކަށްވެސް އަބަދުވެސް ތައްޔާރަށް ތިބެންޖެހޭ ބަޔަކަށްވުމާއެކު އެފަދަ ކޮންމެ ހާލަތެއްގައިވެސް ހިތްވަރާއި ހުށިޔާރުކަމާއެކު ކެރިގެން އަދި ނަތީޖާ ނެރުމުގެ އަޒުމާއެކު ކަންކަމަށް ކުރިމަތިލާ ބަޔަކަށް ހެދުމަށް ކުރިއަށްގެންދާ އިމްތިހާނެކެވެ.\nފުލުހުންގެ ހަށިހެޔޮކަން ބެލުމުގެ އިމްތިހާނުގައި ހިމެނެނީ ޕުޝްއަޕްސް، ސިޓްއަޕްސް އަދި 1.5 މޭލު ދުވުމެވެ. މިއިން ކޮންމެ ކޮމްޕޮނެންޓެއްގައި އުމުރުފުރައާ ގުޅޭގޮތުން ފާސްވުމަށްޓަކައި ވަކިމިންވަރެއް ކަނޑައެޅިފައިވެއެވެ.\nމި އަހަރުގެ ފުލުހުންގެ ހަށިހެޔޮކަމުގެ އިމްތިހާނު މި ހިނގާ އޮގަސްޓު މަހުގެ 14 ވަނަ ދުވަހުން ފެށިގެން ސެޕްޓެމްބަރ މަހުގެ2ވަނަ ދުވަހާ ހަމައަށް ކުރިއަށްދާނެއެވެ.


Naseebakun Argentina Final ah\nއާޖެންޓީނާ ކުޅުންތެރިންތަކެއް: ކޮޮޕާ އެމެރިކާގެ ފައިނަލުން ޖާގަ ލިބުނީ ޕެނަލްޓީން މޮޅުވެގެން\nޕެނަލްޓީގައި ނަސީބު ރަނގަޅު ވެގެން އާޖެންޓީނާ ވެސް ކޮޕާ އެމެރިކާގެ ފައިނަލަށް ދަތުރު ކޮށްފި އެވެ.\nރޭ ފަތިހު ކޮލަމްބިއާ އާއި ދެކޮޅަށް ކުޅުނު ސެމީ ފައިނަލުގައި އާޖެންޓީނާ މޮޅުވީ 1-1 އިން އެއްވަރު ވެގެން ޖެހި ޕެނަލްޓީންނެވެ. އާޖެންޓީނާ އިން ތިން ޕެނަލްޓީ ކާމިޔާބު ކުރިއިރު ކޮލަމްބިއާއަށް ކާމިޔާބު ކުރެވުނީ ދެ ޕެނަލްޓީ އެވެ. މިއާއެކު ކޮލަމްބިއާ ވަނީ މުބާރާތުން ކަޓާފަ އެވެ.\nމެޗުގެ ފުރަތަމަ ހާފު ފެށުނު ތަނާހެން އާޖެންޓީނާއަށް ލީޑު ނަގައިދިނީ ލައުޓާރޯ މާޓިނެޒް އެވެ. މި ގޯލަކީ ޓީމުގެ ކެޕްޓަން ލިއޮނެލް މެސީ ޖައްސާލި ޕާހެއް ގޯލުގެ ފަހަތުގެ ދާގަނޑަށް ފޮނުވާލައިގެން އޭނާ ކާމިޔާބު ކުރި ލަނޑެކެވެ. އޭގެ ކުޑަ އިރުކޮޅެއް ކުރިން ވެސް މެސީ އޭނާއަށް ރަނގަޅު ފުރުސަތެއް ތަނަވަސް ކޮށްދިނެވެ. ނަމަވެސް އޭގެ ބޭނުން ނުހިފުނީ އެވެ.\nފުރަތަމަ ހާފު ނިމުނީ 1-0 ގެ ނަތީޖާ އަކުން އާޖެންޓީނާ ކުރީގައި އޮވެގެންނެވެ.\nކޮލަމްބިއާ އިން ނަތީޖާ ހަމަ ކުރީ މެޗުގެ ދެވަނަ ހާފުގަ އެވެ. މި ގޯލު އެ ޓީމަށް ކާމިޔާބު ކޮށްދިނީ މެޗުގެ 61 ވަނަ މިނެޓުގައި ލުއިސް ޑިއަޒް އެވެ. އެއީ އަރިމަތިން ޑިފެންޑަރު ބީޓު ކޮށްލައި ގޯލުގެ ދުރު ކަނަށް ފޮނުވާލައިގެން އޭނާ ކާމިޔާބު ކުރި ރީތި ގޯލެކެވެ.\nއާޖެންޓީނާއަށް އަލުން ލީޑު ނަގަން ރަނގަޅު ފުރުސަތު ތަކެއް ލިބުނު ނަމަވެސް އޭގެ ބޭނުމެއް ނުހިފުނެވެ. އެގޮތުން މެސީ އަރިމަތިން ފޮނުވާލި ބޯޅަ ގޯލުގެ އަރިމަތީ ދަނޑީގައި ޖެހިފައި ނިކުން އިރު، ކީޕަރު ކަޓުވާލާފައި ޑިމާރިއާ ގޮންޒަލެޒް އަށް ދިން ބޯޅަ އޭނާ ގޯލަށް ޖެހި ނަމަވެސް ކޮލަމްބިއާގެ ޑިފެންޑަރު ވަނީ ގޯލު ލައިނުމަތިން ބޯޅަ ދިފާއު ކޮށްފަ އެެވެ.\nމުޅި މެޗުގައި ދެޓީމުގެ ފަރާތުން ފެނުނީ ދާދި އެއްވަރު ކުޅުމެކެވެ. ކޮންމެ ޓީމަކަށް ވެސް އިދިކޮޅު ގޯލާއި އަމާޒުކޮށް ފޮނުވާލެވުނީ ހަތަރު ބޯޅަ އެވެ.\nމެޗުގައި މެސީގެ ފަރާތުން ވަނީ ވަރަށް މޮޅު ކުޅުމެއް ފެނިފަ އެވެ. އޭނާ ވަނީ ގޯލު ޖަހާނެ ގިނަ ފުރުސަތު ތަކެއް ޓީމު ކުޅުންތެރިންނަށް ތަނަވަސް ކޮށްދީފަ އެވެ. މެސީގެ އަމާޒަކީ މިފަހަރުގެ ކޮޕަ އެމެރިކާ ކާމިޔާބުކޮށް އޭނާގެ ކެރިއާ ނިމުމުގެ ކުރިން ބޮޑު އިންޓަނޭޝަނަލް ޓްރޮފީއެއް ހާސިލު ކުރުމެވެ. މިހާރު އޭނާ މިވަނީ އެއުންމީދާއި ގާތަށް ޖެހިލާފަ އެވެ.\nނަމަވެސް ފައިނަލުގައި ކުރިމަތިލާން ޖެހޭނީ ދުނިޔޭގެ އެންމެ ވަރުގަދަ އެއްޓީމު ބްރެޒިލާއެވެ. ބްރެޒިލް އޮތީ ޖެހިޖެހިގެން ދެވަނަ ފަހަރަށް ކޮޕާ އެމެރިކާ ކާމިޔާބު ކުރުމަށެވެ.\nއާޖެންޓީނާ ކޯޕާ އެމެރިކާ\nމެސީ އިންޓަނޭޝަނަލް ޓްރޮފީއަކާއި ގާތަށް


މާފުށީ ޞިއްޙީ މަރުކަޒު\nމި މަރުކަޒުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ޤާބިލް ފަރާތެކެވެ.\nސަޕޯޓިންގ ކޯ އެލަވަންސް1 ގެ ގޮތުގައި -/1200 ރުފިޔާ\n- ރިސްކް އެލަވަންސް ގެ ގޮތުގައި މަސައްކަތު ނިކުންނަ ކޮންމެ ދުވަހަކަށް -/75 ރުފިޔާ\nއެމްބިއުލާންސް ގައި ކުރެވޭ ދަތުރު ތަކުގައި ބަލިމީހުންނަސް އޯގާތެރި ކަމާއެކު އެހީތެރިވުން.\nކޮންމެ ދުވަހަކު އެއްފަހަރު އެމްބިއުލަންސް ދޮވެ ސާފު ކުރުން.\nއެމްބިއުލާންސަށް ދިމާވާ މައްސަލަތައް ޙައްލު ކުރުމާއި ކުރަންޖެހޭ މަރާމާތުތައް މަރުކަޒުގެ އޮފީހާ ގުޅިގެން ޙައްލުކުރުން.\nއެމްބިއުލާންސް ދުއްވުމަށް ބޭނުންވާ ތެޔޮ އޮފީހުގެ ބަޖެޓު ބަލަހައްޓާ ފަރާތާއި ގުޅިގެން ހޯދުމަށް މަސައްކަތް ކުރުން.\nއެމްބިއުލާންސް އަކީ ތަފާތު އެކި ބަލިމީހުން އުފުލާ އުޅަނދެއް ކަމުން އަބަދުވެސް ސާފުތާހިރުކޮށް ބެލެހެއްޓުން.\nޙާއްސަ ދުވަސްތައް ފާހަގަކުރުމުގެ ގޮތުން މަރުކަޒުގެ ފަރާތުން ހިންގާ ހަރަކާތްތަކުގައި އަމަލީގޮތުން ބައިވެރިވުން.\nމީގެ އިތުރުން އެހެން މުވައްޒަފުންގެ މަސައްކަތުގައި އެހީތެރިވުމާއި، މަރުކަޒުން އަންގާ ވަޒީފާ އާއި ގުޅުން ހުރި ކަންކަން ކުރުން.\n1 - ފުރިހަމަ ކުރައްވާފައިވާ ވަޒީފާއަށް އެދޭ ފޯމު. މި ފޯމު ސިވިލްސަރވިސް ކޮމިޝަނުގެ ވެބްސައިޓުން އަދި މިނިސްޓްރީ އޮފް ހެލްތުގެ (www.health.gov.mv ) ވެބްސައިޓުންނާއި މި މަރުކަޒުގެ އޮފީހުން ލިބެންހުންނާނެއެވެ.\nނޯޓް: މަޤާމަށް އައްޔަން ކުރުމަށް ވަޒީފާއަށް އެދިފައިވާ މީހާއަށް ކްރައިޓީރިޔާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ 35% (ތިރީސް ފަހެއް ) އިންސައްތަ އަށްވުރެ އަށްވުރެ މަތިވާން ޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 17 ވާ ހޯމަ ދުވަހުގެ 13:30 ގެ ކުރިން، މާފުށި ޞިއްޚީމަރުކަޒުގެ އޮފީހަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހުން ހޮވުމަށް ބޭއްވޭ އިންޓަވިއު އޮންނާނީ، އިޢުލާނުގެ މުއްދަތު ހަމަވާ ތާރީޚުން ފެށިގެން އެއް ހަފްތާ ތެރޭގައި، މާފުށީ ޞިއްޙީމަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމާއި ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތެއް ޝޯޓްލިސްޓް ކުރެވޭނެއެވެ.\nއިތުރު މަޢުލޫމާތު ސާފުކުރެއްވުމަށް ގުޅުއްވާނީ މާފުށީ ޞިއްޙީމަރުކަޒުގެ ނަންބަރު 6640414 ފޯނާއެވެ.\nސުންގަޑި: 17 ޖޫން 2019 1330


Imthihaanugai makaruhadhaathee karudhaasfoshi bolugai alhaigen imthihaan hadhan majuboorukohfi - AO News Imthihaanugai makaruhadhaathee karudhaasfoshi bolugai alhaigen imthihaan hadhan majuboorukohfi\nއިމްތިޙާން ތަކުގައި ބައެއް ކުދީންނަކީ މަކަރުހެދުމަށް އެކި އުކުޅު ބޭނުންކުރާ ކުދިންނެވެ. މިކަންކަން ހުއްޓުވުމަށް އެކި ފަހަރު އެކި ފިޔަވަޅުތައް މުދައްރިސުންނާއި ކިޔަވައިދޭ ތަންތަނުގެ ވެރިން އަޅަމުންދާ އިރު އިންޑިޔާގެ ކަރްނަތާގައި ހުންނަ ޔުނިވާސިޓީ އަކުން މިވަނީ ތަފާތު އުކުޅެއް ބޭނުންކޮށްފައެވެ. މި ޔުނިވަސިޓީން ކުރިކަމަކީ އިމްތިޙާން ހަދާ ދަރިވަރުންގެ ބޮލުގައި ކަރުދާސް ފޮށި އަޅުމަށް މަޖުބޫރުކުރީއެވެ.\nބާގަތް ޕްރީ ޔުނިވަސިޓީ ކޮލެޖް އިން މި ފިޔަވަޅު ދަރިވަރުންނާއި މެދު އެޅީ ދަރިވަރުންނަށް މިގޮތަށް އިމްތިޙާން ހަދާއިރު ކަރުދާސް ފޮށްޓެއް އަޅައިގެން އިމްތިހާން ހެދުމަށް ކުރީލާ އަންގާފައެވެ. ދަރިވަރުންގެ ބޮލުގައި ކަރުދާސް ފޮށިތައް އެޅުމަށް ފަހު ޔުނިވާސިޓީން ވަނީ ފޮށިތަކުގެ ކުރިމަތިން ކަފާ ދަރިވަރުންނަށް އިމްތިޙާން ކަރުދާސް ފެންނަ ގޮތަށް ހަދާފައެވެ.\nމިދިޔަ ބުދަ ދުވަހު ހިނގި މި ހާދިސާ މީސްމީޑިޔާގައި ވައިރަލް ވެފައިވަނީ ހުކުރު ދުވަހު އާންމުވެގެން ދިޔަ ވީޑިއޯއަކަށް ފަހުގައެވެ. ކަމާބެހޭ ފަރާތްތަކުން މިކަންކަން ކުއްވެރިކޮށްފައިވާއިރު އެފަރާތްތަކުން ވަނީ މި އަމަލު ހިންގުމުގައި ބައިވެރިވި އިސް ފަރާތްތަކާއި މެދު ފިޔަވަޅުއަޅާނެ ކަމަށް ބުނެފައެވެ.


SunOnline: Narudhamaa ge Survey akah MWSC in dhorun dhorah hinganee\nނަރުދަމާގެ ހާލަތު ބަލަން އެމްޑަބްލިއުއެސްސީއިން ދޮރުން ދޮރަށް ހިނގަނީ\nޝަފްނާ ހުސައިން 02 Oct 2019, 14:30\nއެމްޑަބްލިއުއެސްސީގެ އިމާރާތް -- ސަން ފައިލް ފޮޓޯ\nނަރުދަމާ ނިޒާމު ހިންގާ ބެލެހެއްޓުން އިތުރަށް ހަރުދަނާކޮށް ތަރައްގީކުރުމަށް މާލެ ސިޓީގައި ދެ މަސް ދުވަހުގެ ސާވޭ އެއް އެމްޑަބްލިއުއެސްސީން ފަށައިފި އެވެ.\nގައުމީ ފެން ކުންފުނި، އެމްޑަބްލިއުއެސްސީގެ ސާވޭ ކުރިއަށް ދާނީ މިއަދުން ފެށިގެން އަންނަ ނޮވެމްބަރު މަހުގެ 30 ވަނަ ދުވަހަށެވެ.\nމާލެ، ހުޅުމާލެ، އަދި ވިލިމާލެ ހިމެނޭގޮތުން ކުރިއަށް ގެންދާ ސާވޭގައި ކޮމާޝަލް ބަދިގެތަކުގައި އޮއިލް ޓްރެޕް ހުރިތޯ ފާސްކުރުމާއި ވިޔަފާރީގެ ކަންކަމަށް ބޭނުންކުރާ ބަދިގެތައް ދެނެގަތުމާއި، އަދި އިމާރާތްތަކުގެ ދިޔަދޮވިތައް ގުޅާފައިވާ ގޮތް ބަލާނެ އެވެ.\nއަދި ދޮރުން ދޮރަށް ހިނގައި، ގޭގެ ނަރުދަމާ ނިޒާމަށް މައްސަލަތައް ދިމާވުމަށް މެދުވެރިވާ ސަބަބުތަކާ މެދުގައި ހޭލުންތެރި ކުރުވުމުގެ ގޮތުން މައުލޫމާތު ދިނުމަށް ވެސް ވަނީ ހަމަޖެހިފަ އެވެ.\nއެ ކުންފުނިން ބުނީ މި ސާވޭގައި އެއްވެސް ފައިސާގެ މުއާމަލާތެއް ނުކުރާނެ ކަމަށެވެ.\nއަދި ސާވޭ ކުރިއަށް ގެންދާނީ އެކުންފުނީގެ މުވައްޒަފުން ކަމަށާއި ސާވޭ ކުރާ ފަރާތްތައް އަބަދުވެސް ތިބޭނީ ކުންފުނީގެ މުވައްޒަފެއްކަން އަންގައިދޭ ކާޑުގެ އިތުރުން ސާވޭ ކުރާ ފަރާތެއްކަން އެނގޭނެ ގޮތަށް ކުންފުނީގެ ނިޝާން ޖަހާފައިވާ ފާހެއް އަޅައިގެން ކަމަށެވެ.\nއެމްޑަބްލިއުއެސްސީން ބުނީ ކަސްޓަމަރުންނަށް ދެމުންގެންދާ ހިދުމަތްތައް ފުޅާކޮށް، އިތުރަށް ތަރައްގީކޮށް ވީހާވެސް ގާތުން ލުއިފަސޭހަކަމާއެކު ހިދުމަތްތައް ލިބޭނެ އިންތިޒާމްތައް ހަމަޖައްސައިދިނުމަކީ އެ ކުންފުނީގެ އެންމެ ބޮޑު އެއް އަމާޒު ކަމަށެވެ.


ފުރަތަމަ މެޗުން ޕޯލްސްޓަރ ބަލިވެއްޖެ — Ihavandhoo.com\n5 ނޮވެމްބަރު 20160މުހައްމަދު އަކްރަމް\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އިން އިންތިޒާމްކޮށްގެން ކުރިއަށްގެންދާ އަލްމުދިޝް ގައުމީ އަންހެން ވޮލީ ލީގުގެ އަންހެން ޑިވިޝަނުގައި ކްލަބް ޕޯލްސްޓަރ ކުޅުނު ފުރަތަމަ މެޗުން ބަލިވެއްޖެއެވެ. ޒުވާނުންގެ މަރުކަޒު އެތެރޭ ކޯޓުގައި ރޭ 18:15 ފެށިމެޗުން ޕޯލްސްޓަރ ބަލިވީ ވާދަވެރި ޕޮލިސް ކްލަބާއި ވާދަކޮށް 3-1 ސެޓް އިންނެވެ.\nމެޗްގެ ފުރަތަމަ ސެޓް ފަސޭހަ ކަމާއިއެކު 25-11 އިން ޕޮލިސް ކްލަބް ކާމިޔާބު ކުރިނަމަވެސް، ވާދަވެރި ކުޅުމަކަށްފަހު މެޗްގެ ދެވަނަސެޓް 22-25 އިން ކާމިޔާބުކުރީ ކްލަބް ޕޯލްސްޓަރއިންނެވެ. ނަމަވެސް މެޗްގެ ހަތަރިވަނަ ސެޓް އަދި ފަސްވަނަ ސެޓް 25-18 އަދި 25-13 އިން ފަސޭހަކަމާއި އެކު ޕޮލިސްކްލަބުން ކާބިޔާބުކޮށް މެޗުން މޮޅުވިއެވެ.\nމެޗުގެ މޮޅު ކުޅުންތެރިޔާގެ މަގާމަށް ހޮވުނީ ޕޮލިސް ކްލަބުގެ ބިދޭސީ ކުޅުންތެރިޔާ އެމްސީ އިންތޯޝް އެވެ.\nމި މުބާރާތުގެ އަންހެން ޑިވިޝަނުގެ ސްޕޮންސަރަކަށް އަލްމުދިޝް ހަމަޖައްސާފައިވާ އިރު، ފިރިހެން ޑިވިޝަނުގެ ސްޕޮންސަރަކަށް ހަމަޖައްސާފައި ވަނީ އެލައިޑް އިންޝިއުރެންސް އެވެ. އެހެން ކަމުން ފިރިހެން ޑިވިޝަންގެ މެޗުތައް ކުރިއަށްދާނީ އެލައިޑް ގައުމީ ފިރިހެން ވޮލީ ލީގުގެ ނަމުގަ އެވެ.\nރޭގެ މެޗް ކުޅެން ޝެޑިއުލް ކޮށްފައިވަނީ 20:30 ނަމަވެސް މީޑީއާ އަށް ވުގުތު ނުދެވޭކަމަށްބުނެ ވީއޭއެމްއިން ވަނީ މެޗްކުޅޭ ގަޑި އަވަސްކޮށް 18:15ގައި މެޗް ފަށާފައެވެ.\nއަންހެން ޑިވިޝަނުގެ ފުރަތަމަ މެޗް މޯލްޑިވިއަން ސްޕޯޓްސް އެންޑް ރެކްރިއޭޝަން ކްލަބާ ވާދަކޮށް މިސްކިތްމަގުން ކާމިޔާބުކުރީ ސީދާ3ސެޓުންނެވެ.\nކްލަބް ޕޯލްސްޓަރ އިން ދެން މިމުބާރާތުގައި ނިކުންނާނީ މިސްކިތްމަގާ ދެކޮޅަށެވެ. އެމެޗް އޮންނަނީ މިމަހުގެ7ވާ ހޯމަދުވަހުގެ ހަވީރު 16:15 ގައި ޒުވާނުންގެ މަރުކަޒު އެތެރޭ ކޯޓުގައެވެ.\n↵ ކްލަބް ޕޯލްސްޓާރ, ޤައުމީ ވޮލީ ލީގު 2016


Kudabandos Resort hulhuvaifi | Mihaaru\nކުޑަ ބަނޑޮސްގެ މަތިން ނަގާފައިވާ ފޮޓޯއެއް: މިއީ މާލެ އަތޮޅުގައި މިމަހު ހުޅުވި ދެވަނަ ރިސޯޓު. ފޮޓޯ: ކުޑަ ބަނޑޮސް\n31 ޖުލައި 2016 - 12:30 24 comments\n"މަލަހިނި ކުޑަ ބަނޑޮސް"ގެ ނަމުގައި ހުޅުވި ހަތަރު ތަރީގެ ރިސޯޓުގައި ހުންނަނީ ތަފާތު ފަސް ވައްތަރެއްގެ 82 ކޮޓަރި އެވެ. އޭގެ ތެރޭގައި ހިމެނެނީ 40 އަކަމީޓަރުގެ ބީޗް ވިލާ އާއި 22-24 އަކަ މީޓަރުގެ ގާޑެން ރޫމްތަކެކެވެ. ނަމަވެސް މިރަށުގައި މޫދު ކޮޓަރިއެއް ނުހުރެ އެވެ.\nކުޑަ ބަނޑޮސް ރިސޯޓުގެ ކޮޓަރިއެއް: އެ ރިސޯޓު ވަނީ މިދިޔަ ހަފުތާގައި ހުޅުވާފައި. ފޮޓޯ: ކުޑަ ބަނޑޮސް\nއެ ރިސޯޓުގައި ދެ ބާ އަދި ރެސްޓޯރަންޓެއްގެ އިތުރުން ސްޕާ އެއް ވެސް ހުރެ އެވެ. އަދި މޫދު ކުޅިވަރުތަކަށާއި ޑައިވިން ހާއްސަ މެރިން އެންޑް ރެކްރިއޭޝަން ސެންޓަރެއް ވެސް ކުޑަ ބަނޑޮހުގައި ހުރެ އެވެ.\nމާލެއާ 9.7 ކިލޯ މީޓަރު ދުރުގައި އޮންނަ ކުޑަ ބަނޑޮސް ތަރައްގީކުރަން ސަރުކާރުން ދިނީ 2013 ވަނަ އަހަރުގެ ތެރޭގަ އެވެ. އެ ރަށް ރިސޯޓެއްގެ ގޮތުގައި ހިންގަން ހުއްދަ ދޫކުރީ ޕިކްނިކް އައިލެންޑްތައް ރިސޯޓަކަށް ބަދަލުކުރަން ބޭނުންވާ ފަރާތްތަކަށް ހުޅުވާލި ފުރުސަތުގެ ދަށުންނެވެ.\nކުޑަބަނޑޮހުގެ ގޮނޑުދޮށުގައި ޓޫރިސްޓުންގެ ބަޔަކު ކުޅިވަރު ކުޅެނީ. ފޮޓޯ: ކުޑަ ބަނޑޮސް\nޕިކްނިކް އައިލެންޑްތައް ރިސޯޓްތަކަށް ބަދަލުކުރުމަށް ހުޅުވާލި ފުރުސަތުގެ ދަށުން ކ. މާދޫ ފިނޮޅު ވަނީ "އޯޒެން ބައި މާދޫ"ގެ ނަމުގައި މަތީ ފެންވަރު ރިސޯޓެއްގެ ގޮތުގައި މިމަހުގެ ކުރީކޮޅު ހުޅުވައިފަ އެވެ. އަދި ދަތުރު ދާން ބޭނުންކުރި ކ. ކޮއްދިއްޕަރުގައި ވެސް ރިސޯޓެއް ތަރައްގީކުރުމުގެ މަސައްކަތް ދަނީ ކުރަމުންނެވެ.\nއިތުރު ލިޔުންތައް ޓޫރިޒަމް ބަނޑޮސް އައިލެންޑް ރިސޯޓް ރިސޯޓްތައް ކުޑަ ބަނޑޮސް